
|  |  |
| --- | --- |
| Kaštelir-Castelliere, 22. studeni 2019. | ISSN 1846-6532 |

**SLUŽBENE NOVINE  
OPĆINE KAŠTELIR-LABINCI**



**Godina XIII, Broj: 05/2019**

**IZDAVAČ: Općina Kaštelir-Labinci**

**UREDNIŠTVO: Kaštelir 113, Kaštelir**

**ODGOVORNI UREDNIK: Giuliano Vojnović**

**IZLAZI PO POTREBI**

**WEB: www.kastelir-labinci.hr**

**e-mail: opckas-lab@pu.t-com.hr**

S A D R Ž A J

## Općinsko vijeće

|  |  |  |
| --- | --- | --- |
| r.b. |  | str. |
|  |  |  |
| 21. | Odluka o izmjenama i dopunama Odluke o izradi Urbanističkog plana uređenja dijela naselja Kaštelir | 108. |
| 22. | Odluka o donošenju Strategije razvoja turizma Općine Kaštelir-Labinci-Castelliere-S.Domenica za razdoblje 2017. – 2022. godine | 112. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**21.**

Na temelju čl. 86. Zakona o prostornom uređenju *("Narodne novine", br. 153/13, 65/17, 114/18 i 39/19*) i članka 32. Statuta Općine Kaštelir - Labinci *("Službene novine Općine Kaštelir - Labinci"* br. 02/09 i 2/13), Općinsko vijeće Općine Kaštelir - Labinci - Castelliere - S. Domenica na 23. sjednici održanoj dana 20. studenog 2019. godine, donijelo je:

**ODLUKU**

**o Izmjenama i dopunama Odluke o izradi**

**Urbanističkog plana uređenja dijela naselja Kaštelir**

**Članak 1.**

Donosi se Odluka o Izmjenama i dopunama Odluke o izradi Urbanističkog plana uređenja dijela naselja Kaštelir *(„Službene novine Općine Kaštelir - Labinci"* br. 4/19*).*

**Članak 2.**

Članak 5. Odluke o izradi Urbanističkog plana uređenja dijela naselja Kaštelir mijenja se i novi glasi:

"Temeljem odredbe članka 89. st. 2. Zakona o prostornom uređenju *(„Narodne novine“ br. 153/13, 65/17, 114/18 i 39/19)* kojim je omogućeno da se Odlukom o izradi urbanističkog plana uređenja može odrediti uži i širi obuhvat tog plana od obuhvata određenog prostornim planom lokalne razine šireg područja, ovom Odlukom o izradi obuhvat Plana utvrđen je širi od obuhvata određenog Prostornim planom uređenja Općine Kaštelir - Labinci *(„Službeni glasnik Grada Poreča" br. 07/02 i 08/02-ispravak, "Službene novine Općine Kaštelir-Labinci" br.01/11, 02/16 i 08/17).*

Ukupna površina obuhvata Plana iznosi približno 3,3 ha. Obuhvat Plana prikazan je u prilogu ove Odluke."

**Članak 3.**

U članku 6, stavak (1), mijenja se i novi glasi:

"Područje obuhvata Plana pretežito predstavlja neizgrađen i neuređen dio građevinskog područja naselja Kaštelir. Osim neizgrađenih i neuređenih građevnih čestica, u obuhvat su ovom Odlukom uvrštene i susjedne neizgrađene uređene i izgrađene građevne čestice radi planiranja potrebne javne prometne površine."

**Članak 4.**

Članak 15, mijenja se i novi glasi:

"Sredstva za izradu Plana djelomično će se osigurati iz sredstava proračuna Općine Kaštelir - Labinci, a temeljem odredbi čl. 168. Zakona o prostornom uređenju, djelomično će se osigurati iz drugih izvora – financiranje izrade od strane vlasnika zemljišta unutar obuhvata Plana."

**Članak 5.**

Prilog "*Obuhvat Plana prikazan na izvatku iz karte 4. "Građevinska područja" važećeg PPU Općine Kaštelir - Labinci*" zamjenjuje se novim: "*Obuhvat Plana prikazan na geodetskoj podlozi*" koji je prikazan u nastavku ove Odluke.

Prilog "*Obuhvat Plana prikazan orto-foto snimku*" zamjenjuje se novim: "*Obuhvat Plana prikazan geodetskoj podlozi i ortofoto snimku (2019.)*" koji je prikazan u nastavku ove Odluke.

**Članak 6.**

Ova Odluka dostavlja se javnopravnim tijelima i osobama određenim posebnim propisima, navedenim u članku 10. Odluke o izradi Urbanističkog plana uređenja dijela naselja Kaštelir *(„Službene novine Općine Kaštelir - Labinci"* br. 4/19*).*

Javnopravna tijela trebaju se očitovati u roku i pod uvjetima navedenim u članku 11. Odluke o izradi Urbanističkog plana uređenja dijela naselja Kaštelir *(„Službene novine Općine Kaštelir - Labinci"* br. 4/19*).*

**Članak 7.**

Ova Odluka stupa na snagu osam dana od dana objave u Službenim novinama Općine Kaštelir - Labinci.

Klasa: 011-01/19-01/23  
Ur.broj: 2167/06-01-19-06  
Kaštelir-Castelliere, 20. studenog 2019.

**OPĆINSKO VIJEĆE OPĆINE KAŠTELIR - LABINCI - CASTELLIERE - S. DOMENICA**


**Predsjednica Općinskog vijeća:**

Rozana Petrović

**DOSTAVITI:**


1. *Ministarstvo graditeljstva i prostornog uređenja - Informacijski sustav*
2. *Javna ustanova Zavod za prostorno uređenje Istarske županije*
3. *Upravni odjel za decentralizaciju, lokalnu i područnu (regionalnu) samoupravu, prostorno uređenje i gradnju - Odsjek za prostorno uređenje i gradnju Istarske županije*
4. *Javnopravna tijela iz članka 10. Odluke o izradi UPU dijela naselja Kaštelir*
5. *Pismohrana*
6. *Objava "* *Službene novine Općine Kaštelir - Labinci "*
7. *Internet stranica Općine Kaštelir - Labinci*

**Prilog 1:**



*Obuhvat Plana prikazan na geodetskoj podlozi*

**Prilog 2:**

****

*Obuhvat Plana prikazan na geodetskoj podlozi i ortofoto snimku (2019.)*

**22.**

No temelju, članka 32. Statuta Općine Kaštelir-Labinci-Castelliere-S.Domenica („Službene novine Općine Kaštelir - Labinci broj 02/09 i 02/13), Općinsko vijeće Općine Kaštelir-Labinci-Castelliere-S.Domenica, na sjednici održanoj 20. studenog 2019. godine, donijelo je

O D L U K U

o donošenju Strategije razvoja turizma Općine Kaštelir-Labinci-Castelliere-S.Domenica za razdoblje 2017. – 2022. godine

Članak 1.

Donosi se Strategija razvoja turizma Općine Kaštelir-Labinci-Castelliere-S.Domenica za razdoblje 2017. – 2022. godine.

Članak 2.

Strategija razvoja turizma Općine Kaštelir-Labinci-Castelliere-S.Domenica za razdoblje 2017. – 2022. godine, ovjerena pečatom Općinskog vijeća i potpisom predsjednika Općinskog vijeća, sastavni je dio ove Odluke.

Članak 3.

Ova Odluka stupa na snagu osmog dana od dana objave u „Službenim novinama Općine Kaštelir-Labinci“.

Klasa: 011-01/19-01/23  
Ur.broj: 2167/06-01-19-06  
Kaštelir-Castelliere, 20. studenog 2019.

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | Predsjednica  Rozana Petrović |

**ISTARSKA ŽUPANIJA**

**O P Ć I N A K A Š T E L I R - L A B I N C I**

|  |
| --- |
| [Kaštelir - Labinci – <I>Castelliere - Santa Domenica</I>] |

**ISTARSKA ŽUPANIJA**

**OPĆINA KAŠTELIR - LABINCI**

**STRATEGIJA RAZVOJA TURIZMA 2019. – 2025.**



**Kaštelir – Labinci, 2019.**

***NAZIV PROJEKTA***

**STRATEGIJA RAZVOJA TURIZMA OPĆINE KAŠTELIR – LABINCI**

DATUM: Ožujak, 2019.

NARUČITELJ: Općina Kaštelir – Labinci

IZVOĐAČ: Adria Bonus d. o. o. Poreč

SURADNJA: Sveučilište Josip Juraj Strossmayer iz Osijeka

VODITELJI PROJEKTA: prof. dr. sc. Zdenko Tomčić

SURADNICI NA PROJEKTU: prof. dr. sc. Željko Turkalj

doc. dr. sc. Berislav Bolfek

doc. dr. sc. Linda Juraković

Stevo Žufić, dipl.oec

dr. sc. Zoran Jeremić

mr. sc. Veljko Mirković

Krešo Alihodžić, oec.

*Tekst je tehnički obrađen i lektoriran*

**Sadržaj:**

[1. UVOD 6](#_Toc4160628)

[1.1. Cilj 6](#_Toc4160629)

[1.2. Metodologija 7](#_Toc4160630)

[1.3. Integralni pristup (koncept) izradi Strategije razvoja turizma Općine Kaštelir-Labinci..7](#_Toc4160631)

[2. RESURSI I DJELATNOSTI 10](#_Toc4160632)

[2.1. Lokacija i površina Istarske županije i Općine Kaštelir - Labinci 10](#_Toc4160633)

[2.2. Demografska slika Općine Kaštelir - Labinci 12](#_Toc4160634)

[2.3. Prirodni resursi 16](#_Toc4160635)

[2.3.1 Reljef i klima 16](#_Toc4160636)

[2.3.2. Biljni i životinjski svijet 17](#_Toc4160637)

[2.3.3 Poljoprivredne površine 18](#_Toc4160638)

[2.4. Vodno bogatstvo 18](#_Toc4160639)

[2.5. Povijesni i kulturni resursi 18](#_Toc4160640)

[2.6. Infrastruktura 20](#_Toc4160641)

[2.6.1. Prometnice 20](#_Toc4160642)

[2.6.2.Vodoopskrba 21](#_Toc4160643)

[2.6.3. Elektroopskrba 22](#_Toc4160644)

[2.6.4. Plinovod 22](#_Toc4160645)

[2.6.5. Telekomunikacijski promet 22](#_Toc4160646)

[2.7. Komunalna djelatnost 23](#_Toc4160647)

[2.7.1. Odvodnja otpadnih voda 23](#_Toc4160648)

[2.7.2. Gospodarenje otpadom 23](#_Toc4160649)

[2.8. Društvene djelatnosti 24](#_Toc4160650)

[2.8.1. Predškolski odgoj i obrazovanje 24](#_Toc4160651)

[2.8.2. Kultura 24](#_Toc4160652)

[2.8.3. Sport 28](#_Toc4160653)

[2.8.4. Zdravstvo 28](#_Toc4160654)

[2.9. Gospodarstvo 28](#_Toc4160655)

[2.9.1.Turizam i ugostiteljstvo 30](#_Toc4160656)

[2.9.2. Poljoprivreda 31](#_Toc4160657)

[2.9.3. Malo i srednje poduzetništvo 33](#_Toc4160658)

[2.9.4. Industrija 35](#_Toc4160659)

[2.9.5. Trgovina 35](#_Toc4160660)

[3. RAZVOJNO - PLANSKA OPREDJELJENJA 38](#_Toc4160661)

[3.1. Europski sustav 38](#_Toc4160662)

[3.2. Strategija razvoja turizma Republike Hrvatske do 2020. 39](#_Toc4160663)

[3.3. Master plan Istarske županije 2015. – 2025. 40](#_Toc4160664)

[3.4. Prostorni planovi Županije 42](#_Toc4160665)

[3.5. Prostorni planovi Općine 43](#_Toc4160666)

[3.6. Strategija ukupnog razvoja Općine Kaštelir - Labinci 46](#_Toc4160667)

[3.7. Strategija razvoja ruralnog prostora Istre 48](#_Toc4160668)

[4. POTICAJNE MJERE, KREDITNE LINIJE, OSTALI IZVORI FINANCIRANJA 51](#_Toc4160669)

[4.1. Prikaz stanja 51](#_Toc4160670)

[4.2. Investicijsko okruženje 52](#_Toc4160671)

[4.3. Korištenje EU fondova 52](#_Toc4160672)

[5. GLOBALNA DRUŠTVENO-EKONOMSKA KRETANJA 53](#_Toc4160673)

[6. OBILJEŽJA POTRAŽNJE I PONUDE 55](#_Toc4160674)

[6.1. Obilježja turističke ponude destinacije 55](#_Toc4160675)

[6.1.1. Opis elemenata stanja postojeće ponude – konkurentnosti 56](#_Toc4160676)

[6.1.2 Prikaz ponude ( jedan dio ) 59](#_Toc4160677)

[6.1.3. Obilježja turističke potražnje u destinaciji 61](#_Toc4160678)

6.1.4. [SWOT ANALIZA 64](#_Toc4160679)

[7. TRŽIŠNI ELEMENTI 66](#_Toc4160680)

[7.1. Tržišna pozicija turizma na prostoru destinacije 66](#_Toc4160681)

[7.1.1. Tržišna kretanja i trendovi 67](#_Toc4160682)

[7.1.2. Neusklađenost ponude i potražnje 69](#_Toc4160683)

[8. RAZVOJNE MOGUĆNOSTI 73](#_Toc4160684)

[8.1. Razvojne mogućnosti 73](#_Toc4160685)

[8.2. Mogući pravci razvoja 74](#_Toc4160686)

[9. RAZVOJNA STRATEGIJA I CILJEVI 80](#_Toc4160687)

[9.1. Vizija – odabrana varijanta 80](#_Toc4160688)

[9.2. Odabrani model razvoja 81](#_Toc4160689)

[9.3. Najznačajniji ciljevi razvoja 81](#_Toc4160690)

[10. POBOLJŠANJE PONUDE I NOVI PROIZVODI (integralni pristup) 84](#_Toc4160691)

[10.1. Poboljšanje postojećeg stanja 84](#_Toc4160692)

[10.2. Novi proizvodi ( ponuda ) 86](#_Toc4160693)

[11. DESTINACIJSKI MENADŽMENT I MARKETING 91](#_Toc4160694)

[11.1. Destinacijski menadžment Općine 91](#_Toc4160695)

[11.2. Destinacijski marketing Općine 92](#_Toc4160696)

[11.2.1. Brendiranje destinacije 94](#_Toc4160697)

[11.2.2 Sustav upravljanja turizmom 94](#_Toc4160698)

[12. PLAN PROVEDBE 96](#_Toc4160699)

[13. IZVORI 102](#_Toc4160701)

# 

# UVOD

Strategija razvoja turizma Općine Kaštelir – Labinci za razdoblje 2019. – 2025. predstavlja dokument u kojem se određuju ciljevi i prioriteti razvoja turizma s ciljem osiguranja konkurentne i prepoznatljive turističke destinacije u budućnosti.

Ovim strateškim dokumentom analizirat će se dosadašnje aktivnosti te predvidjeti ostale mogućnosti razvoja, koje se temelje na komparativnim i konkurentskim prednostima kojima Općina raspolaže. To znači da stanovnicima Općine treba osigurati cjelovit, planiran i održiv gospodarsko-društveni razvoj, a istovremeno gostima pružiti bogatu i raznovrsnu turističku ponudu izuzetne kvalitete.

Noviji turistički trendovi ukazuju porast turističke potražnje za selektivnim iskustvenim oblicima turizma, tzv. *tailor-made* odmorima kreiranim prema konkretnim zahtjevima turista, a upravo bi se Općina Kaštelir – Labinci mogla nametnuti i zadovoljiti potrebe suvremenoga turista za učenjem i upoznavanjem izvornih vrijednosti. Danas je turist poduzetan i kreativan, želi istraživati, učiti, spoznavati identitet destinacije, ali se želi istovremeno i zabavljati raznim aktivnostima te doživjeti iz prve ruke ekološki očuvani prostor kao i izvorne povijesne i kulturne vrijednosti. Ruralnost područja može potaknuti razvoj ekoturizma, seoskog turizma i agroturizma, a visoki stupanj očuvanosti prirodnog okoliša, prirodni resursi Općine te bliže okruženje(more) daje još veće turističke prednosti destinaciji.

Strategija treba postati osnovni strateški dokument kojim će se pokrenuti novi razvojni ciklus turizma na području Općine i okolice, kao i stvoriti stabilne uvjete za nove investicije u turizmu, te potaknuti involviranje lokalnog stanovništva za nove poduzetničke poduhvate direktno ili indirektno povezane s turizmom. Izrada Strategije razvoja turizma Općine 2019.-2025. godine temeljena je na partnerskom pristupu svih dionika koji sudjeluju u razvoju Općine.

## 1.1. Cilj

Strategija razvoja turizma općine Kaštelir – Labinci je glavni strateški razvojni dokument na temelju kojeg će se usmjeravati turistički razvitak Općine u razdoblju od 2019. do 2025. godine.

*Strategija razvoja turizma će dati odgovore na bitna pitanja:*

•Kakav turizam Općina Kaštelir – Labinci želi razvijati?

•Koji su optimalni i prihvatljivi razvojni modeli te kako ih financirati?

•Što su realni i mjerljivi rezultati razvoja turizma u Općini?

•Kakva će biti uloga turizma u ekonomskom i društvenom razvoju Općine?

•Koje su mjere podrške turizmu te kako ih primjenjivati?

•Što od razvoja turizma Općina očekuje i koji su realni okviri razvoja turizma?

•Kako razvijati turizam s obzirom na posebnosti i resurse Općine ?

•Preporuke za upravljanje prostorom uzimajući u obzir negativne utjecaje turizma na prostor?

•Kako unaprijediti razvoj turizma?

•Kako produljiti sezonu?

•Kako povećati konkurentnost i profitabilnost turizma?

•Kojim mjerama potaknuti poduzetništvo na ulaganje u razvoj novih turističkih projekata?

•Kako planirati, uskladiti i poticati razvoj ljudskih resursa potrebnih za turizam?

•Kako provoditi inovacije sukladno potrebama turističkog tržišta i aktualnim trendovima?

•Koji su potencijalni projekti Općine vezani za turizam koji se mogu kandidirati za financiranje iz EU fondova?

Za izradu Strategije razvoja turizma na prostoru Općine Kaštelir – Labinci, cijeli je prostor tretiran kao ruralni (ima čitav niz karakteristika) uzimajući u obzir raspoložive resurse, a posebno tržišne trendove. Ciljevi razvoja turizma usklađeni su s globalnim gospodarskim i društvenim ciljevima Općine. Dugoročno, turizam treba doprinijeti blagostanju lokalne zajednice i gospodarskom napretku uz maksimalnu zaštitu prirodnih i kulturno - povijesnih resursa.

U cilju formiranja strategije razvoja turističke destinacije potrebno je analizirati trendove dosadašnjeg razvoja turizma u destinaciji kao i trendove na turističkom tržištu na temelju kojih se u konačnici definira razvojni model destinacije.

## 1.2. Metodologija

Metodologijom je utvrđen jedinstveni pristup, određen način izrade i provedbe Strategije razvoja turizma Općine Kaštelir – Labinci. Metodologija izrade strategije Općine bazirala se na metodologiji izrade županijskih razvojnih strategija.

Strateški plan razvoja turizma na području Općine definira smjer budućeg razvoja turizma, identificira glavne dionike razvoja, analizira trenutno stanje turizma na lokalnoj razini, identificira turističke potencijale na području Općine i glavna problemska pitanja te predstavlja glavne aktivnosti i projekte prema kojima bi se razvijao turizam. Pri izradi Strateškog plana razvoja turizma posebno se vodilo računa o transparentnosti u izradi i razumljivosti sadržaja, razmatrali su se interesi svih skupina stanovništva te su se definirali dugoročni ciljevi razvoja, posebice u smjeru razvoja održivog turizma koji može opstati tijekom dužeg razdoblja, a pri tome ne degradirati okoliš već ostvariti korist u gospodarskom, ekološkom, društvenom i kulturnom okruženju u kojem se odvija.

*Cjelokupni proces izrade temelji se na sljedećim načelima:*

• Partnerski pristup

• Multidisciplinarnost


• Konzultacijski proces

• Baziranje na relevantnim podacima

## 1.3. Integralni pristup (koncept) izradi Strategije razvoja turizma Općine Kaštelir – Labinci

Temelj određivanja turističke destinacija nije samo cilj putovanja, već sadržaj u prostoru koji se na turističkom tržištu može plasirati kao cjeloviti proizvod. Sa shemom smo ilustrativno prikazali u kom smislu treba promatrati i koncipirati razvoj turističke destinacije Općine Kaštelir – Labinci, uzevši u obzir sve resurse, potencijale kojima Općina raspolaže.

**Shema 1. Integralni pristup razvoju turizma**



Globalizacija je sveprisutan fenomen današnjice koji seže u devetnaesto stoljeće te svoje korijene ima u pojmu slobodne trgovine. Globalizacija je okarakterizirana brojnim pozitivnim i negativnim učincima, a njena povezanost s turizmom, kao najmasovnijom pojavom današnjice je velika. Turizam kao pojava, sam po sebi ima epitet globalnosti prouzrokovan prije svega velikom mobilnošću dionika. Upravo je globalizacija ta koja je najzaslužnija za promjenu tradicionalnih turističkih potreba. Brišući granice među državama, globalizacija je potaknula modernog čovjeka na sve češća i sve dalja putovanja te je na taj način bitno promijenila trendove turističkih tokova. Upravo se pod razvijanjem međuodnosa turizma i globalizacije dolazi do zaključka da je sve izraženiji oblik globalizirane djelatnosti. Turizam, za razliku od drugih gospodarskih grana, neizostavno sadržava i socijalno-kulturnu sastavnicu u svoj njezinoj složenosti i međuodnosima. U putničkoj su industriji također nužni integracijski procesi. Globalizacija je tako i u društvenom i u socijalnom pogledu posve ovladala ekonomskim procesima. Najveći utjecaj u turizmu, globalizacija je imala na nerazvijene zemlje unoseći u njih veliku količinu inozemnog kapitala, no to u ovom slučaju samo naglašava akceleracijsku funkciju turizma. Ostale promjene izazvane globalizacijom prvenstveno se uočavaju kroz sve izraženiju tendenciju okrupnjavanja i to u hotelijerstvu i touroperatorskom poslovanju, gdje se djeluje na temeljima masovne proizvodnje, a poduzeća se vertikalno i horizontalno povezuju. Analizirajući funkcije turizma shvaća se kako turizam povezuje i integrira gospodarski razvoj na svim razinama (lokalna, regionalna, nacionalna, međuregionalna, globalna). Uočava se da pod utjecajem globalizacije imperativ razvoja turističkog proizvoda postaje integracija. Analizirajući globalne trendove razvoja turističke potražnje uočava se gotovo konstantan rast turizma, a Europa je i dalje najvažnija receptivna mikroregija. Pod utjecajem globalnih tokova mijenjaju se i potrebe suvremenog turista, pa se tako s tradiconalnog 4S (*sun, sea, sand, sex*) modela prelazi na 6E (*escape, education, ecology, entertainment, excitement, experience*) model. Brojne svjetske institucije nastoje predvidjeti turistička kretanja, što samo dodatno svjedoči o globalnom aspektu turizma.

Poimanje turističkog tržišta je specifično po svim aspektima. Kako bi se razumio koncept turističkog proizvoda nužno je definirati i destinaciju i turistički proizvod. Tako je turistička destinacija sustav koji sadrži raznovrsne elemente te predstavlja fleksibilan, dinamičan prostor čije se granice ne određuju administrativno već ih određuje samo tržište, tj. turistička potražnja. Sljedeći prethodno zaključuje se da je destinacijski koncept usko vezan uz pojam turističkog proizvoda shvaćenog kao zbir različitih resursa koji se nude na tržištu, a upućeni su na određeni prostor te su bez istog besmisleni. Dok se na ostalim tržištima proizvodi promatraju pojedinačno (parcijalno), u turizmu je to često nemoguće. Ukoliko se destinacija percipira kao prostor ili zatvoreno tržište, tada je i destinacija tržište parcijalnih proizvoda i usluga. S druge strane, ukoliko se turističko tržište promatra kao međunarodna kategorija, onda se destinacije promatraju kao cjeloviti proizvodi. U tom slučaju, destinacija postaje sveobuhvatni (integrirani) turistički proizvod te baš kao i ostali proizvodi postiže određenu razinu konkurentnosti.

Koncepcija održivog razvoja Općine promovira kontrolirani rast i razvoj uz maksimalno očuvanje i racionalno korištenje resursa. Time se ostvaruje dugoročniekonomski i društveni razvoj. Razvoj koji bi u dužem periodu posljedično znatno narušio ekonomsku, društvenu i ekološku osnovu nije razvoj temeljen na načelima održivosti. Inicijativa za održivi razvoj treba stići iz lokalnih zajednica koje moraju shvatiti da u turizmu ekonomsku korist donosi ekološka odgovornost. Primjena koncepcije moguća je, dakle, isključivo na inicijativu lokalne uprave i samouprave, uz suglasnost ključnih nositelja turističke ponude, ali i gospodarskih subjekata drugih grana gospodarstva, te podršku lokalnog stanovništva.

# RESURSI I DJELATNOSTI

Poželjan turistički razvoj Općine Kaštelir – Labinci podrazumijeva upravljanje njegovim ukupnim resursima na način koji će pridonijeti dugoročno održivom razvoju i blagostanju lokalne zajednice. Resursi i njihove karakteristike značajno opredjeljuju turističku djelatnost, a istovremeno determiniraju kvalitetu života stanovništva.

U sljedećem poglavlju navode se lokacija i površina, demografska slika, zaposlenost i nezaposlenost stanovništva, reljef i klima, biljni i životinjski svijet, poljoprivredne površine, vodno bogatstvo, povijesni i kulturni resursi, infrastruktura (prometnice, vodoopskrba, elektroopskrba, plinovod, telekomunikacijski promet, komunalna djelatnost), društvena djelatnost (obrazovanje, kultura, sport), gospodarstvo (turizam i ugostiteljstvo, poljoprivreda, malo i srednje poduzetništvo).

## 2.1. Lokacija i površina Istarske županije i Općine Kaštelir – Labinci


Istarska županija smještena je na jugozapadnom dijelu Republike Hrvatske, na Istarskom poluotoku. Istarski poluotok obuhvaća površinu od 3.476 četvornih kilometara. Vrlo malen dio Istre, tek sjeverna strana Miljskoga poluotoka, pripada Republici Italiji. Slovensko primorje s Koparskim zaljevom i dijelom Piranskoga zaljeva do ušća rijeke Dragonje dio je Republike Slovenije. Najveći dio, ili 3.130 četvornih kilometara (90 % površine), pripada Republici Hrvatskoj.

Većina hrvatskog dijela poluotoka nalazi se u Istarskoj županiji 2.820 četvornih kilometara, što je 4,98 % od ukupne površine Republike Hrvatske. Ostali dio administrativno-teritorijalno pripada Primorsko-goranskoj županiji. Administrativno je Istarska županija podijeljena na 41 teritorijalnu jedinicu lokalne samouprave - na 10 gradova i 31 općinu.

*Gradovi:* Buje, Buzet, Labin, Novigrad, Pazin, Poreč, Pula, Rovinj, Umag i Vodnjan

*Općine:* Bale, Barban, Brtonigla, Cerovlje, Općina Kaštelir – Labinci, Funtana, Fažana, Gračišće, Grožnjan, Kanfanar, Karojba, Kršan, Lanišće, Ližnjan, Lupoglav, Medulin, Motovun, Oprtalj, Pićan, Raša, Sveti Lovreč, Sveta Nedelja, Sveti Petar u Šumi, Svetvinčenat, Tar – Vabriga, Tinjan, Višnjan, Vižinada, Vrsar i Žminj

**Slika 1. Istarska županija**



**Položaj Općine Kaštelir – Labinci**

Općina Kaštelir – Labinci površine 35.3 km2 smještena je na zapadnom dijelu istarskog poluotoka, sjeveroistočno od grada Poreča. Prostor Općine dio je bivše Općine Poreč. Taj se prostor naziva Poreština, a pruža se od rijeke Mirne na sjeveru do Limskog kanala na jugu, dok mu je granica prema istoku i unutrašnjosti Istre glavna magistralna i državna cesta D 21: Trst-Kopar-Buje-Pula. U središtu ove mikroregije nalazi se grad Poreč kao centar kojemu gravitira mikroregija. U njemu su koncentrirane društvene, uslužne i ekonomske funkcije kojima se koristi gravitirajuće stanovništvo mikroregije. U ovom prostoru, u njegovom sjevero istočnom dijelu smjestila se Općina Kaštelir – Labinci. Presijeca ju županijska cesta Ž 5041 koja prolazi sredinom Općine, a vodi iz Grada Poreča prema naselju Vižinada i državnoj cesti D 21 Trst-Kopar-Buje-Pula.

U Općini čija je površina razmjerno mala najuočljivija i ujedno najvažnija je „aglomeracija“ deset naselja koja se razvila uz cestu Poreč-Vižinada na čelu s naseljima Kaštelir i Labinci. Ovih 15 naselja: Kaštelir, Labinci, Tadini, Krančići, Babići, Valentići, Brnobići, Rojci, Roškići, Mekiši, Rogovići, Dvori, Cerjani, Kovači, i Deklići tvore jedno cjelovito izgrađeno područje koje je prema važećem Prostornom planu (bivše) Općine Poreč smješteno u okvir jednog građevnog područja naselja.

**Slika 2. Položaj Općine Kaštelir – Labinci**



*Izvor:* [*www.google.hr*](http://www.google.hr)

## 2.2. Demografska slika Općine Kaštelir – Labinci

Demografska povijest Istre pokazuje velike oscilacije u broju stanovnika, što je ponajprije uvjetovano zemljopisnim položajem, miješanim sastavom stanovništva, ratovima i s time povezanim političkim okolnostima u povijesti, a u sadašnje vrijeme najviše gospodarskim razlozima i migracijama po tom osnovu. Nakon Drugog svjetskog rata broj stanovnika Istre smanjio se za 40.609. Od 1971. godine broj stanovnika počinje rasti. Tome su ponajprije uzrok poslijeratne migracije stanovništva zbog gospodarskog razvoja, prije svega. Stanovništvo Istarske županije povećalo se u razdoblju 1948.-2001. za samo 11,3 %, u usporedbi s Hrvatskom gdje je u istom razdoblju zabilježen porast od 26,6 %.

Uzorak naseljenosti IŽ govori o koncentraciji stanovništva u manjem broju gradskih naselja. U deset gradova živi 144.459 stanovnika što je čak 69,3 % stanovništva, a u 31 općina živi 63.981 stanovnik što je 30,7 % stanovništva. Ruralni prostor obilježava izrazito niska gustoća naseljenosti – samo 33 stanovnika/km², dok prosječna gustoća naseljenosti urbanog prostora iznosi 254 stanovnika/km². Prema podacima popisa stanovništva iz 2011. godine Općina Kaštelir - Labinci imala je 1.463 stanovnika (prema popisu iz 2001. godine imala je 1.334 stanovnika. Najveće naselje je Kaštelir s 337 stanovnika, dok naselje Labinci ima 314 stanovnika.

**Tablica 1. Kontingenti stanovništva Istarske županije/Općina Kaštelir – Labinci**

|  | **Spol** | **Ukupno** | **0 – 6 godina** | **0 - 14 godina** | **0 - 17 godina** | **0 - 19 godina** | **Žene u fertilnoj dobi** | | **Radno sposobno stanovništvo (15 – 64 godine)** | **60 i više godina** | **65 i više godina** | **75 i više godina** | **Prosječna starost** | **Indeks starenja** | **Koeficijent starosti** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Svega (15 – 49 godina)** | **od toga 20 - 29 godina** |
| **Istarska županija** | **sv.** | 208.055 | 13.513 | 27.816 | 33.721 | 37.804 | - | - | 142.780 | 51.710 | 37.459 | 17.151 | 43,0 | 136,8 | 24,9 |
|  | **m** | 101.162 | 7.005 | 14.346 | 17.391 | 19.449 | - | - | 71.629 | 22.109 | 15.187 | 6.107 | 41,4 | 113,7 | 21,9 |
|  | **ž** | 106.893 | 6.508 | 13.470 | 16.330 | 18.355 | 46.734 | 12.975 | 71.151 | 29.601 | 22.272 | 11.044 | 44,5 | 161,3 |  |
| **Općina Kaštelir-Labinci** | sv. | 1.463 | 91 | 223 | 273 | 302 | - |  | 974 | 345 | 266 | 120 | 41.9 | 114.2 | 23.6 |
|  | m | 734 | 46 | 132 | 161 | 179 | - |  | 477 | 163 | 125 | 53 | 40.5 | 91.1 | 22.2 |
|  | **ž** | 729 | 45 | 91 | 112 | 123 | 339 | 106 | 497 | 182 | 141 | 67 | 45.3 | 148.0 | 25.0 |

*Izvor: Popis stanovništva DZS, 2011.*

Iz tablice 1. u Općini Općina Kaštelir – Labinci prema popisu stanovništva iz 2011 godine živi 1.463 stanovnika, od čega 734 muškaraca i 729 žena. Ukupno radno sposobno stanovništvo iznosi 477, od čega 1.412 muškaraca i 497 žena.

|  |  |  |  |  |  |  |
| --- | --- | --- | --- | --- | --- | --- |
| **Tablica 2. Podaci o stanovništvu po naseljima Općine Kaštelir – Labinci** | | | | | | |
| **Naselja** | **Ukupno popisane osobe** | **Ukupan broj stanovnika** | **Kućanstva** | | **Stambene jedinice** | |
| **ukupno** | **privatna kućanstva** | **ukupno** | **stanovi za stalno stanovanje** |
|  | 1 | 2 | 3 | 4 | 5 | 6 |
| Kaštelir – Labinci | 1.496 | 1.459 | 547 | 547 | 1.043 | 758 |
| Brnobići | 154 | 153 | 54 | 54 | 162 | 106 |
| Cerjani | 20 | 20 | 6 | 6 | 13 | 10 |
| Deklići | 38 | 38 | 11 | 11 | 22 | 15 |
| Dvori | 51 | 50 | 14 | 14 | 25 | 20 |
| Kaštelir | 337 | 319 | 128 | 128 | 225 | 157 |
| Kovači | 54 | 52 | 23 | 23 | 44 | 35 |
| Krančići | 74 | 73 | 31 | 31 | 64 | 49 |
| Labinci | 314 | 304 | 116 | 116 | 190 | 153 |
| Mekiši kod Kaštelira | 21 | 21 | 8 | 8 | 8 | 8 |
| Rogovići | 101 | 101 | 36 | 36 | 76 | 44 |
| Rojci | 65 | 65 | 24 | 24 | 70 | 40 |
| Roškići | 64 | 62 | 22 | 22 | 31 | 28 |
| Tadini | 65 | 65 | 24 | 24 | 36 | 32 |
| Valentići | 62 | 62 | 25 | 25 | 38 | 27 |
|  |  |  |  |  |  |  |
| *Izvor: Popis stanovništva DZS, 2011.*  Iz tablice 2 vidi se da najviše osoba živi u Kašteliru, 337, te u Labincima 314, Brnobićima 154, Rogovićima 101, Krančićima 74 itd. | | | | | | |
|  | | | | | | |
|  | | | | | | |

**Tablica 3. Osiguranici mirovinskog osiguranja Općine Kaštelir – Labinci prema osnovama osiguranja na 31. 1. 2019**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Šifra i naziv općine, grada** | | | **Radnici kod pravnih osoba** | | | | **Obrtnici** | | | | **Poljoprivrednici** | | | | **Samostalne profesionalne**  **djelatnosti** | | | |
| Muškarci | | Žene | Ukupno | Muškarci | Žene | | Ukupno | Muškarci | Žene | | Ukupno | Muškarci | Žene | | Ukupno |
| 1 | | | 2 | | 3 | 4 | 5 | 6 | | 7 | 8 | 9 | | 10 | 11 | 12 | | 13 |
|  | |  |  | |  |  |  |  | |  |  |  | |  |  |  | |  |
| **597** | | **Kaštelir – Labinci** | **112** | | **67** | **179** | **26** | **11** | | **37** | **9** | **3** | | **12** | **1** | **0** | | **1** |
|  | |  |  | |  |  |  |  | |  |  |  | |  |  |  | |  |
| Šifra i naziv općine, grada | | | Radnici kod fizičkih osoba | | | | Osig. zaposleni kod međunarodnih  organizacija i u inozemstvu | | | | Osiguranici -  produženo osiguranje | | | | **U K U P N O** | | | |
| Muškarci | Žene | | Ukupno | Muškarci | | Žene | Ukupno | Muškarci | Žene | Ukupno | | Muškarci | Žene | Ukupno | |
| 1 | | | 2 | 3 | | 4 | 5 | | 6 | 7 | 8 | 9 | 10 | | 11 | 12 | 13 | |
|  |  | |  |  | |  |  | |  |  |  |  |  | |  |  |  | |
| **597** | **Kaštelir – Labinci** | | **50** | **17** | | **67** | **0** | | **0** | **0** | **2** | **3** | **5** | | **200** | **101** | **301** | |

*Izvor: HZMO, siječanj 2019****.***

Iz tablice 3. vidljivo je da najviše zaposlenih , njih 179 (112 muškaraca i 67 žena) zaposleno je kod pravnih osoba, dok 67 osobe (50 muškaraca, 17 žena ) su radnici kod fizičkih osoba. Kod obrtnika je zaposleno ukupno 37 radnika (26 muškaraca i 11 žena) dok se poljoprivredom bavi 12 osoba. 301 osoba (200 muškaraca i 101 žena) zaposleno je u samostalnim profesionalnim djelatnostima kod fizičkih osoba, dok je 1 osoba (1 muškarac), zaposlen kod pravnih osoba.

**Tablica 4. Broj evidentiranih nezaposlenih osoba (po obrazovanju a imaju prebivalište na području Općine Kaštelir – Labinci (listopad 2017.)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Godina** | **2017 – evidentirane nezaposlene osobe s prebivalištem u Općini Kaštelir – Labinci** | | | | | | | | | | | |
| **Mjesec** | **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **Razina** |
| (0) Bez škole i nezavršena osnovna škola | 1 | 0 | 1 | 0 | 0 | 0 | 0 | 0 | 0 | 0 | 1 | 0 |
| (1) Završena osnovna škola | 9 | 8 | 5 | 3 | 0 | 2 | 2 | 2 | 2 | 5 | 4 | 4 |
| (2) Srednja škola | 29 | 25 | 15 | 8 | 2 | 3 | 2 | 4 | 4 | 4 | 14 | 17 |
| (3) Prvi stupanj fakulteta, stručni studij i viša škola | 1 | 2 | 3 | 1 | 2 | 2 | 0 | 0 | 0 | 1 | 2 | 2 |
| (4) Fakultet, akademija, magisterij, doktorat | 0 | 0 | 1 | 1 | 1 | 1 | 1 | 1 | 1 | 1 | 1 | 1 |
| Ukupno | 40 | 35 | 25 | 13 | 5 | 8 | 5 | 7 | 7 | 11 | 22 | 24 |

*Izvor: HZZ Pula, listopad 2017.*

Iz tablice 4. vidljivo je da je prvih četiri mjeseca nezaposlenost (najviše njih tj. 29 sa srednjom školom) bila najveća. Dolaskom turističke sezone, nezaposlenost je pala na cca 10 % u usporedbi s početkom godine.

## 2.3. Prirodni resursi

Cilj turističke valorizacije trebala bi biti kvantitativna i kvalitativna procjena vrijednosti svih popisanih prirodnih ili kulturnih resursa, kako bi se na osnovi te ocjene utvrdila njihova potencijalna vrijednost za turizam. Zbog toga ona spada u važnije i zasigurno jedne od najkompleksnijih faza u procesu planiranja i razvoja turizma. Valorizacija prirodnih resursa obuhvaća sustavno razvrstavanje pojedinih resursa u prostoru prema određenim čimbenicima kao što su njihovo rekreativno svojstvo, svojstvo znamenitosti, estetsko i kuriozitetno svojstvo, ali odgojna i gospodarska vrijednost.

### *2.3.1 Reljef i klima*

Prostor Općine Kaštelir – Labinci u svojim prirodnim komponentama sadrži sva glavna obilježja karakteristična za elemente „crvene Istre“. Podneblje je uvjetovano geografskim položajem i reljefom. Blizina mora uz nizak reljef, te izraziti rub na sjeveroistoku u zoni Čićarije i Učke imaju veliki utjecaj na održavanje klimatske osobitosti istarskog kraja, a time i prostora Općine.

Ljeta su vruća (srednja temperatura kolovoza 22,0°C – Poreč), a najhladniji mjesec je siječanj (srednja temperatura siječnja 4,9°C – Poreč). Maritimni mediteranski utjecaj prodire i do 20 km u unutrašnjost pa zahvaća i Općinu Kaštelir – Labinci. U zoni Općine vlada donekle izmijenjena sredozemna umjereno topla kišna klima s nešto jačim utjecajem kopna. U cjelini uzevši Općina se nalazi u okviru povoljnih klimatskih prilika koje pružaju potrebne uvjete za život stanovništva i većim dijelom godine za boravak turista, a u toku vegetacijskog razdoblja omogućavaju uspješno uzgajanje mediteranskih kultura

### *2.3.2. Biljni i životinjski svijet*

Biljni svijet predstavlja osnovicu za razvoj ruralnog i eko turizma, ali i ima veliku ulogu u krajobraznom oblikovanju prostora, te estetskom dojmu destinacije. Na području Općine Kaštelir Labinci isprepliću se raznolike biljne zajednice koje ponajviše doprinose mozaiku ruralnog prostora i njegovoj atraktivnosti, s naglaskom na vazdazelene šume i mediteranski vrt kao važnu atrakciju u vidu urbanog okoliša.

Šume zapadnog dijela Istre, zbog mediteranskog utjecaja, su vazdazelene šume i makija u kojima dominantnu ulogu ima alepski bor (*Pinus halepensis*), cer (*Quercus cerris*), medunac (*Quercus* *pubescens*), česmina ili crnika (*Quercus ilex*), a od listopadnih vrsta pridolazi crni jasen (*Fraxinus* *ornus*) pa se takve šume često zovu vazdazelene šume, s makijom i crnim jasenom.. Od ostalih vrsta drveća pojavljuju se još bijeli grab (*Carpinus orientalis*), bagrem (*Robinia* *pseudoacacia*), crni bor (*Pinus nigra*) te mjestimice lovor (*Laurus nobilis*).

U životinjskom svijetu na području Općine Kaštelir – Labinci prevladavaju

- srna obična, divlje svinje

- zec obični

- fazan – gnjetlovi

- šljuke, prepelice

Općina Kaštelir – Labinci u svom dijelu ima 1 lovište. Zajedničko lovište „Blatnica“ prostire se na 5000 hektara područja bogatog biljnim i životinjskim svijetom koja osim lokalnog stanovništva koriste i inozemni lovci. 2011 god. izgrađen je lovački som Sv. Jeronim**.**

**Autohtone biljke**

***Maslina***  
Maslina, istarski ulika (latinski naziv, *olea europea*) ima plodove tamnozelene do crne boje od kojih se proizvodi maslinovo ulje te je rado viđeno na stolovima carstva, svakog ugostitelja i kućne trpeze. U OpćiniOpćina Kaštelir – Labinci se posljednjih godina se sve više pažnje poklanja uzgoju maslina kao i pravljenju maslinovog ulja

***Ružmarin***  
Ružmarin je zimzeleni mediteranski grm čije ime potječe od latinskog naziva, *ros marinus* i znači morska ruža. Uzgaja se kao ukrasni grm, začinska biljka, te za proizvodnju eteričnog ulja.

***Lovor***  
Lovor (latinski naziv, *laurus nobilis*) je zimzeleni mediteranski grm ili drvo visoko do 15 metara. Listovi i cvjetovi lovora od davnina služe kao mirodija te pikantnom aromom obogaćuju okus jela.

### *2.3.3 Poljoprivredne površine*

U Općini Općina Kaštelir – Labinci planiraju se poljoprivredne površine osnovne namjene koje se Planom dalje razgraničuju na:

* osobito vrijedna obradiva tla (navodnjavana zemljišta, izgrađen sustav odvodnje, veće površine pod višegodišnjim kulturama maslinici, vinogradi, voćnjaci, plantaže zrnatog voća),
* vrijedna obradiva tla (polivalentna proizvodnja žitarica, industrijskih kultura, krmnih kultura i drugih jednogodišnjih kultura),
* ostala obradiva tla (polivalentne poljoprivredne površine u mješovitim sklopovima s neobradivim zemljištem, manje površine pod višegodišnjim kulturama maslinici, vinogradi, voćnjaci).

## 2.4. Vodno bogatstvo

Hidrografija Općine Kaštelir – Labinci je uglavnom siromašna bez stalnih površinskih vodnih tokova. U dijelu orijentiranom prema rijeci Mirni, u Općini Vižinada nalazi se kaptirano i jedno od najvećih izvorišta Istre, izvor Gradole. Područje je bogato brojnim ponikvama s nepropusnim slojem zemlje crvenice od kojih su neke uvijek pune vode – krške lokve.

U Općini je do svih naselja izgrađena vodovodna mreža. Prostorom Općine prolaze magistralni cjevovodi koja su od županijskog značenja, a koji snabdijevaju među ostalim i Općinu.

Bujice u slivu rijeke Mirne uzrokovale su velike štete zbog erozije zemljišta. Dio ovog vodotoka je dio koji pripada Općini Kaštelir – Labinci.

## 2.5. Povijesni i kulturni resursi

Prema mitološkoj priči, grčki moreplovci Argonauti su oko 1200 g. prije nove ere u Kalhidi, na crnomorskoj obali Male Azije, oteli zlatno runo i Crnim morem preko rijeke Ister (današnji Dunav) dospjeli Savom do Alpskih obronaka u Sloveniji. Podzemnim vodama, spustili su se do rijeke Mirne i tu na obroncima osnovali svoje utvrde i nastanili se. Otuda im i ime Histri.

Naravno da u legende možemo i ne moramo vjerovati, ali činjenica je da su se u brončano doba na vrhovima brežuljaka iznad rijeke Mirne pojavile GRADINE (KAŠTELIERI). To su bile utvrde opasane zidom koji je branio pristup samo sa jedne strane, a prirodne prepreke i strma padina prema dolini Mirne branile su pristup s ostalih strana. Iz tog doba nađeni su ostaci i istraženi grobovi-tumule, gomile kamenja u kojima su tadašnji stanovnici pokapali svoje pokojnike, keramičke vaze, sitni predmeti za upotrebu izrađeni od kostiju, ornamenti od bronce i slično. Dolaskom rimskih legija pojavljuje se na obroncima iznad luke Nigrinjan, dvorac-utvrda Nigrinjan, čiji ostaci još i sada postoje. Iskapanjem nađeni su iz tog doba novčići, oznake, posuđe i sl., a otkriven je i nadgrobni spomenik iz I stoljeća koji sjeća na IX rimsku legiju ISPANIKU nazvanu Triumfalis po pobjedi 31. godine prije Krista. U doba Rimljana područje Kaštelira i Labinci nalazi se u sastavu Porečke kolonije, te je ovim krajevima prolazila rimska vojna cesta – VIA FLAVIA. Rimljani su preko Trsta, rijeke Mirne, Kaštelira i Labinci ovom cestom, čiji ostaci još postoje, išli za Poreč te dalje za Pulu. Nedaleko vie Flavie iza sela Dvori pronađeni su 1908. godine ostaci velike gospodarske zgrade – VILA RUSTICA, iz II. stoljeća. Rimski posjednik u toj je zgradi podigao čak i posebnu prostoriju posvećenu Bachu-bogu pijanog veselja. Ploča s natpisom se do danas čuva u Porečkom muzeju. Antički nalazi nađeni su na više lokacija ovog područja (uzvisina Golaš iznad rijeke Mirne, antička vila i grobovi na zapadnoj strani Rogovićke, te antički grobovi kod benediktinskog samostana Sv. Mihovila pod zemljom) što govori o dobroj naseljenosti ovog kraja u doba rimske vlasti u Istri.

Dvorac-utvrda Nigrinjan postoji i poslije propasti rimskog carstva. Dokumentirano je da ga je osvojio Bizant, te da je u IX. stoljeću pripao Francima Karla Velikog. 929 god. dvorac prelazi u posjed Porečkih biskupa i od tada vrlo često mijenja vlasnika do okupacije od strane Venecije u XV. stoljeću. Mala i neudobna utvrda bila je napuštena već u drugoj polovici XV. stoljeća kada se spominje da je dvorac u raspadanju. U XVI. stoljeću ovim su prostorima harali ratovi i kuga koji su opustošili mjesta uz rijeku Mirnu, a stanovnici koji su preživjeli preselili su se dalje od obronaka na sigurnija mjesta i tu osnovali naselja. Postoje pisani dokumenti da već 1178 godine Kaštelir naseljavaju slavenski narodi (Hrvati) pristigli u VII. stoljeću bježeći pred Avarima s Karpata i grade kuće te sade vinovu lozu po obližnjim poljima. U drugoj polovici XVI. stoljeća poslije haranja kuge drugi val Hrvata, bježeći pred Turcima, doseljava se u Istru. Hrvati naseljavaju i područje Kaštelira i Labinci i osnivaju brojna mala naselja koja dan danas imaju imena po tim doseljenicima (Babići, Rojci, Roškići, Brnobići itd.). Oni nastoje sačuvati svoj jezik, čakavski govor i glagolsku pismenost u javnom životu i crkvenom bogoslužju.

Iz Labinci potječe glagoljski natpis koji se čuva u Porečkom muzeju. Starohrvatsko groblje postojalo je blizu ranosrednjovjekovne crkve Sv. Križa na kaštelištini nedaleko Nigrinjanske utvrde, na visoravni iznad rijeke Mirne. Benediktinci opatije Sv. Mihovila pod zemljom su također bili glagoljaši i sačuvan je njihov u ulomcima, rukom pisani glagoljski brevijar iz kojeg su molili službene molitve. Inače je ova opatija podignuta još u IX. stoljeću i dobila je naziv po neobičnoj konstrukciji samostanske crkve čije je svetište ukopano u zemlju.

Danas postoje samo dijelovi ukopani u zemlju jer su vrijedni dijelovi ove opatije preneseni u crkvu Sv. Ivana Krstitelja u Labincima. Postoje naznake da propašću Nigrinjana propada i njegova župa pa je sjedište župe za područje Kaštelira u crkvi Sv. Ivana Krstitelja u Labincima do izgradnje nove župne crkve u Kašteliru 1858 godine. Zvonik uz crkvu je podignut tek 1869. godine.

*Crkva Sv. Ivana Krstitelja u Labincima*

Krajem XVIII. st. (1797.) Istra pripada Austriji te se mogućnosti domicilnog stanovništva umnogome povećavaju i daju im se veće slobode. U Labincima se 1892. u prostorijama stare župničke kuće otvara talijanska škola, a u Kašteliru 1896. jedna od prvih hrvatskih škola u Istri. Nekoliko godina kasnije talijanska škola dobiva novosagrađenu školu na granici Kaštelira i Labinci koja s prekidom za vrijeme prvog svjetskog rata djeluje do 1933. godine kada se škola opet vraća u stare prostorije u centar Labinci. Natjecateljski duh dvaju mjesta očituje se i u osnivanju talijanske limene glazbe u Labincima 1902., a u Kašteliru 1909. hrvatske. Rapalskim ugovorom 1920. godine Istra pripada Italiji i odmah prestaju raditi hrvatska škola i glazba, koje opet počinju s radom tek poslije drugog svjetskog rata kada Istra biva priključena Jugoslaviji. Od osamostaljenja Hrvatske od Jugoslavije mjesta Kaštelir i Labinci povijesno i geografski bliski, usko vezani i familijarnim vezama i teritorijem 1997.godine postaju jedna općina

Pojam kulturnog turizma općenito se primjenjuje na putovanja koja uključuju posjet kulturnim resursima bez obzira na inicijalnu motivaciju. Kultura ne obilježava samo posjet muzeju ili koncertu, dakle njezinu institucionaliziranom obliku, već ona može biti i nematerijalne prirode. Neki oblici kulture, kao što su muzeji, galerije, festivali, arhitektura, povijesne gradine, umjetničke predstave i lokaliteti baštine, rutinski privlače turiste. Svi ti oblici kulture izrazi su ili sadrže izraz jedne ili više likovnih, popularnih ili folklornih umjetnosti, ili pak izraz jednog ili više lokalnih stilova života – tradicijskog, povijesnog ili modernog.

## 2.6. Infrastruktura

Adekvatno riješena fizička infrastruktura (prometna, komunalna, itd.) temeljna je pretpostavka za kvalitetan razvoj bilo kojeg područja, a pogotovo Županije koja je poglavito turistička regija, te koja posjeduje jasno zacrtanu turističku strategiju. Na nivou cjelokupne Istarske županije, stanje u tom segmentu još uvijek nije u potpunosti riješeno; od sanacije svih komunalnih zadataka do efikasnije organizacije infrastrukturnih elemenata. Razvojni potencijal Istarske županije, a samim time i turistička kvaliteta regije, postala bi još konkurentnija kada bi se više ulagalo u modernizaciju prometnica, sanaciju odlagališta otpada te izgradnjom sustava gospodarenja otpadom, u skladu sa standardima EU-a.

Potrebe međunarodne razmjene i ubrzani razvoj gospodarstva, posebno turizma kao jednog od oslonaca razvoja Istarske županije, uvjetuju potrebu za kvalitetnom prometnom infrastrukturom. Stoga se veliki napori ulažu u međuregionalno povezivanje unutar Hrvatske i uključivanju u širi europski prostor. U tom se smislu najviše razvija cestovni promet koji dobro pokriva unutarnje potrebe i doprinosi skladnijem razvoju priobalnog dijela i unutrašnjosti Istre. Posljednjih godina sve se više ulaže u održavanje i izgradnju lučke infrastrukture, što doprinosi povećanju pomorskog prometa i njegovoj sigurnosti. Zračni promet također ima sve preduvjete za značajniji udio u ukupnoj prometnoj bilanci, posebno u dijelu prijevoza putnika.

Izgradnji prometnog sustava kao dugoročnog procesa i sigurnosti prometa Istarska županija posvećuje veliku pažnju, istovremeno vodeći brigu o zaštiti okoliša i primjeni načela održivog razvitka.

U Općini Kaštelir – Labinci planiraju se sljedeće površine za infrastrukturne sustave:

- prometni sustavi,

- energetski sustavi,

- vodno gospodarski sustavi.

### *2.6.1. Prometnice*

Promet kao jedna od komplementarnih djelatnosti od vitalne je važnosti za razvoj gospodarskih djelatnosti. Prometna povezanost uključuje cestovni i u novije vrijeme zračni promet uzevši u obzir blizinu Zračne luke Pula s Općinom Kaštelir – Labinci. Postojeću prometnu mrežu prostora Općine Kaštelir – Labinci čine državne ceste, te županijske i lokalne ceste i ostale ceste. U hijerarhiji osnovnih cestovnih prometnih koridora, na državnu cestovnu mrežu naslanja se mreža županijskih cesta koja je u funkciji općinskog i međuopćinskog povezivanja. Lokalne ceste preuzimaju na sebe funkciju povezivanja naselja na prostoru Općine.

U Istarskoj županiji postoji razmjerno gusta mreža javnih cesta (1.813 km, što je prostorna gustoća od 0,64 km ceste po km² odnosno ekvivalent kvadratične mreže s dužinom stranice kvadrata od 3 km, što znatno premašuje prosjek RH), no kvaliteta postojeće mreže ne zadovoljava, a razvoj cestovne infrastrukture ni izdaleka ne zadovoljava narasle potrebe cestovnog prometa. Ukupna duljina cesta u Istarskoj županiji je 1.812,950 km:

• državne ceste – 380,200 km

• županijske ceste – 698,950 km

• lokalne ceste – 733,800 km.

Prometni sustav utemeljen je na mreži postojećih prometnica koje su državnog županijskog i lokalnog značaja. Općinom prolaze dvije županijske ceste, Ž 5041 Poreč – Vižinada i Ž 5040 Tar – Višnjan.

**Cestovne veze**

Sustav prometnica na regionalnoj razini zastupljen je županijskim cestama:

a) Županijska cesta Ž-5041 (Poreč – Vižinada – Buje – Buzet/),

b) Županijska cesta Ž-5040 (Tar – Višnjan).

Ove ceste prolaze prostorom Općine križajući se skoro pod pravim kutom. Sa sjeverne strane križišta razvila se veća skupina naselja Općine oko naselja Kaštelir. Navedene ceste iznimno su važne za povezivanje prostora Općine sa širim okruženjem.

Obzirom na raspored naseljenosti u Općini osim navedenih županijskih cesta postoji još samo jedna lokalna cesta koja povezuje naselja Rogovići sa županijskom cestom Ž-5040:

a) L-50045 (Ž-5040 – Rogovići)

Sve ostale ceste spadaju u nerazvrstane općinske ceste. Važno je napomenuti da je velika većina tih cesta ipak asfaltirana što je važno zbog bolje integracije prostora Općine.

### *2.6.2. Vodoopskrba*

U Općini je do svih naselja izgrađena vodovodna mreža. Prostorom Općine prolaze magistralni cjevovodi koja su od županijskog značenja, a snabdijevaju među ostalim i Općinu.

To su:

- Iz pravca izvorišta Gradole, uređaja za pročišćavanje i vodospreme „Brdo” u Općini Vižinada u Općinu ulazi cjevovod profila 900 mm. Cjevovod prolazi prostorom Općine i u široj zoni Rogovića izlazi iz Općine i ulazi u prostor Tar – Vabriga te nastavlja preko Poreča vodom profila 700 mm. Od ovoga voda odvaja se cjevovod profila 600 mm u pravcu Mirne i Buja. Ovaj vod snabdijeva naselje Rogovići na području Općine Kaštelir – Labinci.

- Iz pravca Buzeta preko Općine Višnjan u Općinu ulazi cjevovod profila 150 mm do prekidne komore u Labincima (5 m) nastavlja profilom 100 mm do vodospreme „Kornerija” (600 m) i nakon toga se priključuje na magistralni cjevovod prema Puli koji svoje izvorište ima u izvorištu Gradole. Iz ovoga cjevovoda snabdijevaju se sva ostala naselja Općine.

### *2.6.3. Elektroopskrba*

Stanje elektroenergetike u Općini može se sagledati kroz dva vida:

a) transport električne energije čiji uređaji samo koriste prostor Općine i

b) elektroenergetsku opskrbu Općine.

Područje Općine u potpunosti je pokriveno elektroenergetskim razvodom. Razvod je izvršen zračnim (ZDV) i podzemnim (KDV) vodovima od 10 kV.

U Općini je instalirano šest trafostanica TS 10/0,4 kV i šest trafostanica TS 10(20)/0,4 kV.

### *2.6.4. Plinovod*

Kroz Općinu Općina Kaštelir – Labinci ne prolazi plinovod DN500 ali za sada se ne planira izgradnja plinovodne mreže, a kada bi do nje i došlo, plinovod bi se trebao graditi iz mjerno redukcijske stanice sjeverno od Galižane. Transportni plinovodni sustav u Istarskoj županiji sačinjavaju dva magistralna plinovoda koji po svom obliku tvore slovo V, jer svojim koridorima na neki način prate istočnu i zapadnu obalu:

* Plinovod Ivana – Pula – Karlovac: povezuje sjevernojadranska nalazišta plina s kontinentalnim visokotlačnim sustavom i svojim koridorom prati istočnu obalu. Dimenzija cijevi je DN 700, radni tlak 75 bara, a godišnji kapacitet 1,5 mlrd.m³. Duljina kopnenog djela plinovoda iznosi 191 km (trasa u Istarskoj županiji 54,6km). Na području Istarske županije pored Terminala Pula koji je lociran blizu Vodnjana, postoje još dvije mjerno-redukcijske stanice: MRS Labin i MRS Kršan. U mjerno-redukcijskim stanicama se plin reducira na srednji ili niski tlak i predaje distribucijskim plinovodima.
* Plinovod Vodnjan – Umag: kreće iz Terminala Pula i završava u Umagu (Industrijska zona Ungarija) i u svom koridoru prati zapadnu obalu. Dimenzija cijevi je DN 300, radni tlak 50 bara, a godišnji kapacitet 300 mln.m³, a duljina  plinovoda 71 km. Plinovod ima četiri mjerno-redukcijske stanice: MRS Rovinj (za opskrbu Rovinja, Bala), MRS Poreč (za opskrbu Poreča, Funtane, Vrsara i Tara), MRS Kovri, i produžetkom prema Kašteliru) za opskrbu Novigrada, Brtonigle i Buja) i MRS Umag (za opskrbu Umaga).

Transportni sustav je u vlasništvu tvrtke Plinacro koja i upravlja njime. Njime se transportira plin na veće udaljenosti, a služi da preuzeti plin (od nalazišta ili nekog drugog izvora) transportira do distributera. Bilo bi jako važno da Općina pristupi programiranju, a kasnije i realizaciji plinofikacije cijelog područja, ne samo zbog lokalnog stanovništva, već i samog razvitka turizma.

### *2.6.5. Telekomunikacijski promet*

Područje je gotovo potpuno pokriveno fiksnim telefonskim linijama i mobilnom telefonijom, čime je omogućeno i spajanje računala na internetsku mrežu, što je važno za razvoj gospodarstva, posebno turizma ali i kvalitete života stanovnika. Internetska mreža je dostupna na većem području, no ona je nedovoljne kvalitete i brzine. U Kašteliru se nalazi poštanski ured.

## 2.7. Komunalna djelatnost

Pod komunalnim gospodarstvom razumijeva se obavljanje komunalnih djelatnosti, naročito pružanje komunalnih usluga od interesa za fizičke i pravne osobe, te financiranje građenja i održavanje objekata i uređenja komunalne infrastrukture kao cjelovitog sustava na području jedinica lokalne samouprave.

Obavljanje komunalnih djelatnosti najčešće uključuje slijedeće vrste poslova:

* Izgradnja novih i rekonstrukcija postojećih dijelova kanalizacijskog sustava
* Prikupljanje i deponiranje komunalnog otpada
* Održavanje okoliša

Komunalna društva, osobito u sklopu jedinica lokalne samouprave imaju nezamjenjivu zadaću u osiguranju životnih uvjeta svih građana, osobito kroz povećanje učinkovitosti komunalnog gospodarstva koje je jedan od preduvjeta za povećanje učinkovitosti ukupnog gospodarstva.

### *2.7.1. Odvodnja otpadnih voda*

Do izgradnje sustava odvodnje otpadnih voda u naseljima na području Općine Kaštelir – Labinci, koja nemaju izgrađen sustav odvodnje, odvodnja otpadnih voda rješavat će se izgradnjom nepropusnih sabirnih jama i biodiskova, a za što je temeljem važećih propisa potrebno ishoditi vodopravne uvjete. Ovim odredbama propisano je, da se obavezno mora izgraditi Planom planirani sustav odvodnje otpadnih voda. Sadržaj sabirnih jama treba se prikupljati i prazniti na za to propisanim biopročistačima prije ispuštanja u upojne bunare ili za zalijevanje.

Otpadne vode gospodarskih i sportskih namjena, koje ne odgovaraju propisima o sastavu kvaliteti voda, prije upuštanja u javni odvodni sustav moraju se pročistiti predtretmanom na vlastitoj građevnoj čestici do propisanog stupnja.

### *2.7.2. Gospodarenje otpadom*

Odlagalište komunalnog otpada za Općinu Kaštelir – Labinci nalazi se u Poreču. Odlagalište **Košambra** se nalazi oko 2,5 km jugoistočno od centra Grada Poreča. U upotrebi je od 1977. godine. Prema računskim procjenama na odlagalištu je odloženo oko 400.000 m3 raznovrsnog otpada. Kako u okolici nije bilo na raspolaganju drugo odlagalište, na Košambri su odlagane, i još se uvijek odlažu sve vrste otpada iz domaćinstava, obrta i industrije, uključujući i otpad iz septičkih jama. Iznimku dijelom čini građevni otpad, koji se odlaže slobodno, na otvorenom i nekontroliranom odlagalištu, oko 500 m udaljenom od Košambre.

## 2.8. Društvene djelatnosti

Razvijenost obrazovnog sustava (srednjoškolsko i visokoškolsko obrazovanje) temeljna je pretpostavka za kvalitetan razvoj svake Županije. Naglasak ipak treba staviti na unapređenje sustava visokog obrazovanja Istarske županije, na upotrebu najnovijih znanja i tehnologije. Osnovna pretpostavka ka kvalitetnijim kadrovskim rješenjima jest poticanje želje za usavršavanjem te cjeloživotno učenje. Sustav društvenih djelatnosti Općine uključuje slijedeće:

* Predškolski odgoj
* Obrazovanje
* Kultura
* Sport
* Socijalna zaštita
* Zdravstvena zaštita
* Civilno društvo

Objekti društvenog standarda na području Općine iako skromno dimenzionirajući višeznačnošću i polivalentnošću u korištenju osiguravaju dostatnu razinu društvenoga standarda koja će se rastom stanovništva i broja turista morati prilagoditi novom standardu i zahtjevima tržišta.

### *2.8.1. Predškolski odgoj i obrazovanje*

U Općini Kaštelir – Labinci organizirani su: **Dječji vrtić „Radost“ Poreč** osnovan je godine 1985. U područnom vrtiću u Kašteliru organiziran je rad u dvije odgojne skupine s ukupno 44 djece u 6 i 10-satnom programu u kojem rade četiri odgojiteljice. Sve je veći broj zainteresiranih roditelja djece mlađe od tri godine i za upis djece u 10-satni redovni program.

U dječjim vrtićima provodi se odgojno-obrazovni rad koji je usklađen s potrebama djece i zaposlenih roditelja, a provodi se s djecom raspoređenom u skupine cjelodnevnog ili poludnevnog boravka. Dječji vrtići obavljaju djelatnost na temelju godišnjeg plana i programa rada ustanove.

Osnovna škola **Jože Šurana u Višnjanu** s područnim školama u Kašteliru i Vižinadi obavlja svoju djelatnost odgoja i obrazovanja učenika na području Općina.

### *2.8.2. Kultura*

Kultura je cjelokupno društveno naslijeđe neke grupe ljudi, to jest naučeni obrasci mišljenja, osjećanja i djelovanja neke grupe, zajednice ili društva, kao i izrazi tih obrazaca u materijalnim objektima. Riječ kultura dolazi iz [latinskoga](https://hr.wikipedia.org/wiki/Latinski_jezik) *colere* što je značilo: nastanjivati, uzgajati, štititi, štovati.

Općina Kaštelir – Labinci sa svojim okolnim naseljima bogata je kulturološkom ponudom, kulturni je mikrokozmos sačinjen od raznolikih kulturnih izričaja koji su se, unatoč standardizacijama jezika i kulturnih izričaja uopće, sačuvali do danas. Raznolikost je vidljiva i površnom promatraču, u krajobrazu i arhitekturi, običajima, organizaciji suvremenog života.

Cjelokupno područje Općine Kaštelir – Labinci predstavlja izuzetnu, u značajnoj mjeri očuvanu ambijentalnu vrijednost koja se čuva i štiti sveukupnim planskim rješenjem. Planom su određena područja kulturnih dobara upisanih u registar kulturnih dobara:

*Primarne atrakcije* iznimno su važne za destinaciju i bitne za stvaranje dojma i privlačenje turista. Sve primarne atrakcije nisu jednako važne za potrošače. Atrakcije koje su jedinstvene i neobične, mogu privući turiste iz dalekih zemalja. Oni će putovati iz velikih udaljenosti kako bi doživjeli novo iskustvo, ali neće uložiti napor, novac i vrijeme da vide nešto uobičajeno. *Sekundarne su atrakcije* lokalno značajne. Važne su za turiste i mogu biti vrlo popularne, ali ne utječu na odluku turista o posjetu destinaciji.

*Tercijarne atrakcije* imaju još manji utjecaj na odluku o putovanju – turisti ih slučajno posjećuju kad već borave u destinaciji. Ista atrakcija može biti primarna, sekundarna i tercijarna, ovisno o motivima putovanja.

U svome djelovanju u idućem petogodišnjem razdoblju Istarska županija će primjenjivati tri strategije: umrežavanje i povezivanje, diverzifikaciju resursa te razvoj publike i pozicioniranje kulturnog sektora u javnosti. Razlozi za izbor ovih strategija prvenstveno su vezani uz postojeće društvene okolnosti i status kulture u društvu, prilike za razvijanje kulturnog sektora u suradnji s drugim sektorima i mogućnosti za korištenje sredstava Europske unije te pozitivna iskustva u radu kulturnog sektora.

Društvene okolnosti u kojima se danas donosi Istarska kulturna strategija bitno su promijenjene u odnosu na vrijeme donošenja prve strategije 2009. godine, zbog toga je prilikom definiranja ciljeva ove strategije odlučeno nadovezati se na pozitivna iskustva iz prethodnog razdoblja i pokušati iskoristiti prilike stvorene članstvom u Europskoj uniji. Postavljeno je ukupno pet ciljeva, koji obuhvaćaju široko područje djelovanja, ali su istovremeno vrlo fokusirani s obzirom na željene rezultate i metode rada.

**Pet definiranih ciljeva su:**

1. Unaprijediti rad ustanova u kulturi i neinstitucionalnog kulturnog sektora

2. Unaprijediti nakladničku djelatnost u Istri

3. Izgraditi novu kulturnu infrastrukturu namijenjenu umjetničkoj produkciji, edukaciji, prezentaciji i čuvanju građe

4. Učinkovitije upravljati kulturnom infrastrukturom, ustanovama, uslugama i projektima

5. Povećati interes javnosti za kulturnu baštinu i suvremenu umjetničku produkciju te produbiti njihovo razumijevanje

Da bi se uopće moglo razmišljati kako kultura može pridonijeti razvitku turizma, sasvim je jasno da ona prvo i prvenstveno mora ojačati svoj položaj u svakodnevnom životu lokalnog stanovništva. Tek kada su njene sastavnice prepoznate kao važne kod domicilnog stanovništva, one mogu biti objektom pozornosti i posjetitelja.

***Prirodna baština***

Povijest Istre daleka je i bogata, a iza sebe je ostavila vidljive tragove kroz mnoštvo očuvanih arheoloških, kulturno-povijesnih spomenika različitih etničkih kultura i razdoblja. Od pamtivijeka, posebice zbog njezina strateškog značaja (izlaz srednje Europe na Mediteran), Istru su nastojali pokoriti brojni osvajači koji su svoje tragove ostavljali kako po cijelom europskom kontinentu, tako i po Istri. Može se reći da je sva europska povijest „prošetala” po Istri kroz međusoban dodir triju europskih civilizacija. Osim špilja, jama, zaštićenih dijelova prirode, parka prirode, flore i faune, bezbroj slapova, posebnost Istre su i ostaci spomenika, od koji neki potječu još iz antike, pa preko svih osvajača koji su svoje „postojanje“ na tim prostorima ostavljali kulturološki, a nadasve spomeničkom ostavštinom.

Moramo spomenuti posebnu građevinsku baštinu Istre koju odlikuje:

**KAŽUN** – *Kažun* je malo poljsko skloniše napravljeno u suhozidu, od kamena bez ikakvog veziva. Osim kao zaklon koristilo se i za nadgledanje polja i vinograda neposredno prije žetve i berbe. Nalaze se najčešće na južnom i zapadnom dijelu Istre i najpoznatiji su istarski simboli.

**ISTARSKA HIŽA** - Karakteristične stare istarske *hiže* građene su od kamena, fugiranih su zidova i krovova prekrivenih crijepom kanalicom. S prednje fasade na kuću je gotovo uvijek nadozidan *baladur*, stubište kojim se ulazi u stambeni dio kuće. U najvećoj prostoriji, konobi, nalazi se otvoreno *ognjišće*.

**SUHOZIDI** - Ljudi su na ovim prostorima kroz povijest obrađivali zemlju. Često su je morali otimati kamenu, kojeg bi skupljali i njime ograđivali svoje parcele. Na čvrstu kamenu podlogu polagala su se veća kamenja na dno, a potom manja prema vrhu. Tako su nastali dugi i skladni suhozidi.

Geološke karakteristike područja formiraju vidljive oblike reljefa na površini Zemlje, kao i u podzemlju (reljef, otoci, obale mora, jezera i rijeka, špilje), koji mogu zadovoljiti motive odmora i oporavka te sportske rekreacije dok pojedini geološki oblikovni, paleontološki i arheološki zanimljivi dijelovi mogu biti proglašeni zaštićenima i predstavljati se kao dijelovi zaštićene prirodne baštine.

Cjelokupno područje Općine Kaštelir – Labinci predstavlja izuzetnu, u značajnoj mjeri očuvanu ambijentalnu vrijednost koja se čuva i štiti sveukupnim planskim rješenjem.

Planom su određena područja kulturnih dobara upisanih u registar kulturnih dobara:

***Arheološka baština***

* arheološka područja, arheološki lokaliteti,
* povijesne graditeljske cjeline,
* povijesni sklopovi i građevine,
* etnološka baština.

Prema najnovijoj klasifikaciji iz izmjena Prostornog plana Istarske županije na području Općine Kaštelir – Labinci nalaze se sljedeći registrirani spomenici kulture i kulturna dobra:

1 Benediktinski samostan i Crkva Sv. Mihovila, Labinci

2 Brdo Golaš, nekropola

3 Villa rustica Pašulinovica, Dvori

**Sakralna arhitektura:**

1. Crkva Sv. Trojstva, Labinci

2. Župna Crkva Sv. Kuzme i Damjana, Kaštelir

3. Crkva Sv. Roka, Kaštelir

4. Župna Crkva Sv. Ivana Krstitelja

5. Crkva Sv. Križa, Rogovići

6. Kapelica – poklonac Kranjčići

7. Kapelica – poklonac Mekiši

8. Kapelica – poklonac Labinci

9. Kapelica – poklonac Dvori

10. Kapelica – poklonac Kaštelir, Rojci

11. Kapelica – poklonac Šugovica

*Župna Crkva Sv. Kuzme i Damjana*

***Kulturne i društvene djelatnosti***

Tijekom dvadeset posljednjih godina oslanjajući se na bogatu kulturnu baštinu Istra je samo potvrdila da je njen kulturni proizvod ustvari bogatstvo prožimanja kulturnih izričaja multikulturalnosti i reakcija te dinamična scena bogata događajima. Trenutno Istarska županija ima 11 muzeja, šest pučkih učilišta, devet knjižnica, više od 15 galerija te brojne kulturne udruge koje su aktivne i neprestano rade. Učestala je u posljednje vrijeme suradnja između Odjela za kulturu i Odjela za turizam Istarske županije koja se iskazuje na projektu *Parenzana* i koja je u 2012. godini iznjedrila program *Istra Inspirit* te obogatila turističku ponudu Istre.

***Kulturno- društvene djelatnosti i udruge***

**Lovačka udruga „Fazan“ Kaštelir – Vižinada**

Djelatnosti udruge su uzgoj i zaštita divljači; gospodarenje lovištem; razvijanje kinologije i lovnog streljaštva; upoznavanje sa suvremenim tekovinama lovne etike i prakse, nabavom stručne literature, organiziranjem predavanja, seminara, savjetovanja, priredbi, posjeta lovačkom muzeju, izložbama i slično; širenje lovne kulture članova.

**Udruga matice umirovljenika  Kaštelir – Labinci**

Dobrovoljna, nestranačka, humanitarna i neprofitna organizacija koja okuplja cca 100 umirovljenika Općine, a u svrhu druženja, uzajamnog pomaganja i boljeg informiranja članova o pravima i mogućnostima umirovljenika.

**Zajednica Talijana „Santa domenica” Labinci**

Zajednica organizira aktivnosti u cilju očuvanja, održavanja, promocije i razvitka uloge, položaja, subjektiviteta, integriteta i ustavno-pravne jednakosti i zaštite identiteta talijanske nacionalne zajednice. Zajednica broji oko 200 članova. U vlastitim prostorijama zajednica organizira razne aktivnosti te stručna predavanja na temu zdravlja, poljoprivrede i povijesti za svo građanstvo Općine Kaštelir – Labinci

**DVD Kaštelir – Labinci**

Društvo djeluje u novouređenim prostorijama vatrogasnog doma koji je opremljen po standardima vatrogasne djelatnosti.

### *2.8.3. Sport*

Sportska aktivnost mještana upražnjava se djelom na području Općine, a djelom na širem području (najvećim djelom poreštine). U Općini djeluju sljedeći sportski klubovi:

Stolnoteniski klub BAMBI Kaštelir

Tenis KAŠTELIR

Nogometni klub KAŠTELIR-LABINCI

Muški rukometni klub 28. APRIL Kaštelir

Ženski rukometni klub MLADOST Kaštelir

Paraglajding klub KRILA MIRNE

Boćarski klub KAŠTELIR Kaštelir

Fitness centar NO LIMIT

U Kašteliru postoji polivalentna sportska dvorana izgrađena 2008. neto površine od 2.031,21 m² s gledalištem od 350 sjedećih i cca 300 stajaćih mjesta te 4 svlačionice. Dvorana je opremljena za rukomet (veliki), mali nogomet, odbojku i košarku te posjeduje sprave i opremu za sve dvoranske sportove. S obzirom na veličinu i raspored prostora u dvorani je moguća organizacija većih manifestacija različitog karaktera kao što su: koncerti, sajmovi, promocije, prezentacije i slično.

### *Zdravstvo*

Sadašnji kapaciteti primarne zdravstvena zaštite svode se na ambulantnu jedinicu i stomatološku ordinaciju. Obzirom na blizinu dodatnih zdravstvenih sadržaja u susjednom Gradu Poreču, postojeći kapaciteti mogu zadovoljiti minimalne potrebe stanovništva. Specijalistički pregledi obavljaju se u Gradu Poreču i specijalističkim ustanovama u gradovima Puli, Rijeci, te u drugim centrima. U Kašteliru postoji ambulanta, te stomatološka ordinacija**.**

## 2.9. Gospodarstvo

Istarska županija je u posljednjem desetljeću učinila velike napore u restrukturiranju i podizanju konkurentnosti svog gospodarstva. Realizirana su velika ulaganja u krupnu infrastrukturu poput Istarskog cestovnog ipsilona (na dionici Pula – Umag u punom profilu autoceste), potom u Vodoopskrbni sustav Butoniga i magistralni plinovod Pula-Karlovac. Izgrađen je veći broj suvremeno opremljenih industrijskih kapaciteta, dok je infrastrukturno opremljeno 26 poduzetničkih zona širom Istre u kojima na ukupnoj površini od 1.200 hektara

djeluje 190 poduzetnika s preko 2.600 zaposlenih. Na planu turizma i ugostiteljstva učinjen je veliki iskorak s donošenjem Master plana razvoja istarskog turizma. Napušten je koncept masovnog turizma i poboljšana ukupna kvaliteta turističkog proizvoda Istre. Realizirana su ulaganja u podizanje kategorizacije turističkih smještajnih objekata na tri, četiri i pet zvjezdica uz uvođenje raznih selektivnih oblika turizma (seoski, nautički, sportski, golf, kongresni, kulturni, zdravstveni, lovni, gastronomski i drugi) kojima se Istra promovirala u jednu od najpoželjnijih svjetskih turističkih destinacija. S donošenjem strateškog programa ruralnog razvoja Istre, županija je postavila temelje efikasnijeg upravljanja poljoprivrednim resursima i ribarstvom u uvjetima ekološki održivog razvoja. Kao rezultat takvog opredjeljenja, potaknut je razvoj visokokvalitetnih autohtonih poljoprivrednih proizvoda poput vina, maslinovog ulja, pršuta, sira, meda, rakija, koji su postali prepoznatljivi brendovi Istre na svjetskom tržištu.



Gospodarstvo u Općini Kaštelir – Labinci je još uvijek prvenstveno bazirano na poljoprivrednoj proizvodnji, proizvodnji maslinova ulja, vina, voća i povrća, te proizvoda od meda, na postojećih cca 40 OPG-ova, te sve većem razvoju turističke ponude.

Poduzetnička zona „Labinci“ površine je 2.1 ha i regulirana je prostornim planom uređenja. Zona je parcelizirana i u njoj djeluje 22 poduzetnika koji zapošljavaju 141 djelatnika. U planu je širenje zone za dodatnih 4 ha. Zona je djelomično opremljena infrastrukturom**.** Oslanjajući se na razvojne resurse i potencijale u cjelini promatrano gospodarski razvoj Općine temeljit će se na:

* intenziviranju poljoprivrede, posebno vinogradarstva, maslinarstva i povrtlarskih kultura,
* ugostiteljstvu i turizmu
* industrijsko-servisnim uslugama, i obrtničkim i drugih usluga vezanim za građevinarstvo
* izletničko-rekreacijskom turizmu
* stvaranjem lokalnog partnerstva/lokalne akcijske grupe (LAG)

### *2.9.1.Turizam i ugostiteljstvo*

|  |  |  |  |  |
| --- | --- | --- | --- | --- |
| **Turistička zajednica Naziv** | **Objekt Vrsta objekta** | **Broj kreveta** | **Broj kreveta Usporedba** | **Broj kreveta Indeks** |
| TZ općine - Kaštelir-Labinci | Nekomercijalni smještaj | 857 | 777 | 110,30 |
| TZ općine - Kaštelir-Labinci | Objekti na OPG-u (seljačkom domaćinstvu) | 14 | 14 | 100,00 |
| TZ općine - Kaštelir-Labinci | Objekti u domaćinstvu | 643 | 541 | 118,85 |
| TZ općine - Kaštelir-Labinci | Ostali ugostiteljski objekti za smještaj (Druge vrste - skupina kampovi) | 373 | 345 | 108,12 |
| **Ukupno** |  | **1.887** | **1.677** | **112,52** |
|  |  |  |  |  |

Turizam iz godine u godinu postaje jedna od najznačajnijih gospodarskih grana na području Općine, pogotovo do one u unutrašnjosti svog teritorija. Cijelo područje Općine se tretira kao ruralno područje, te se samim time iz godine u godinu povećavaju kapaciteti, tj. ponuda ruralnog agroturizma.Razvoj turizma na ruralnim područjima značajan je čimbenik aktivaciji i održivom razvoju ruralnih područja koji pomaže očuvanju lokalnog identiteta, tradicije i običaja, štiti okoliš, jača autohtonu, tradicijsku i ekološku proizvodnju. Važnost ruralnog turizma, prije svega, ogleda se u vrlo važnoj interakciji poljoprivredne proizvodnje, proizvodnje tradicionalnih proizvoda, prezentiranja tradicije, tradicijske gastronomije i turističkih usluga – korištenjem postojećih resursa ruralnog prostora i sela, kao njegovog sastavnog dijela. Stoga je važna revitalizacija postojećih, tradicijskih objekata, kulturne baštine, kojima se daje nova, osuvremenjena gospodarska tj. turistička namjena. Osnovica razvoja ruralnog turizma su turistička seljačka obiteljska gospodarstva.

U posljednjih 10-tak godina svjedoci smo sve većeg interesa državne uprave, lokalne samouprave, pojedinih institucija i poduzetnika u ruralnom prostoru za razvojem nekih novih, dosada nepoznatih oblika turističke ponude na ruralnom prostoru, čime se stvaraju preduvjeti za razvitak i *brendiranje* ruralnih destinacija. Turistički proizvod ruralnog turizma nastaje kao kombinacija agro-turizma i drugih oblika ruralnog turizma.

Pri tome se kao najvažniji resursi temeljem kojih se kreira turistički proizvod pojavljuju i sljedeći elementi: poljoprivreda i poljoprivredni resursi pri čemu je agro-turizam nositelj, klima i prirodne atraktivnosti, lokalni običaji, lokalna zajednica, kultura i kulturološki resursi općenito i ostale turističke atrakcije i pogodnosti – pješačke i biciklističke ture, kulturno-zabavne manifestacije, izložbe i sajmovi autohtonih proizvoda, suveniri (lokalni obrt), kulturni i rekreacijski itinereri. U kreiranju proizvoda važna je i „turistička suprastruktura“ – prometni putovi, turistička signalizacija, uređenje cesta, putova, biciklističkih staza i slično.

**Tablica 5. Osnovni kreveti u Općini Kaštelir- Labinci**

*Izvor: TZ Istarske županije, siječanj 2019.*

Iz tablice 5 vidljivo je da su se smještajni kapaciteti u Općini povećali za cca 12 % , najviše u objektima u domaćinstvu 18 %, te u ostalim smještajnim jedinicama za 8 %.

### *2.9.2. Poljoprivreda*

Poljoprivreda ovog područja uglavnom je vezana uz uzgoj maslina i vinove loze. Ista djelatnost predstavlja značajan izvor prihoda za veliki broj stanovnika i najzastupljenije je dopunsko zanimanje stanovnika. Izuzimajući šume i šumsko zemljište, kako privatno tako i državno, tada je pod poljodjelskim kulturama u užem smislu pokriveno 2586,2 ha ili 73,3 % općinske površine. Od ovih poljodjelskih površina na intenzivno obrađene oranice u dolini rijeke Mirne otpada 253,6 ha ili 7,2 % poljodjelskih površina Općine.

S obzirom da je Općina smještena na plodnoj zemlji povoljnoj za gospodarstvo te zbog povoljne klime može se pohvaliti brojnim maslinarima, vinarima, pčelarstvom, uzgojem lavande, te povrćem, voćem i cvijećem.

**Tablica 6. Površina korištenoga poljoprivrednog zemljišta privatnih kućanstava**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Naziv naselja** | **ORANICA** | | **STAKLENIK NA ORANICI** | | **LIVADA** | | | **PAŠNJAK** | | **KRŠKI PAŠNJAK** | |
| Broj ARKOD parcela | Površina ARKOD parcela (ha) | Broj ARKOD parcela | Površina ARKOD parcela (ha) | | Broj ARKOD parcela | Površina ARKOD parcela (ha) | Broj ARKOD parcela | Površina  ARKOD  Parcela  (ha) | Broj ARKOD parcela | Površina ARKOD parcela  (ha) |
| Babići | 3 | 0,39 | - | 0,00 | | - | 0,00 | - | 0,00 | - | 0,00 |
| Brnobići | 2 | 0,12 | 1 | 0,15 | | - | 0,00 | - | 0,00 | - | 0,00 |
| Cerjani | 60 | 28,40 | 4 | 0,66 | | 1 | 0,62 | - | 0,00 | 1 | 1,38 |
| Deklići | 60 | 177,19 | - | 0,00 | | 4 | 4,06 | - | 0,00 | - | 0,00 |
| Dvori | 65 | 46,16 | 2 | 0,60 | | 2 | 0,29 | - | 0,00 | 6 | 3,72 |
| Kaštelir | 22 | 7,51 | - | 0,00 | | - | 0,00 | - | 0,00 | 2 | 2,36 |
| Kovači | 6 | 2,95 | - | 0,00 | | 1 | 0,56 | - | 0,00 | - | 0,00 |
| Krančići | 8 | 2,79 | - | 0,00 | | 1 | 0,32 | - | 0,00 | 1 | 0,41 |
| Labinci | 37 | 18,13 | - | 0,00 | | 3 | 0,85 | - | 0,00 | 7 | 4,50 |
| Mekiši | 23 | 9,43 | - | 0,00 | | - | 0,00 | - | 0,00 | - | 0,00 |
| Rogovići | 25 | 14,32 | - | 0,00 | | 2 | 2,37 | - | 0,00 | 9 | 48,61 |
| Rojci | - | 0,00 | - | 0,00 | | - | 0,00 | - | 0,00 | - | 0,00 |
| Roškići | - | 0,00 | 3 | 0,07 | | 1 | 0,47 | - | 0,00 | - | 0,00 |
| Tadini | 30 | 14,83 | 1 | 0,20 | | 1 | 0,84 | - | 0,00 | - | 0,00 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Naziv**  **naselja** | **VINOGRAD** | | **MASLINIK** | | **VOĆNE VRSTE** | | **MJEŠANI TRAJNI NASAD** | | **UKUPNO** | |
| Broj ARKOD parcela | Površina ARKOD parcela (ha) | Broj ARKOD parcela | Površina ARKOD parcela (ha) | Broj ARKOD parcela | Površina  ARKOD  parcela (ha) | Broj ARKOD parcela | Površina ARKOD parcela (ha) | Ukupan broj ARKOD parcela | Ukupna površina ARKOD parcela (ha) |
| Babići | 4 | 1,35 | 7 | 0.93 |  |  |  |  | 14 | 167 |
| Brnobići | 1 | 0,13 | 1 | 0.03 | 1 | 0.07 |  |  | 6 | 0.51 |
| Cerjani | 33 | 15,33 | 31 | 8.57 | 9 | 0.38 | 2 | 0.84 | 134 | 56.19 |
| Deklići | 33 | 14,19 | 35 | 14.38 | 9 | 0.46 | 2 | 1.10 | 143 | 211.38 |
| Dvori | 57 | 152,26 | 64 | 24.50 | 11 | 2.43 | 6 | 2.87 | 217 | 255.17 |
| Kaštelir | 19 | 8,46 | 19 | 5.30 | 1 | 0.06 | 1 | 0.60 | 64 | 24.29 |
| Kovači | 4 | 0,74 | 9 | 3.14 | 2 | 0.03 | 2 | 0.55 | 24 | 7.57 |
| Krančići | 33 | 18,59 | 10 | 2.30 | 1 | 0.22 | 1 | 0.27 | 55 | 24.89 |
| Labinci | 23 | 6,87 | 47 | 15.95 | 7 | 0.50 | 4 | 1.80 | 128 | 48.60 |
| Mekiši | 22 | 8,61 | 23 | 7.87 | 2 | 0.20 | 3 | 0.62 | 75 | 26.82 |
| Rogovići | 4 | 1,39 | 21 | 11.43 | 6 | 0.50 | 4 | 1.28 | 71 | 79.92 |
| Rojci | - | 0,00 | 4 | 0.63 | - | - | - | - | 4 | 0.63 |
| Roškići | - | 0,00 | 3 | 0.97 | - | - | - | - | 7 | 1.51 |
| Tadini | 33 | 16,02 | 7 | 1.97 | 3 | 0.43 | 1 | - | 77 | 34.84 |
| Valentići |  |  | 14 | 2.86 | 1 | 0.05 | - | 0.42 | 56 | 12.08 |

*Izvor: ARKOD 31. 12. 2018.*

Iskazana poljoprivredna zemljišta su ona zemljišta kojima su se koristila privatna kućanstva koja žive na području Općine Kaštelir – Labinci, bez obzira na to nalazi li se zemljište na području Općine Kaštelir – Labinci ili bilo gdje drugdje u Republici Hrvatskoj (ne gleda se gdje se nalazi zemljište, nego gdje živi kućanstvo koje koristi zemlju).

**Tablica 7. Broj OPG-ova u Općini Kaštelir – Labinci**

|  |  |  |  |
| --- | --- | --- | --- |
| **Kaštelir - Labinci** | **23** | **95** | **118** |
| Babići |  | 5 | 5 |
| Brnobići | 3 | 2 | 5 |
| Cerjani | 1 | 1 | 2 |
| Deklići | 2 | 1 | 3 |
| Dvori |  | 2 | 2 |
| Kaštelir | 3 | 19 | 22 |
| Kovači | 1 | 7 | 8 |
| Krančići |  | 3 | 3 |
| Labinci | 6 | 20 | 26 |
| Mekiši kod Kaštelira |  | 2 | 2 |
| Rogovići |  | 6 | 6 |
| Rojci | 1 | 6 | 7 |
| Roškići | 2 | 7 | 9 |
| Tadini | 3 | 6 | 9 |
| Valentići | 1 | 8 | 9 |

*Izvor: APPRRR 2019*.

Obiteljsko poljoprivredno gospodarstvo (OPG), kojim se na području Općine bavi 118 obitelji, osim poljoprivredne proizvodnje i prodaje poljoprivrednih proizvoda, u cilju boljeg korištenja proizvodnih kapaciteta, povećanja dohotka domaćinstva i osiguranja egzistencije članova poljoprivrednog gospodarstva, može pružati i ugostiteljske usluge. Treba reći da pružanje ugostiteljskih usluga nije poljoprivredna djelatnost, pa se pružanje ovih usluga u pravnom i poreznom smislu tretira drugačije. Ugostiteljske usluge OPG može pružati u objektima: vinotočju/kušaonici, izletištu, sobama, apartmanima, ruralnim kućama za odmor.

***LAG SJEVERNA ISTRA***

Teritorij LAG-a Sjeverna Istra obuhvaća područje jedanaest jedinica lokalne samouprave i to gradove Buje – Buie, Buzet, Novigrad – Cittanova i Umag te općine Brtonigla – Verteneglio, Grožnjan, Lanišće, Oprtalj – Portole, Vižinada – Visinada, Tar – Vabriga – Torre – Abrega i Kaštelir – Labinci – Castelliere – S. Domenica. Na sjeveru LAG graniči s prostorom Republike Slovenije, zapadnu granicu čini Jadransko more, a istočni rub određen je granicom Istarske i Primorsko-goranske županije. Na površini od 775 km2. Prema Popisu stanovništva iz 2011. godine, živi 37.279 stanovnika što znači da je gustoća naseljenosti 48,10 stanovnika po četvornom kilometru. Prema popisu stanovništva 2011., LAG Sjeverna Istra broji 37.279 stanovnika što čini 17,92 % ukupnog broja stanovnika Istarske županije.

*Razvojni ciljevi LAG-a Sjeverna Istra:*

SC 1. Povećanje konkurentnosti poljoprivrednih gospodarstva

SC 2. Promicanje održivog sustava poljoprivredne proizvodnje

SC 3. Poticanje razvoja nepoljoprivrednih djelatnost

SC 4. Razvoj lokalne infrastrukture i poboljšanje životnog standarda

SC 5. Promicanje udruživanja radi prijenosa znanja i inovacija

*Program razvoja Republike Hrvatske 2014.-2020.*

1.Restrukturiranje i modernizacija poljoprivrednog i prehrambenog sektora

2.Promicanje okolišno učinkovitog poljoprivrednog sustava

3.Poboljšanje učinkovitosti resursa te pomaci ka klimatski elastičnoj poljoprivredi, prehrambenoj industriji i šumarstvu

4.Smanjenje ruralne depopulacije i povećanje kvalitete života te gospodarski oporavak

5.Doprinos prioritetima Europske unije za ruralni razvoj

### *2.9.3. Malo i srednje poduzetništvo*

Mikro, mala i srednja poduzeća važan su generator novog zapošljavanja i kreiranja dodane vrijednosti svakog nacionalnog gospodarstva**.** U Općini Kaštelir – Labinci od malog i srednjeg poduzetništva, najzastupljenije su djelatnosti u građevinarstvu, trgovini na veliko i malo i prerađivačkoj industriji, uslužne djelatnosti, servisi itd.

**Tablica 8. Struktura aktivnih trgovačkih društava po područjima djelatnosti u Općini Kaštelir – Labinci u 2016. godini**

|  |  |  |  |
| --- | --- | --- | --- |
| **Područje djelatnosti** | | **Broj trgovačkih društava** | **Broj zaposlenih** |
|
| A | POLJOPRIVREDA, ŠUMARSTVO I RIBARSTVO | 1 | Z |
| B | RUDARSTVO I VAĐENJE |  |  |
| C | PRERAĐIVAČKA INDUSTRIJA | 10 | 35 |
| D | OPSKRBA ELEKTRIČNOM ENERGIJOM, PLINOM, PAROM I KLIMATIZACIJA |  |  |
| E | OPSKRBA VODOM; UKLANJANJE OTPADNIH VODA, ZBRINJAVANJE OTPADA TE DJELATNOSTI SANACIJE OKOLIŠA | 1 | Z |
| F | GRAĐEVINARSTVO | 17 | 61 |
| G | TRGOVINA NA VELIKO I NA MALO; POPRAVAK MOTORNIH VOZILA I MOTOCIKALA | 16 | 43 |
| H | PRIJEVOZ I SKLADIŠTENJE | 1 | Z |
| I | DJELATNOSTI PRUŽANJA SMJEŠTAJA TE PRIPREME I USLUŽIVANJA HRANE | 4 | 14 |
| J | INFORMACIJE I KOMUNIKACIJE | 1 | Z |
| K | FINANCIJSKE DJELATNOSTI I DJELATNOSTI OSIGURANJA |  |  |
| L | POSLOVANJE NEKRETNINAMA | 6 | 0 |
| M | STRUČNE, ZNANSTVENE I TEHNIČKE DJELATNOSTI | 4 | 11 |
| N | ADMINISTRATIVNE I POMOĆNE USLUŽNE DJELATNOSTI | 4 | 4 |
| O | JAVNA UPRAVA I OBRANA; OBVEZNO SOCIJALNO OSIGURANJE |  |  |
| P | OBRAZOVANJE |  |  |
| Q | DJELATNOSTI HUMANE MEDICINE I SOCIJALNE SKRBI |  |  |
| R | UMJETNOST, ZABAVA I REKREACIJA | 2 | Z |
| S | OSTALE USLUŽNE DJELATNOSTI |  |  |
| T | DJELATNOSTI KUĆANSTAVA KAO POSLODAVACA; DJELATNOSTI KUĆANSTAVA KOJA PROIZVODE RAZLIČITU ROBU I OBAVLJAJU RAZLIČITE USLUGE ZA VLASTITE POTREBE |  |  |
| U | DJELATNOSTI IZVANTERITORIJALNIH ORGANIZACIJA I TIJELA |  |  |
| **Ukupno** |  | **67** | **186** |

*Izvor: Državni zavod za statistiku, siječanj 2019.*

Iz tablice 8. vidljivo je da najviše stanovnika Općine Kaštelir - Labinci živi od prihoda iz djelatnosti građevinarstva, a na drugom mjestu su stanovnici koji prihode ostvaruju iz trgovine na veliko, te popravaka motornih vozila. Na trećem mjestu su stanovnici koji prihode ostvaruju iz prerađivačke djelatnosti.

***2.9.4. Industrija***

Za industrijski i servisni razvoj Općine Kaštelir – Labinci planiraju se dvije gospodarske zone i to:

* poslovna zona „Labinci“,
* poslovna zona „Devići“

Navedene zone u cijelosti treba do kraja komunalno opremiti kako bi se omogućio kvalitetan razvoj i poslovanje poduzetnicima. Više podataka o zonama dano je u nastavku:

**POSLOVNE ZONE – G.P. IZVAN NASELJA**

|  |  |
| --- | --- |
| **Građevinsko područje izvan naselja – naziv i tip** | **površina (ha)** |
| Poslovna zona Labinci - proizvodna namjena (I) i poslovna namjena (K) | 20,77 ha |
| Poslovna zona Devići proizvodna namjena: – prehrambena (I3) | 14,34 ha |
| **UKUPNO** | **35,11 ha** |

Intenzitet rasta i razvoja gospodarstva sigurno će biti u korelaciji s razvojem potrebne infrastrukture i demografskim mogućnostima, ali i obrnuto.

**Industrijsko proizvodne djelatnosti na području Općine:**

JUGOVAC – stolarski obrt,

LIPA – stolarski obrt,

VENTIN – stolarski obrt,

KOVAČ – bravarska radnja

LANGUZINA – obrt za obradu metala,

HOP – obrt za hladno oblikovanje profila**,**

HIDRAULIKA Kocijančič d. o. o., proizvodnja i servis hidrauličnih cilindara**,**

GROPLAST d. o. o – proizvodnja alu i pvc stolarije**,**

LEGO-LIM – lim, limeni proizvodi**,**

2D limarski radovi**,**

ISTRAKAMIK – kamenoklesar,

DEKOP – proizvodnja betona i betonskih proizvoda.

***2.9.5. Trgovina***

Trgovačka djelatnost u Općini je relativno dobro razvijena, usprkos na razvijenost i vrlo dobru snabdjevenost velikih nacionalnih i stranih trgovački lanaca prisutnih u mnogim mjestima Istre, kao što su: Konzum, Tommy, Plodine, Mercator, Billa, Lidl, Kaufland, Getro, Pevec, Bricostore, Velpro. Merkur, Metro i drugi.

**Trgovačka djelatnost na području Općine (poslovna zona)**

|  |  |
| --- | --- |
| FAGUS d .o .o. | veletrgovina boja i lakova |
| TUO Kovači | trgovačko-ugostiteljska |
| POSEDEL AUTO d. o .o., | autosalon i servis-Citroen |
| RADIN R d. o. o. Poreč, | prodajno izložbeni centar ugostiteljske opreme |
| EUROMEHANIKA d. o. o. | servis i prodaja teretnih vozila |
| EKS ŽATIKA d. o. o. | prodaja građevinskog materijala |
| GROPLAST d. o. o.Poreč | proizvodnja plastične stolarije |
| ELEKTROMETAL d. o. o. Poreč | prodajni (drvni) centar |
| MOBIL IN d. o. o.. Poreč | salon namještaja |
| KOMPANIJA TEŠIĆ d. o. o. Poreč | veletrgovina |
| MARSERVIS d. o. o. Kaštelir, | proizvodnja, servisiranje i popravak plovila |
| AUTOSEDAM d. o. o. | servis automobila i teretnih vozila |
| DEKOP Poreč, | proizvodnja betonske galanterije |
| HIDRAULIKA d. o. o. | trgovina dijelova teških radnih strojeva |
| IKS -obrt | proizvodnja žbuke |
| VITA LEVA d. o. o. | turistički vlakić, prodaja, servis II |
| ERINO ULJE d. o. o. | trgovina, uljara |

**Tablica 9. Ocjena i razvrstavanje jedinica lokalne samouprave prema razvijenosti**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Jedinica lokalne samouprave (JLS) | Župan. | Razvojna skupina  JLS | Indeks razvijenosti JLS | **Vrijednosti osnovnih pokazatelja za JLS** | | | | | | **Vrijednosti standardiziranih pokazatelja za JLS** | | | | | |
| Prosječni dohodak po stanovniku | Prosječni izvorni prihodi po stanovniku | Prosječ. stopa nezaposlenosti | Opće kretanje stanovništva | Indeks starenja | Stupanj obrazovanja (VSS, 20-65) | Prosječni dohodak po stanovniku | Prosječni izvorni prihodi po stanovniku | Prosječna stopa nezaposlenosti | Opće kretanje stanovništva | Indeks starenja | Stupanj obrazovanja (VSS, 20-65) |
| **2014.-2016.** | **2014.-2016.** | **2014.-2016.** | **2016./2006.** | **2011.** | **2011.** | **2014.-2016.** | **2014.-2016.** | **2014.-2016.** | **2016./2006.** | **2011.** | **2011.** |
| **Kaštelir-Labinci - Castelliere-S.Domenica** | IŽ | 8 | 107,714 | 29.060,59 | 3.381,86 | 0,0401 | 108,87 | 114,2 | 0,1598 | 107,33 | 105,10 | 114,12 | 112,98 | 102,74 | 105,01 |

*Izvor: Ministarstva regionalnoga razvoja i fondova Europske unije, 2019*

# RAZVOJNO - PLANSKA OPREDJELJENJA

Turizam je jedan od najvažnijih pokretača razvoja gospodarstva u Republici Hrvatskoj. Direktno i indirektno stvara oko 22 % domaćeg bruto proizvoda, te više od 40 % cjelokupnog izvoza, što ga bez sumnje stavlja među ključne komponente nacionalne ekonomije i vanjskotrgovinske razmjene. Hrvatska ima vrlo atraktivan turistički potencijal, prije svega jedinstvenu prirodnu i kulturno-povijesnu baštinu. U ovom poglavlju tretirani su najvažniji dokumenti sa kojima strategija razvoja turizma Općine Kaštelir – Labinci mora korespondirati.

## 3.1. Europski sustav

Turizam je važan sektor u gospodarstvu Europske unije koji podupire gospodarski rast i zapošljavanje. Međutim, jedan od najvećih izazova s kojim se suočavamo jest ojačati i unaprijediti održivi razvoj turizma u cilju osiguranja dugoročne konkurentnosti sektora. Održivim upravljanjem turizmom nastojimo osigurati prepoznavanje ograničenja i kapaciteta naših turističkih resursa i poticati razvoj turizma kojim se postiže ravnoteža između neposrednih gospodarskih, ekoloških i sociokulturnih koristi te osigurava dugoročna budućnost europskog turizma. Godine 2010. donesena je europska strategija turističkog razvoja „Europa – svjetska destinacija broj 1: Novi politički okvir za turizam u Europi“.

Osnovni ciljevi ove strategije su:

■ povećanje konkurentnost kroz poticanje inovacija i distribuciju

■ promoviranje održivog, odgovornog i visokokvalitetnog turizma

■ konsolidiranje europskog turističkog imidža i profila

■ povećanje mogućnosti korištenja europskih financijskih instrumenata za turistički razvoj.

Europa je broj jedan turističko odredište u svijetu, s najgušćom i najraznolikijom ponudom turističkih atrakcija. Upravo zbog toga, turistička industrija je postala ključni sektor gospodarstva EU, koji stvara preko 10 % BDP-a EU (direktno ili indirektno) te zapošljava 9,7 milijuna građana. Razvoj Europskog sustava pokazatelja za turizam za održivo upravljanje odredištima jedna je od glavnih inicijativa, čija se provedba u Komunikaciji traži od Komisije. Cilj je Europskog sustava pokazatelja doprinijeti unaprjeđenju održivog upravljanja odredištima na način da se dionicima u turizmu osigura jednostavan i koristan komplet alata. On će dionicima pomoći u mjerenju i praćenju upravljanja procesima održivosti i omogućiti im da razmjenjuju i uspoređuju ostvareni napredak i rezultate u budućnosti.

Turizam je ključan jer stvara značajan udio BDP-a EU (preko 5 % u 2013.) te isto tako zapošljava preko 5 % radne snage. Turizam iznimno puno znači za lokalni razvoj te zapošljavanje, pogotovo za daleka područja planina i otoka. Prema preliminarnim podatcima organizacije *World Tourism Organization*, u 2016. godini zabilježeno je 1,235 milijardi međunarodnih turističkih dolazaka u svijetu, što je 3,9 % više u odnosu na 2015. godinu i predstavlja novu (drugu godinu zaredom) rekordnu razinu tog pokazatelja. Prošla godina bila je sedma godina u uzlaznom nizu nakon što je 2009. godine zabilježen pad međunarodnih turističkih dolazaka. Od ukupnog broja međunarodnih turističkih dolazaka, već uobičajeno najveći dio (50,2 %)zabilježen je u Europi u kojoj je prošlogodišnje povećanje turističkih dolazaka iznosilo 12,2 milijuna dolazaka.

Nakon Europe, prema udjelu u dolascima, slijedi regija Azija i Pacifik (24,5 %) u kojoj je zabilježen gotovo dvostruko veći apsolutni skok dolazaka u odnosu na Europu, tj. zabilježeno je 23,6 milijuna međunarodnih turističkih dolazaka više u odnosu na 2015. godinu. Pritom je najveći rast zabilježen u Sjeveroistočnoj Aziji (11,8 milijuna više).

**3.2. Strategija razvoja turizma Republike Hrvatske do 2020.**

Strategija razvoja turizma RH do 2020. polazi od analize ključnih pokazatelja dostignutog razvoja, sagledava razvojna ograničenja i razvojne mogućnosti koje se očitavaju iz relevantnih razvojnih trendova u globalnom okruženju te prepoznaje ključne činitelje uspjeha na koje se hrvatska turistička politika mora usredotočiti u razdoblju do 2020. godine.

Promjene koje su se u međuvremenu dogodile na turističkom tržištu, kako na svjetskoj razini, tako i u relevantnom konkurentskom okružju, kao i niz drugih promjena koje obilježavaju život i rad ljudi na početku 21. stoljeća, nameću potrebu kritičkog propitivanja dobrih i manje dobrih učinaka dosadašnjeg razvoja turizma u nas, kako bi se, na tim osnovama, mogle utvrditi nove razvojne smjernice, strateški razvojni ciljevi, odnosno mjere turističke politike u nastupajućem desetogodišnjem razdoblju. Glavni razvojni cilj Strategije je ulazak Hrvatske u vodećih 20 turistički najkonkurentnijih zemalja svijeta, a naša bi zemlja 2020. godine trebala biti „globalno prepoznatljiva turistička destinacija, konkurentna i atraktivna za investicije, koja stvara radna mjesta i na održiv način upravlja razvojem na svom cjelokupnom prostoru, njeguje kulturu kvalitete, a svojim gostima tijekom cijele godine pruža gostoljubivost, sigurnost i jedinstvenu raznovrsnost autentičnih sadržaja i doživljaja“. Hrvatski turizam bi u 2020. godini trebalo obilježiti 7 milijardi eura novih investicija, 955 tisuća ležajeva u komercijalnim smještajnim kapacitetima (+7 %), oko 30 tisuća novozaposlenih u turizmu i pratećim djelatnostima, 86 milijuna turističkih noćenja (+43 %) i 14,3 milijarde eura turističke potrošnje.

***Strateški ciljevi i zadaci razvoja hrvatskog turizma:***

**10 ključnih razvojnih usmjerenja Republike Hrvatske do 2020.**

* Institucionalno dereguliranje
* Turizam na cijelom prostoru
* Partnerstvom do uspjeha
* Hotelijerstvo-ključni pokretač investicijskog ciklusa
* Kultura kvalitete
* Inoviranje tržišnog nastupa
* „ Zeleno ” kao filozofija djelovanja
* Autentičnost i kreativnost
* Više od sunca i mora
* Hrvatski proizvod za hrvatski turizam

***Najvažniji ciljevi (strateške postavke)***

* Dinamičan, kvalitetan i organiziran razvoj turizma (razvojno opredjeljenje)
* Turizam u funkciji razvoja ukupnog prostora (sinergijski efekti)
* Poboljšanje standarda života (individualno i društveno)
* Formiranje turističke ponude na osnovama održivog razvoja i ekologije
* Usklađeni razvoj turizma s poljoprivrednim i ostalim djelatnostima, te ukupnim društvenim razvojem
* Turistički proizvod će biti formiran na bazi autohtonosti i tradicije područja
* Definiranje razvojnog programa i ponude
* Poboljšanje postojeće ponude, kreiranje nove ponude
* Sustavno podizanje znanja (globalno) i pojedinačno (djelatnici)

***Razvoj turističke ponude***

*Razvoj turističkih proizvoda*

* + Fokus i poticaji razvoju diferenciranih proizvoda s ciljem ublažavanja sezonalnosti

*Brza privatizacija i aktiviranje državne imovine*

* + *Brownfield* i *greenfield*

*Unapređenje smještajne ponude*

* + Novi kapaciteti većinom u hotelima i resortima 4-5\* te malim hotelima, povećanje kvalitete obiteljskog smještaja, podizanje kvalitete kampova

*Unapređenje ostale turističke ponude*

* + Tematski parkovi, centri za posjetitelja, plaže, staze i šetnice, *shopping* ponuda, zabava

## 3.3. Master plan Istarske županije 2015. – 2025.

Izradom glavnog plana razvoja turizma Republike Hrvatske, Istarska županija je pristupila izradi Master plana razvoja turizma 2015 – 2025 g. Master plan turizma Istarske županije je ujedno i glavni strateški, razvojni dokument kojim se usmjerava turistički razvitak u Županiji, a time i gradova i Općina u dužem razdoblju. Sukladno Master planu, budući razvoj temeljiti bi se prije svega na podizanju kvalitete postojećih objekata, odnosno na njihovom restrukturiranju, što ne znači da neće biti izgradnje novih objekata. Uz to svaki će se klaster opredijeliti za određene turističke sektore koji će biti dominantni u njegovoj turističkoj ponudi. Uz klasičnu ponudu „sunca i mora“, svaka destinacija odabrat će određeni broj sektora u kojima će se specijalizirati i natjecati sa sličnim destinacijama na Mediteranu. Ovaj model razvoja posebnu pozornost posvećuje zaštiti okoliša i podizanju kvalitete života stanovništva pojedine destinacije*.* Master plan za pojedine klastere ustvari je program razvoja turizma na tom području i kao takav poslužit će za definiranje osnovnih postavki za izradu prostornih planova jedinica lokalne samouprave. Budući da je turizam u većini gradova i općina Istre najznačajnija ili jedna od najznačajnijih djelatnosti, ovaj će dokument biti izuzetno značajan za izradu prostornih planova.

Istarska županija je 2015 god. donijela Master plana razvoja turizma 2015. – 2025. i Strateški operativni i marketinškog plana istarskog turizma 2015. – 2019. s pragmatičnim rješenjima na području 11 operativnih strategija i povezanih akcijskih planova. Master plan turizma Istarske županije u tržišnoj analizi donosi analizu turističkih klastera Istre i operativne strategije s polazištima, mjerama i ciljevima u :

* Operativnoj strategiji razvoja proizvoda
* Operativna strategija razvoja smještaja
* Operativna strategija razvoja turističke infrastrukture
* Operativna strategija za EU fondove
* Operativna strategija poboljšanja prometa i dostupnosti
* Operativna strategija politike razvoja i zaštite prostora i kulturnih resursa
* Operativna strategija izgradnje kvalitete u turizmu
* Operativna strategija razvoja ljudskih resursa
* Operativna strategija upravljanja
* Procjena i upravljanje investicijama

*Time se osiguravaju i usvajaju:*

•Preduvjeti za brži i kvalitetniji razvoj turizma

•Usvajanjem i provedbom osigurati upravljanje turističkom budućnošću

•Ohrabriti investitore u realizaciji svojih planova

•Podloga za definiranje turističkih razvojnih i prostornih planova nižih razina

•Osnova za povlačenje sredstava iz Fondova Europske unije

*Master plan razvoja turizma Istre sastoji se od Master planova razvoja za svaki od sedam turističkih klastera:*

1. Sjeverozapadna Istra (Umag, Novigrad ,Buje, Brtonigla,)

2. Poreč, Tar – Vabriga, Kaštelir – Labinci

3. Vrsar, Funtana, Sv. Lovreč

4. Rovinj (Bale, Kanfanar)

5. Labin, Rabac, Kršan, Raša, Sv. Nedelja

6. Središnja Istra (Buzet, Pazin, Cerovlje, Gračišće, Grožnjan, Karojba, Lanišće, Lupoglav, Motovun, Oprtalj, Pićan, Sv. Petar u Šumi, Svetvinčenat, Tinjan, Višnjan, Vižinada, Žminj)

7. Južna Istra (Pula, Fažana, Ližnjan, Marčana, Medulin ,Vodnjan, Barban, Ližnjan,

*Pula* 6.342.192 525.275 **8,28%** 13.940 1.248 **8,95%**te od Integriranog Master plana razvoja turizma Istre, od kojih svaki obuhvaća sljedeće dokumente:

* · Razvojni model turizma
* · Plan konkurentnosti
* · Mogućnosti i potrebe investiranja
* · Marketing plan
* · Plan provedbe

Master plan za pojedine klastere ustvari će biti program razvoja turizma na tom području i kao takav poslužit će za definiranje osnovnih postavki za izradu prostornih planova jedinica lokalne samouprave. Budući da je turizam u većini gradova i općina Istre najznačajnija ili jedna od najznačajnijih djelatnosti, ovaj će dokument biti izuzetno značajan za izradu prostornih planova. Provedba Master plana donijet će kvalitetniji život stanovnicima Istre i u tom smislu da nije svejedno živi li se u regiji koja prati svoj razvoj ili u onoj koja se o tome ne brine, posebice kada je riječ o zaštiti okoliša. Master plana jasno kaže da je okoliš element koji se ni pod koju cijenu ne smije žrtvovati u budućem razvoju koji prema tome mora biti održiv i, što posebno naglašavamo, odgovoran.

*Klaster Poreč, s mjestima Tar-Vabriga i Kaštelir – Labinci*

Klaster se prostire na površini od 173.71 km² i broji cca 21.000 stanovnika.

U klasteru Poreč, po podacima za 2017. god. po ostvarenim turističkim rezultatima prednjači Poreč sa 567.041 dolazaka i 3.392.990 ostvarenih noćenja, slijedi Općina Tar – Vabriga s 232.104 dolazaka te 1.861.198 noćenja. Općina Kaštelir – Labinci ostvarila je 7.119 dolazaka i 70.534 noćenja. U klasteru Poreč cca 65,2 % ukupnih smještajnih kapaciteta otpada na kampove i privatni smještaj, s time da je podjednak udio hotela i privatnog smještaja. Tradicionalno dominantna tržišta klastera su Njemačka, Austrija, Italija i Slovenija, a zbog dominacije kampova u smještajnoj strukturi, značajan je udio i noćenja gostiju iz Nizozemske.

Temeljeći se na prirodnoj i kulturnoj baštini klastera, predložen je razvoj 5 temeljnih proizvoda:

sport, nautika, opći *touring* i *touring* specifičnih interesa, te događaji.

Ciljevi razvoja turizma Istre do 2025.

Turistička vizija i strategija razvoja turizma Istre do 2025, nameće sljedeće ciljeve do 2025. godine:

▪ Do 2025. godine ostvariti 2,5 do 3 milijarde eura novih investicija u turizam;

▪ Podići udio hotela i turističkih naselja na 30 % u smještajnoj strukturi;

▪ Podići ukupnu zauzetost kreveta na 30 %, a hoteli i turistička naselja iznad 50 %

▪ Doseći minimalno 100 eura prosječne potrošnje po noćenju;

▪ Ostvariti ukupan godišnji prihod od turizma u 2025. između 2,5 i 3 milijarde eura.

## 3.4. Prostorni planovi Županije

Prostorni planovi su dokumenti prostornog uređenja kojima se, sukladno članku 53. Zakona o prostornom uređenju (u daljnjem tekstu Zakon, "Narodne novine", br. 153/13.), u svrhu ostvarivanja ciljeva prostornog uređenja, sukladno načelima prostornog uređenja uređuje svrhovita organizacija, korištenje i namjena prostora te uvjeti za uređenje, unaprjeđenje i zaštitu prostora Države, županija, gradova i općina. Na području Istarske županije donijeti su ili su u izradi sljedeće vrste prostornih planova:

* prostorni plan županije,
* prostorni plan područja posebnih obilježja,
* prostorni plan uređenja grada/općine,
* generalni urbanistički plan,
* urbanistički plan uređenja,

Na području Županije na snazi su osim gore navedenim i slijedeći prostorni planovi, donijeti prije stupanja na snagu Zakona 1. 1. 2014. godine:

* detaljni urbanistički planovi,
* provedbeni urbanistički planovi,

Istarska županije je 1. rujna 2015 god. pokrenula postupak javne rasprave o prijedlogu Izmjena i dopuna Prostornog plana Istarske županije koji su doneseni 2016. Izmjena i dopuna Prostornog plana Istarske županije izrađuje se i provodi temeljem Zakona o prostornom uređenju i gradnji, a obuhvaća područje Istarske županije u cjelini, u svojim administrativnim granicama temeljenim na podacima Državne geodetske uprave (DGU). Izmjenama i dopunama prostornog plana Istarske županije pristupilo se radi niza izmjena zakona i podzakonskih propisa koji imaju neposredan utjecaj na sustav prostornog uređenja, zbog dostignutog višeg stupnja spoznaja o mogućnostima, ograničenjima i zaštiti prostora Istarske županije, kao i iskazanih potreba gradova i općina za redefiniranjem pojedinih prostorno-planskih odrednica strateškog dokumenta prostornog uređenja. Time se ujedno Prostorni plan usklađuje s usvojenim razvojnim dokumentima na nacionalnoj i županijskoj razini

**Tablica 10. Najveći dozvoljeni turistički smještajni kapaciteti za područje pojedine JLS**

## 

|  |  |
| --- | --- |
| **OPĆINA/GRAD** | **Najveći kapacitet** |
| **Kaštelir – Labinci/Castelliere – Santa Domenica** | **50** |

**Najveća dozvoljena površina i broj postelja svih TP-ova izvan ZOP-a za područje pojedine JLS**

|  |  |  |
| --- | --- | --- |
| **GRAD/OPĆINA** | **Najveća dozvoljena površina TP-ova / ha /** | **Najveći broj dozvoljenih postelja u TP-ovima** |
|  | **6.0** | **450** |

*Izvor: Prostorni plan Istarske županije 2016.*

## 3.5. Prostorni planovi Općine

Izrada prostornog plana užeg područja Općine – urbanističkih planova uređenja određuju se sve neuređeni dijelovi građevinskog područja naselja i za građevinska područja izdvojene namjene. Urbanističkim planovima uređenja obuhvaćeni su i izgrađeni, kao i neizgrađeni uređeni dijelovi građevinskih područja naselja, a obuhvaćeni su s ciljem omogućavanja kvalitetne prostorne organizacije i spajanja na postojeću osnovnu infrastrukturu. Prostorno planiranje kao interdisciplinarna djelatnost je institucionalni i tehnički oblik upravljanja prostornom dimenzijom održivosti, kojom se na temelju procjene razvojnih mogućnosti u okviru zadržavanja osobnosti prostora, zahtjeva zaštita prostora i očuvanje kakvoće okoliša, određuju namjena prostora/površina, uvjeti za razvoj djelatnosti njihov razmještaj u prostoru, uvjeti za poboljšanje i urbanu obnovu izgrađenih područja te uvjeti za ostvarivanje planiranih zahvata u prostoru. Prostorno planiranje teži za optimalnim rasporedom ljudi, dobara i djelatnosti na određenom teritoriju radi njegove optimalne uporabe.

Izmjenama i dopunama prostornog plana uređenja donesenim 2017. utvrđuju se osnove i uređivanja prostora u skladu s potrebama društvenog i gospodarskog razvoja Općine Kaštelir – Labinci, a posebno:

* + - uvjeti za utvrđivanje namjena površina
    - uvjeti za uređenje prostora
    - uvjeti smještaja gospodarskih djelatnosti
    - uvjeti smještaja društvenih djelatnosti
    - uvjeti utvrđivanja pojaseva ili trasa i površina prometnih i drugih infrastrukturnih sustava
    - mjere zaštite krajobraznih i prirodnih vrijednosti i kulturno-povijesnih cjelina
    - postupanje s otpadom
    - mjere sprječavanja nepovoljnog utjecaja na okoliš
    - mjere provedbe plana

*PRIMARNI CILJEVI Općine Kaštelir – Labinci*

Primarni opći cilj Plana je propisati, omogućiti i potaknuti:

a) prostorni razvoj svih naselja Općine zasnovan na demografskom razvitku (koji se temelji na prirodnom priraštaju, te doseljavanju i povratku stanovnika), te uspostava ravnoteže između takvog demografskog razvitka i cjelokupnog prostornog razvoja Općine;

b) zaštitu i neophodnu sanaciju različitih oblika vrijednih krajobraza (prirodnih i antropogenih) te nepokretnih kulturnih dobara;

c) gospodarski razvoj zasnovan na: proizvodnim i prerađivačkim pogonima manjeg kapaciteta(mala i srednja poduzeća) s čistim tehnologijama, kvalitetnom turizmu, uslužnim i upravnim funkcijama te poljodjelstvu, osobito vinarstvu;

d) osigurati prostor i lokacije za proizvodne, infrastrukturne i ostale objekte i sadržaje državnog i županijskog značaja

*NAČELA PLANIRANJA*

(1) Načela određivanja namjene površina na području Općine, koja nadalje određuju temeljno urbanističko-graditeljsko i prostorno-krajobrazno uređenje te zaštitu prostora (područja) Općine su:

1. načela održivog razvoja, odnosno racionalnog planiranja korištenja i namjene prostora;
2. načela zaštite kulturnih dobara i prirodnog naslijeđa;
3. načela optimalnog usklađenja interesa različitih korisnika prostora uz primjenu pravila prostorno-planerske i urbanističke struke;
4. načelo prikladnosti prostora za planirane namjene

*TEMELJNI KRITERIJ PLANIRANJA*

(1) Utvrđivanje namjene površina polazi od:

1. vrijednosti pojedinih područja (prirodnih i kulturno-povijesnih);
2. zatečenog stanja korištenja prostora;
3. prostorno-funkcionalnih cjelina naselja i izdvojenih dijelova naselja.

(2) Planirano korištenje i namjena površina temelji se na posebnostima pojedinih područja Općine.

(3) Dodatni uvjeti pri određivanju namjene površina u prostoru Općine bili bi:

1. da se omogući kontrolirana gradnja građevina izvan granica građevinskog područja u funkciji revitalizacija poljoprivredne proizvodnje, kao važnog poticaja razvitka na području Općine (osobito: uređenje *stancija* i osiguranje uvjeta za podizanje farmi poljoprivrednih domaćinstava te u njihovom sklopu i vinarija);
2. da se očuvaju temeljne krajobrazne svojstvenosti prostora (osobito: padine prema dolini rijeke Mirne s dolinom rijeke Mirne).

*Ciljevi razvoja turizma Općine Kaštelir – Labinci*

Ciljevi razvoja turizma trebali bi biti usklađeni s globalnim gospodarskim, te društvenim ciljevima Općine. Dugoročni je cilj razvoja turizma na području Općine je prvenstveno blagostanje lokalnog stanovništva i ostvarenje gospodarskog prosperiteta. Potrebno je istaknuti da ne postoji subordinacija ciljeva te da su svi navedeni ciljevi jednako važni i da se međusobno uvjetuju. Značajno odstupanje od bilo kojeg cilja nedvojbeno bi bitno poremetilo ravnotežu odnosa. Turistički proizvodi Općine uklapaju se u sustav turističke ponudeIstarske županije, koji samo objedinjenom ponudom mogu postići očekivanu razinu konkurentnosti na zahtjevnom turističkom tržištu. Turistički proizvodi se, dakle, nadograđuju s turističkim proizvodima susjednih destinacija izazivajući sinergijski efekt, te zajedno tvoreći integralni turistički proizvod IŽ-a.

S obzirom na to da je područje Općine Kaštelir – Labinci uglavnom ruralnog karaktera, po toj osnovi postoji potencijal za još veći razvoj poljoprivrede i ponudu u ruralnom turizmu. Polazeći od osnovne definicije ruralnog turizma, kojom se ruralni turizam definira kao turizam koji se odvija u ruralnom području te uključuje različite aktivnosti povezane s boravkom u prirodi, Općina sa svojim okolnim mjestima, te blizinom mora, plaža, poznatim turističkim destinacijama (Poreč, Vrsar, Rovinj, Umag, Pula) već sad postaje prepoznatljiva destinacija.

***Površine za ugostiteljsko - turističku namjenu***

(1) Smještaj i izgradnja zgrada za osnovnu ugostiteljsko-turističku namjenu planira se u prostoru Općine isključivo u okviru građevinskog područja naselja (GPN-a).

(2) Smještaj i izgradnja zgrada za osnovnu ugostiteljsko-turističku namjenu planira se:

1. u okviru isključive ugostiteljsko-turističke namjene razgraničene unutar građevinskih područja naselja – u turističkim zonama
2. unutar građevinskog područja naselja

(3) Ukupno planirani smještajni kapacitet na području Općine **od 500 ležajeva**.

U ukupne smještajne kapacitete iz uračunavaju se kapaciteti vrste smještaja iz Pravilnika o razvrstavanju, kategorizaciji i posebnim standardima ugostiteljskih objekata iz skupine hoteli i Pravilnika o razvrstavanju, minimalnim uvjetima i kategorizaciji ugostiteljskih objekata iz skupine kampovi.

**Tablica 11. Distribucija ukupnih smještajnih kapaciteta na području Općine**

|  |  |  |
| --- | --- | --- |
| GRAĐEVINSKO PODRUČJE UGOSTITELJSKO TURISTIČKE NAMJENE - „TURISTIČKA ZONA“ (TZ) UNUTAR GPN-a, *POJEDINAČNE GRAĐEVINE* ZA SMJEŠTAJ UNUTAR GPN-a PRETEŽITO STAMBENE NAMJENE | KAPACITET  (MAX.  BROJ KREVETA) | POVRŠINA |
| TZ „MONTECAL“ (T1/T2)  - unutar GPN-a Kaštelir, Labinci | 260 | 3,58 ha |
| TZ „DEKLIĆI“ (T1/T2)  - unutar GPN-a Deklići | 140 | 2,46 ha |
| POJEDINAČNE GRAĐEVINE ZA SMJEŠTAJ - unutar GPN-a pretežito stambene namjene | 100 | površina građevne čestice |

*Izvor. Prostorni plan Općine Kaštelir – Labinci*

* TZ „Montecal“ (T1/T2) razgraničena u okviru građevinskog područja naselja Kaštelir i građevinskog područja naselja Labinci;
* TZ „Deklići“ (T1/T2) razgraničena u okviru građevinskog područja naselja Deklići;

( 4 ) Unutar turističkih zona (TZ)mogu se planirati ugostiteljski objekti vrste hotel (T1) ili turističko naselje (T2) u skladu s posebnim propisom (Pravilnik o razvrstavanju, kategorizaciji i posebnim standardima ugostiteljskih objekata iz skupine hoteli), a odredit će se planom užeg područja.

Općina Kaštelir – Labinci mora primijeniti model razvoja turizma koji će joj osigurati konkurentske prednosti u tržišnoj utakmici sa destinacijama sličnih obilježja, usmjerenih ka istim ciljnim skupinama. Pored ekonomskih, razvoj turizma donosi brojne promjene i izazove za turističke destinacije. Posebice se navedeno odnosi na fizički utjecaj na okoliš. Turizam je, pored procesa industrijalizacije i urbanizacije, jedan od najznačajnijih izvora pritisaka na okoliš. Pritisak ovisi o procijenjenom nosivom kapacitetu, vrsti selektivnog turizma, ekološke osviještenosti i pismenosti nositelja turističke ponude, broja turista koji istovremeno borave u destinaciji, njihovoj ekološkoj pismenosti, itd. Utjecaj se očituje u onečišćenju zraka, tla i vode, korištenju prirodnih resursa, stvaranju otpada, prometne zakrčenosti, prostornih devijacija, itd. Općina Kaštelir – Labinci svjesna je utjecaja i promjena koje donosi turizam, no planom održivog razvoja turizma u dogovoru sa svim relevantnim sudionicima, veliku pažnja poklanja otklanjanju nepovoljnih utjecaja na cjelokupni okoliš.

Kako bi se lokalne zajednice orijentirane turizmu osposobile, obično su potrebne društvene i institucionalne promjene kao preduvjet za raspodjelu moći koja će omogućiti promjene. Lokalno stanovništvo je vrlo važan dionik u razvoju turizma destinacije, a zainteresirano je za njen razvoj jer je svjesno da iskorištavanjem resursa i lošim odlukama menadžmenta može rezultirati uništavanjem postojećih vrijednosti u njihovoj životnoj sredini. Kvaliteta života stanovništva u destinaciji ne smije se narušavati jer njenim uništavanjem i narušavanjem gubi se domicilno stanovništvo, a koje bi trebalo biti jedan od nositelja gospodarskog razvoja. Rudan (2012) ističe kako je zadovoljstvo životom u destinaciji sve veće i raste tijekom faze zrelosti razvoja turizma jer stanovnici materijalno osjete posljedice turističkog razvoja, ali kad turistički razvoj počinje opadati, opada i kvaliteta života u destinaciji.

Ključno je pitanje, pri tom, kako lokalna zajednica sudjeluje u razvoju turizma destinacije i to u procesu planiranja i odlučivanja o razvoju, u predlaganju ideja i realizaciji projekata, o ulozi turizma u prostoru i razvoju i u preraspodjeli koristi i troškova razvoja turizma.

Turistička atrakcijska osnova svake turističke destinacije predstavlja ishodište i uvjet za kreiranje optimalnog turističkog proizvoda. Riječ je o „turističkoj sirovini“ za stvaranje turističkog proizvoda, na području Općine Kaštelir – Labinci koja tek mora formirati aktualni i prepoznatljiv turistički proizvod kojim bi privukla značajniju turističku potražnju. Sustavna analiza resursne i atrakcijske osnove neophodna je kako bi se o njima mogli skrbiti te time osigurati održivi turistički razvoj

## 3.6. Strategija ukupnog razvoja Općine Kaštelir – Labinci

Razvojni plan Općine je dugoročni i koordinirajući planski dokument, koji utvrđuje uvjete uređenja područja obuhvata Plana, određuje svrhovito korištenje, namjenu, oblikovanje, obnovu i sanaciju građevinskog i drugog zemljišta, zaštitu okoliša, te zaštitu kulturne baštine i osobito vrijednih dijelova prirode, za razdoblje do 2025. godine.

|  |
| --- |
| **Vizija Općine Kaštelir – Labinci (Elementi)**  Životni standard stanovništva će za pet godina biti bliži europskom prosjeku.  Razvijeno gospodarstvo, prvenstveno poljoprivreda i turizam, malo i srednje gospodarstvo Razvijati sustav *brendiranja* (baza ruralni prostor i turizam)  Razvoj treba biti održiv (ekonomski, ekološki, sociološki, kulturološki) s naglaskom na istarski identitet.  Razvijati dobre odnose javnog, poslovnog i civilnog sektora |

***Strateški ciljevi, prioriteti i mjere***

Program ukupnog razvoja koji se sastoji od strateških ciljeva, prioriteta i mjera. Detaljnije PUR se sastoji od:

•       ***Strategije: (strateški ciljevi)*** će se provoditi kroz prioritete i mjere *koje će voditi javni sektor.* Ti zadaci omogućavat će rast *poslovnog sektora i civilnog društva.* Poslovni sektor stvara „blagostanje“ u Općini dok civilno društvo vodi poboljšanoj participacijskoj demokraciji.

•       ***Prioriteti i mjera:*** Prioriteti u skladu sa strategijom predstavljaju žarišta aktivnosti koje bi trebalo provoditi ostvarenjem mjera.

Osim navedenog, PUR će se baviti i važnim razvojnim temama Europske unije (tzv. Horizontalne EU teme ili principi) koje Europska unija podržava i koji bi trebali biti uključeni u svim segmentima PUR-a. Ključne razvojne teme uključuju promociju informacijske tehnologije, održivo upravljanje okolišem i brigu za osiguranjem jednakosti spolova, ljudskih prava i učinkovite demokracije

Na temelju vizije za Općinu Kaštelir – Labinci određena su tri strateška cilja i 10 prioriteta:

1. **STRATEŠKI CILJ-** Visoka kvaliteta života i standarda

**PRIORITETI:** 1. Infrastruktura

2. Društvene djelatnosti

3. Potpuna zaposlenost i visoki dohoci

**2**. **STRATEŠKI CILJ-** Razvoj gospodarstva

**PRIORITETI:** 1. Razvoj poljoprivrede

2. Razvoj turizma

3. Razvoj malog i srednjeg poduzetništva

**3.** **STRATEŠKI CILJ: -** Visoki standardi razvoja

**PRIORITETI:** 1. Održiv i uravnotežen razvoj

2. Prepoznatljiv istarski identitet

3. Razvoj dobrih odnosa javnog, poslovnog i civilnog sektora

4. *Brand* Kaštelir – Labinci

Iz ovakvog opredjeljenja nedvojbeno proizlazizaključak da je prvi strateški cilj ostvariti visoku kvalitetu života mještana Općine, a da su druga dva cilja u toj funkciji.

## 3.7. Strategija razvoja ruralnog prostora Istre

Ruralni turizam, osobito turizam na seljačkim gospodarstvima, mora se sagledavati kao bitna sastavnica ukupnog, održivog razvitka. To je sukladno dokumentima Europske Unije. U prilog navedenom govori činjenica da Hrvatska posjeduje znatne gospodarske, kulturne i prirodne uvjete za razvoj ruralnog prostora. Uz tradicionalnu proizvodnju i pripremu hrane, naime, ravnopravno treba uključiti i seoski turizam kao dopunsku djelatnost, i to u sklopu obnove sela i cjelokupnog razvitka ruralnog prostora. Time se postiže povezivanje turizma i poljoprivrede kao hrvatskih komparativnih prednosti. Istra predstavlja jednu od vodećih regija u pogledu razvoja ruralnog turizma, a oslanja na tradiciju koja uključuje ruralnu arhitekturu, tradicijski ambijent, kulturnu i prirodnu baštinu te regionalnu kuhinju, a s druge strane nudi najsuvremeniju ugostiteljsku i turističku uslugu. Istra predstavlja regiju nesvakidašnjih krajolika, zelenih valovitih brežuljaka, vidikovaca iz srednjovjekovnih gradova i kaštela, idiličnih sela i crkava s vrijednim freskama, gdje ruralni turizam može uvelike doprinijeti razvoju tog područja. Istra je bogata bojama, mirisima i vrhunskim okusima domaćih proizvoda: istarskog tartufa i pršuta, maslinovog ulja i vina, šparoga i istarske *maneštre*, srdele i plodova mora, a brojna seoska domaćinstva te prirodan okoliš omogućuju razvoj ruralnog turizma.

***Ciljevi razvitka istarskog ruralnog prostora***

Ciljevi s aspekta sela:

* revitalizacija ruralnog prostora
* osposobljavanje seoskog stanovništva za samostalni razvitak
* cjelovito rješavanje problema ruralnog prostora i sela
* aktivno uključivanje žena u ruralni razvitak
* zaštita, razvitak i očuvanje karakteristika ruralnih područja i sela, njihovih vrednota i identiteta
* razvoj poljodjelstva
* poticanje primarne seljačke proizvodnje i prerade poljoprivrednih proizvoda

***Program ruralnog razvoja Istarske županije ima pet strateških ciljeva koji su međusobno usko povezani***:

Cilj 1. – *Izgradnja institucionalnog okruženja koje potiče poboljšanje životnih uvjeta u ruralnim područjima i stvaranje uvjeta za povratak i zadržavanje stanovništva u ruralnim područjima*

Cilj 2. *– Povećanje konkurentnosti glavnih gospodarskih sektora u ruralnim područjima*

*(proizvodnih, prerađivačkih i uslužnih djelatnosti)*

Cilj 3. – *Održiva uporaba prirodnih resursa, očuvanje i zaštita prirode i okoliša*

Cilj 4. – *Zaštita i očuvanje kulturnog nasljeđa*

Cilj 5. *– Trajno poboljšanje učinkovitosti rada komplementarnih – srodnih institucija u*

*funkciji ruralnog razvitka*

Kao specifičan turistički proizvod Istre, agroturizam, putokaz je ostvarivanju specifične ponude ruralnog turizma koji se oslanja na tradiciju (ruralna arhitektura, kulturna i prirodna baština, tradicijski ambijent, regionalna kuhinja) i ugostiteljsko-turističku uslugu. Također, turističkoj ponudi iste pogoduje i povoljan geoprometni položaj. 

Razvoj ruralnog turizma temelji se na održivom razvoju, odnosno na revitalizaciji već postojeće tradicijske gradnje, odnosno baštine, kojoj se daje nova turistička namjena. Ovaj oblik turizma nema potrebu za izgradnjom novih kapaciteta, već, dapače, susreće se s izazovima kako na najbolji i najkvalitetniji način iskoristiti postojeće strukture.



Ruralni prostor Istre treba prepoznati kao prostor visoke ekološke vrijednosti i neprocjenjive gospodarske važnosti, te kroz ostvarenje ciljeva kao što su poboljšanje postojećeg stanja, stvaranje uvjeta za povratak stanovništva i unapređenje kakvoće života u seoskim sredinama, postići njegov održivi razvitak.

Tablica 12. Izračun indeksa razvijenosti za Općinu Općina Kaštelir – Labinci

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Jedinica lokalne samouprave (JLS)** | **Županija** | **Razvojna skupina  JLS** | **Indeks razvijenosti JLS** | **Vrijednosti osnovnih pokazatelja za JLS** | | | | | | **Vrijednosti standardiziranih pokazatelja za JLS** | | | | | | |
| Prosječni dohodak po stanovniku | Prosječni izvorni prihodi po stanovniku | Prosječna stopa nezaposlenosti | Opće kretanje stanovništva | Indeks starenja | Stupanj obrazov. (VSS, 20-65) | Prosječni dohodak po stanovniku | Prosječni izvorni prihodi po stanovniku | Prosječna stopa nezaposlenosti | Opće kretanje stanovništva | Indeks starenja | Stupanj obrazovanja (VSS, 20-65) |
| **2014.-2016.** | **2014.-2016.** | **2014.-2016.** | **2016./2006.** | **2011.** | **2011.** | **2014.-2016.** | **2014.-2016.** | **2014.-2016.** | **2016./2006.** | **2011.** | **2011.** |
| **Kaštelir-Labinci -** | **IŽ** | **8** | **107,714** | **29.060,59** | **3.381,86** | **0,0401** | **108,87** | **114,2** | **0,1598** | **107,33** | **105,10** | **114,12** | **112,98** | **102,74** | **105,01** |

*Izvor: Ministarstva regionalnoga razvoja i fondova Europske unije, 2019.*

# 4. POTICAJNE MJERE, KREDITNE LINIJE, OSTALI IZVORI FINANCIRANJA

Sagledavanje razvoja s aspekta izvora financiranja razvojnih projekata Općine pretpostavlja identifikaciju izvora, opsega, načina te uvjeta osiguranja potrebnih financijskih sredstava. Uzevši u obzir nedostatak financijskih sredstava u Općini, strategija financiranja povezana je s pristupom fondovima Europske unije (uključujući i druge izvore). Cilj je korištenje dostupnih fondova Europske unije za maksimaliziranje učinaka dostupnih fondova Vlade RH i drugih multilateralnih i bilateralnih fondova. Zbog brojnih ograničenja i barijera razina investicijske aktivnosti u hrvatskom turizmu u proteklom razdoblju nije bila zadovoljavajuća. Premalo je bilo *greenfield* investicija novih ulagača, a skromne su bile i investicije postojećih poduzeća. Istodobno, iako se radi o pojavi koja se u pravilu događala izvan turističkih zona, nedovoljno kontrolirana izgradnja stvorila je percepciju o prekomjernoj betonizaciji obale. Posebno valja naglasiti da je gotovo u cijelosti izostalo ulaganje u razvoj turističke infrastrukture i novostvorenih turističkih atrakcija. Republika Hrvatska, pa tako i Istarska županija, općine i gradovi, apliciraju na natječaje Europskih fondova. Jedna od najznačajnijih politika Europske unije je Kohezijska politika, za koju je EU u financijskom razdoblju 2014.-2020. izdvojila 376 milijardi eura iz svog proračuna.

## Prikaz stanja

Mogući izvori financijskih sredstava često su jedini fokus planiranja razvoja. To predstavlja opasnost, budući da će Općina morati zadržati kontrolu nad razvojnim procesom i pitanjima, te privlačiti sredstva u projekte koji će podupirati razvojnu strategiju Općine. Za sredstva postoji natjecanje isto kao i natjecanje među donatorima i financijskim organizacijama za „dobrim projektima”. Dobri projekti su prioritetni projekti koji ostvaruju razvoj u pravcu koji je utvrđen strategijom. Prema tome, strategija određuje sredstva, a ne obrnuto.

*Kao mogući izvori financiranja razvojnih projekata**koriste se:*

1. Proračunska sredstva Općine

2. Proračunska sredstva Županije;

3. Krediti, bilo da se radi o kreditnim linijama poslovnih banaka i mogućnosti korištenja sredstava po komercijalnim uvjetima ili nekom obliku poticajnog financiranja poduzetnika, putem Hrvatske banke za obnovu i razvitak i suradnje Ministarstva gospodarstva, Županije i poslovnih banaka temeljem trostranih ugovora o suradnji;

4. Bespovratna sredstva/donacije namijenjena financiranju razvoja;

5. Zajednička ulaganja, prije svega putem direktnih stranih ulaganja ali i ulaganja u temeljni kapital Hrvatske banke za obnovu i razvitak (HBOR) te

6. Samofinanciranje, odnosno mogućnosti, prije svega gospodarskih subjekata, da vlastitim

izvorima (sadržanim u neto dobiti i izdvojenim sredstvima amortizacije osnovnih sredstava)

financiraju planirana ulaganja.

7. Ostali poticaji koji stimuliraju razvoj i poslovanje

Istarska županija, a tako i Općina Kaštelir – Labinci prepoznala je turizam kao važan element jačanja ukupnog gospodarstva na svom području koji će, u raznim svojim pojavnim oblicima, doprinijeti značajnom i trajnom povećanju blagostanja. Nositelji razvoja turizma su fizičke i pravne osobe koji u procesu realizacije investicijskih projekata trebaju imati podršku i zaštitu javnog sektora kroz određene poticajne mjere kao što su porezne i izvan porezne povlastice, potpore za otvaranje novih radnih mjesta, potpore za usavršavanja i druge potpore materijalnog i nematerijalnog oblika.

## 4.2. Investicijsko okruženje

Operacionalizacija razvojnih ciljeva i nove vizije razvoja hrvatskog turizma podrazumijeva i pokretanje konkretnih razvojno-investicijskih projekata međunarodne prepoznatljivosti koji će svojim kvalitativnim značajkama biti u stanju autonomno privlačiti nove segmente turističke potražnje, podizati kvalitetu i/ili raznovrsnost destinacijske ponude, produljivati sezonu te dodatno pridonijeti unapređenju međunarodnog imidža . Uspostavljanje poticajnog poduzetničkog i investicijskog okruženja u današnjim uvjetima pretpostavlja snažan angažman nositelja javne vlasti, kako u pripremi institucionalnih i drugih uvjeta za pospješivanje konkurentske sposobnosti turizma, tako i u iniciranju velikih razvojno-investicijskih projekata. Strategijom razvoja turizma RH do 2020. pokreću se brojne mjere koje imaju za cilj stvoriti uvjete koji će osigurati dugoročno tržišno održivo poslovanje i investiranje. Uz aktivnosti vezane uz marketing i razvoj proizvoda te razvoj ljudskih potencijala i upravljanje turističkom politikom, stvaranje poticajnog poduzetničkog i investicijskog okruženja zasnovano je na uklanjanju ograničenja poduzetničke i investicijske aktivnosti, smanjenju fiskalne presije, realizaciji sustava poticaja te utvrđivanju novih pravila upravljanja .

## 4.3. Korištenje EU fondova

Ulaskom Republike Hrvatske u Europsku uniju dionicima u javnom, privatnom i civilnom sektoru hrvatskog turizma otvaraju se velike mogućnosti za korištenje fondova Europske unije u sufinanciranju različitih razvojnih projekata. Na raspolaganju su prije svega strukturni fondovi (Europski fond za regionalni razvoj i Europski socijalni fond), Kohezijski fond te Europski poljoprivredni fond za ruralni razvoj. U tom smislu značenje Strategije razvoja turizma RH do 2020. od ključne je važnosti, budući da je strateška utemeljenost osnovno načelo za definiranje i izradu nacionalnih. Kohezijska politika jedan je od stupova zajedničkih politika EU koja odražava razmjer socioekonomskih razlika unutar EU, ali i politički značaj kohezije za projekt ujedinjene Europe. Pri tome se odrednice kohezijske politike pomiču s početnog naglaska na postizanje ujednačenog razvitka unutar EU prema jačanju globalne konkurentnosti i održivog rasta gospodarstva EU.

Nacionalni strateški referentni okvir Republike Hrvatske kao ključna područja razvoja određuje prometnu infrastrukturu, energetsku infrastrukturu, infrastrukturu zaštite okoliša, poticanje konkurentnosti, poticanje ravnomjernog regionalnog razvoja, poticanje zapošljavanja i obrazovanja radne snage za potrebe na tržištu rada te jačanje učinkovitosti sustava državne uprave i pravosuđa. Operativnim programom ravnomjernog regionalnog razvoja u sferi turizma predviđeni su projekti javne i poslovne turističke infrastrukture kao pretpostavke razvoja turizma. Operativnim programom ljudskih potencijala u sklopu prioriteta podrške održivom zapošljavanju i unapređenju ljudskog kapitala aktivnosti u sferi turizma sredstva se usmjeravaju ponajprije na razvoj projekata podizanja kapaciteta obrazovnih institucija.

# 5. GLOBALNA DRUŠTVENO - EKONOMSKA KRETANJA

Kad prognoziramo kretanja turizma javljaju se određeni pozitivni trendovi i do sada (u ovim recesijskim vremenima), a prognoze su pozitivne i za ubuduće.(stopa rasta, tržišna kretanja, naša konkurentnost, investicijska ulaganja). Nedvojbeno je da se egzaktne prognoze društveno-ekonomskih kretanja nezahvalan posao, međutim smatra se da bi bilo više neodgovorno o tim kretanjima ne voditi računa, nego kod prognoze djelomično pogriješiti. Stoga smo se opredijelili za ovaj rad, prognozirati društveno-ekonomska kretanja i njihov utjecaj na ostvarenje strateških kretanja razvoja turizma.

Kroz tri moguća scenarija pokušali smo predviđati kretanja (društvena i ekonomska), te smo se na kraju opredijelili za jedan od ponuđenih scenarija.

**SCENARIJ 1:**

(NISKE STOPE RASTA)

* U EU – niske stope rasta (nekoliko godina), a poslije povećana;
* U RH – niske stope rasta (nekoliko god.), a poslije nešto povećana;
* Turizam će imati pozitivnu stopu rasta (3-4 % godišnje);
* U Istarskoj županiji i bližem okruženju:
* Pretpostavka je da će turizam kontinuirano imati stopu rasta (3-4 % godišnje);
* Pretpostavka je da će poljoprivreda, trgovina, uslužne djelatnosti, malo i srednje poduzetništvo dijeliti sudbinu globalnih kretanja (niske stope rasta);
* Bliže okruženje županije u turizmu moglo bi imati nešto povoljnije trendove;
* U takvom okruženju (uže i šire) moguće je planirati u prvih nekoliko godina stope rasta turizma 3-4 %

Kao što se iz prikaza vidi, u ovom slučaju predviđa se tijekom dužeg perioda, niske stope rasta.

**SCENARIJ 2:**

(SREDNJA STOPA RASTA )

* + U EU – prve dvije godine stopa rasta 3-4 %,
  + RH – dvije godine stopa rasta 3-4 %;
  + U ŽUPANIJI I BLIŽEM OKRUŽENJU

- Turizam, povećanje potražnje 4-5 % i kvalitativno

- Poljoprivreda, povećanje stope rasta godišnje 2-3 %;

- Trgovine, usluge, mali i srednji poduzetnici prate globalna kretanja, povećanje 2-3 %

U ovakvom okruženju (šire i uže) moguće je planirati stopu rasta u turizmu do 4-5 % godišnje.

Smatra se da bi navedeno mogao biti realni scenarij, pa se zato za njega i treba opredijeliti.

**SCENARIJ 3:**

(VISOKE STOPE RASTA)

* U EU – prve dvije godine stopa rasta 3-4 %, a poslije 4-5 %;
* U RH – prve dvije godine stopa rasta 3-4 %, a poslije 4-5 %;
* U ŽUPANIJI I BLIŽEM OKRUŽENJU

- Turizam, povećanje stope rasta 7-9 %

- Poljoprivreda, povećanje stope rasta 3-5 %;

- Trgovina, usluga, malo i srednje poduzetništvo – povećanje stope rasta 3-5 %;

U takvom okruženju moguće je planirati stopu rasta u turizmu do 6-8 %.

Kao što je istaknuto, opredjeljenje je u kreiranju strateških ciljeva za razvoj turizma vezano za scenarij 2. Dapače, kod nekih postavki razvoja opredjeljenje je i za veće stope rasta, i to iz razloga što je sadašnja razvijenost turističkog sektora na niskoj razini.

# 6. OBILJEŽJA POTRAŽNJE I PONUDE

Tržište je mjesto na kojem se susreću ponuda i potražnja, odnosno mjesto na kojem trgovci susreću kupce kojima žele prodati svoju robu i usluge. Kako bi do potrošnje uopće došlo, tome mora prethoditi stjecanje dohotka i proizvodnja robe i usluga za potrebe turista, a to u vezu dovodi i ulogu trgovine. Nasuprot jedinstvenosti zahtjeva turističke potražnje sa stajališta sadržaja i kvalitete kompleksne turističke usluge, postoji veliki broj sadržajno i prostorno odvojenih djelatnosti na strani ponude, koje se u različitim vremenskim periodima uključuju u zadovoljavanje potreba turista. Osnovni tržišni problem, koji proizlazi iz ovakvog odnosa turističke potražnje i ponude, sastoji se u neophodnosti prostorne i vremenske sinkronizacije raznih učesnika na strani ponude s težnjom da se što uspješnije zadovolje zahtjevi nosioca turističke potražnje.

## 6.1. Obilježja turističke ponude destinacije

*Turistička ponuda* dio je turističkoga tržišta na kojem se turistima nude i prodaju robe i usluge, kojima oni zadovoljavaju svoje turističke potrebe; uključuje sve gospodarske i društvene sudionike jedne zemlje, koji na izravan i neizravan način pridonose širenju i različitosti ukupne ponude i time mogućem povećanju turističke potrošnje, kao ekonomske rezultante privremenog boravka domaćih i inozemnih turista. Obilježja turističke ponude su: heterogenost (kompleksnost), statičnost (vezanost uz određeni prostor), sezonski karakter, neelastičnost i diverzificiranost. Obuhvaća tri osnovne skupine elemenata: privlačne ili atraktivne (biotropna i antropogena dobra o kojima ovisi turistička kvaliteta prostora, stupanj njegove privlačnosti i mogućnost turističke valorizacije), prometne ili komunikacijske (prijevozna sredstva i prometna infrastruktura koja služi povezivanju turističke destinacije s potencijalnim tržištima) i prihvatne ili receptivne elemente (mjerilo turističke razvijenosti – hotelijerstvo, ugostiteljstvo i svi drugi objekti i službe koji posredno služe turistima). Turistička ponuda može biti: osnovna (smještajni objekti, objekti za prehranu i točenje pića, objekti za zabavu i rekreaciju), komplementarna (dio ponude kojom se nadopunjuje osnovna turistička ponuda – jeftiniji oblici smještajnih kapaciteta – kampovi, odmarališta, privatna kućanstva) i kompleksna (sveukupna turistička ponuda nekog odredišta).

Turističku ponudu karakterizira pet obilježja:

1. Heterogenost turističke ponude – turistička ponuda se razlikuje od agencije do agencije pa se stoga kaže da je heterogena odnosno različita, nejednaka.

2. Neelastičnost turističke ponude- nemogućnost kapaciteta većega dijela turističke ponude da može reagirati na promjene u drugim pojavama na turističkom tržištu.

3. Statičnost turističke ponude- nemogućnost prostornog premještanja i nemogućnost konzumiranja turističkog proizvoda izvan tržišta ponude.

4. Sezonski karakter turističke ponude- oscilacije tijekom godine u iskorištenosti kapaciteta turističke ponude.

5. Diverzificiranost turističke ponude – svakodnevno upotpunjavanje i proširivanje novih ili već postojećih turističkih proizvoda.

Da bi Općina Kaštelir – Labinci postala privlačna destinacija i van glavne sezone potrebno je uvesti promjene na području poboljšanja i proširenja turističke ponude. Proizvodi se trebaju mijenjati u svom sadržaju i dizajnu tijekom različitih godišnjih doba. Odmorišni proizvod koji se nudi ljeti, u druga godišnja doba treba se nadopuniti i mijenjati različitim sadržajima rekreacije i razgledavanja. Promjene koje se dešavaju u prirodi u tim godišnjim dobima (berba maslina, berba grožđa, itd.) trebale bi se održavati i u sadržajima boravka u destinaciji. Samim time Općina bi u svoj proizvod uvela mnoge turistima privlačne resurse okoline (poznata izletišta u centralnom dijelu Istre, seljačka gospodarstva, kulturna ponuda i drugo). Aktivnom ponudom različitih proizvoda u različitim sezonama moguće je smanjiti razliku između glavne i pred i posezone.

***6.1.1. Opis elemenata stanja postojeće ponude – konkurentnosti***

**A/ Lokacija**

**-** Općina je dobro zemljopisno pozicionirana

- Dobar pristup (cestovni, zračni).

**B/ Ljudski resursi**

- Ljudskim se resursima treba davati sve veće značenje, jer će oni u budućnosti biti odlučujuća konkurentska snaga u turističkoj djelatnosti

- Kako bi turistička ponuda mogla svojom kvalitetom odgovoriti na izazove razvoja turističkih djelatnosti, potrebno je mlađe stanovništvo animirati, stipendirati, usmjeravati jer trenutno ovaj prostor nema dovoljan broj školovanih turističko-ugostiteljskih i drugih profesionalnih kadrova za domenu turizma.

**C/ Prirodni resursi**

- Raznolikost prirodnih resursa kao i geografski položaj danas su veliki potencijal za razvoj turizma destinacije

- Bogatstvo flore i faune, ekološki čista destinacija, plodno su tlo za razvoj ekološkog turizma i mamac su za nove potrošače

- Održivi razvoj mora biti stalno nit vodilja razvoja.

**D/ Kulturna i povijesna baština**

- Veliki dio resursa kulturno-povijesne baštine danas su neiskorišteni u pravoj mjeri ili ih se uopće ne prezentira dovoljno u turističkoj ponudi. Površine na kojima se spomenici i arheološki ostaci u relativno dobro uređeni, vlasnički odnosi zemljišta na kojima su spomenici ostali su neriješeni, a putovi koji vode do njih bi trebali biti bolje označeni

- Izvorni ostaci (lokaliteti s povijesnom i kulturnom ostavštinom) premalo su do sada promovirani***,*** potrebno je bolje određivanju važnosti baštine na odabranim lokalitetima u javnosti.

**E/ Komunalna infrastruktura**

- Posljednjih godina uočava se pomak u izgradnji infrastrukture i jednom dijelu modernizacije, međutim to je nedovoljno kvalitetno i dinamično, stoga treba osmisliti sustavni i organizirani pristup rješavanju ove problematike.

**F/ Prometna infrastruktura**

- Pristup destinaciji treba stalno poboljšavati, posebno u nekim dijelovima Općine

- Postojeća prometna infrastruktura mora biti kvalitetnije riješena s obzirom na potrebe stanovništva, a posebno turizma,pogotovo rješenje prometa u mirovanju (parkirališnih mjesta)

-Prometna i turistička signalizacija nije dobro riješena

**G/ Društvene djelatnosti**

- Destinacija ima dobru osnovu za razvoj društvenih djelatnosti

-Postoji osnovni sustav društvenih djelatnosti kao i mreža društvene infrastrukture koju treba više i brže razvijati

- Za kvalitetniji razvoj turizma treba stimulirati razvoj pojedinih segmenata, posebno obrazovanja, kulture, sporta i preventivnog zdravstva.

**H/ Gospodarstvo**

- Dosadašnji gospodarski razvoj bio je u stagnaciji ili tek s manjim pozitivnim pomacima.

- Gospodarstvo je najviše vezano uz turistička ponudu koja nije dostatno razvijena, te bi se više pažnje trebalo dati razvoju poljoprivrede, proizvodnji domaćih proizvoda, vina i prirodnih rakija itd.

- Lokalni proizvođači ne nalaze u turističkom tržištu dovoljan poticaj za dinamičniji razvoj (malo tržište)

- Dinamičniji razvoj turizma neminovno će doprinijeti ukupnom gospodarskom razvoju s kojim treba biti u korelaciji

- Ukoliko postoji neka gospodarska djelatnost koja nije u skladu s turističkim razvojem mora se pronaći adekvatna rješenja.

**I/ Razvojno - planska dokumentacija**

- Razvojno planska dokumentacija-često je ograničavajući faktor razvoja turizma

- Mora postojati razumijevanje za brže promjene i usklađenje za zahtjevima tržišta

**J/ Poticajne mjere**

-Postojeći sustav poticaja (ukupan) nije bio dovoljan za turističku djelatnost, a posebno ne u odnosu na razvoj. Stoga ga je potrebno značajno mijenjati. Bilo bi neophodno poticaje za poslovanje i razvoj promatrati sustavno. Naime, poticaji mogu biti različiti (financijski, porezi i davanja, oslobođenje od nekih naknada i ostalo)

- Posvetiti veću pažnju na pripremi, poticanju, provođenju i praćenju programa i mjera razvitka turizma i ugostiteljstva u skladu s Master planom razvoja turizma i marketinškim planom turizma Istarske županije

-Veću pažnju posvetiti korištenju sredstava EU-a.

**K/ Ugostiteljsko - turistička ponuda**

- Ugostiteljska ponuda (gastronomija) nije zadovoljavajuća***,*** jer se bazira na jednostavnijimponudama od onih koje tradicionalno obilježavaju područje

- Kraće poslovanje ugostiteljskih objekata ne pridonosi namjeri destinacije o produženju turističke sezone

- Dosadašnji smještajni kapaciteti (apartmani, kuće za odmor i sobe za iznajmljivanje) su u mogućnosti prihvatiti i ugostiti veći broj turista, no kvaliteta ponude nije uvijek zadovoljavajuća

**-** Ugostiteljsko - turistička ponuda bi se trebala orijentirati na produljenje sezone

- Pomanjkanje inovativnih i kvalitetnijih sadržaja boravka gostiju.

**L/ Urbano uređenje**

- Odlučujuće je značajno za turistički doživljaj uređenje javnih površina i održavanje naselja. Dosad se ovom segmentu nije pridavala dovoljna važnost, što bi se u budućnosti moralo promijeniti.

**M/ Suradnja**

- Suradnja svih sudionika u turističkoj destinaciji neophodna je jer samo na taj način turistička destinacija formira zapravo jedinstveni turistički proizvod

-Dobri mehanizmi komuniciranja ključni su za povezivanje različitih interesa kako bi se ostvarilo zajedničko djelovanje.

**N/ Promocija i afirmacija novog koncepta razvoja**

- Utjecaj je lokalne zajednice velik na području osvješćivanja o turističkoj kulturi, promociji i koncepciji razvoja destinacije

**Tablica 13. Struktura smještaja u Općini Kaštelir – Labinci**

|  |  |  |  |  |
| --- | --- | --- | --- | --- |
| **Struktura smještaja** | | **2018** | **2017** |  |
| **Turistička zajednica Naziv** | **Objekt Podvrsta objekta** | **Broj kreveta** | **Broj kreveta Usporedba** | **Broj kreveta Indeks** |
| TZ općine - Kaštelir-Labinci | Apartman | 107 | 107 | 100,00 |
| TZ općine - Kaštelir-Labinci | Izvorna stara obiteljska kuća (vikendica) | 47 | 44 | 106,82 |
| TZ općine - Kaštelir-Labinci | Kuća stanovnika općine/grada | 170 | 130 | 130,77 |
| TZ općine - Kaštelir-Labinci | Kuća za odmor | 237 | 209 | 113,40 |
| TZ općine - Kaštelir-Labinci | Kuća za odmor (vikendica) | 609 | 572 | 106,47 |
| TZ općine - Kaštelir-Labinci | Objekti na OPG-u (seljačkom domaćinstvu) | 14 | 14 | 100,00 |
| TZ općine - Kaštelir-Labinci | Objekti u domaćinstvu | 643 | 541 | 118,85 |
| TZ općine - Kaštelir-Labinci | Soba za iznajmljivanje | 15 | 15 | 100,00 |
| TZ općine - Kaštelir-Labinci | Stan stanovnika općine/grada | 2 | 2 | 100,00 |
| TZ općine - Kaštelir-Labinci | Stan za odmor (vikendica) | 29 | 29 | 100,00 |
| TZ općine - Kaštelir-Labinci | Studio apartman | 14 | 14 | 100,00 |
| **Ukupno** |  | **1.887** | **1.677** | **112,52** |

*Izvor: TZ Istarske županije, 2019*

Iz tablice 13. vidi se da se najveći broj povećanja kreveta odnosi na kuće stanovnika 30 %, 18.85 % se odnosi na povećanje u objektima u domaćinstvu, slijede kuće za odmor 13.40 % te kuće za odmor (vikendice) 6.47 %, ukupno povećanja smještajnih jedinica iznosi 12.52 %.

*6.1.2. Prikaz ponude (jedan dio)*

**MANIFESTACIJE U OPĆINI KAŠTELIR – LABINCI**

Valentinovo, veljača

Dan Općine Kaštelir – Labinci, travanj

Sv. Ivan Labinci, lipanj

Gramperijada, kolovoz

Romance and wine, srpanj i kolovoz

Vrbanovica – tradicionalni susret na spomen području, august

Kuzminja, rujan

Sajam na placu u Kašteliru – autohtoni istarski proizvodi

Kuća Djeda Mraza, prosinac

Svjetski Dan turizma, rujan

Ljetno kino, srpanj i kolovoz

***Dodatna turistička ponuda***



Ispred prostora Turističke zajednice Općine nalazi se nova električna punionica za bicikle kao dio razvoja cikloturizma koji je omiljen sport u cijeloj Istarskoj županiji

******

***Projekti Općine i Turističke zajednice u perspektivi***

Uređenje Info-centra u Kašteliru

Valorizacija Etnografskog muzeja i zbirke

Uređenje i nova signalizacija turističkih panoa mjesta

Uređenje jedne biciklističke staze sa signalizacijom

Organiziranje Božičnog koncerta u crkvi Sv. Kuzme i Damijana

**GASTRO PONUDA**

Istarska gastronomija vjeran je odraz svih povijesnih, zemljopisnih i klimatskih značajki ovoga prostora. Burna istarska prošlost ostavila je nemalog traga i na gastronomiju. Ispreplele su se razne tradicije u pučku kuhinju kojoj je osnova u prirodi (samoniklo bilje, aromatični začini, sezonsko povrće, plodovi mora…), a uneseni su i utjecaji franačke i njemačke feudalne vlasti, romanskih jela te kuhinje koja je od VII. st. pristizala sa slavenskim stanovništvom. U Općini Kaštelir – Labinci postoje restorani i konobekoji nude autohtona istarska jela na bazi tjestenina, mesa i prerađevina od mesa, poznatih sireva i autohtona vrhunska vina *(Restoran Toni u Kašteliru, Restoran Žardin, Konoba Intrade).*

U Općini djeluju i već afirmirani proizvođači vina i maslinova ulja te drugih poljoprivrednih proizvoda koji u sklopu svojih OPG imaju degustacijske sale za sve zainteresirane*: Cossetto, Grebac, IgorKocijančić, Istarska kapljica Špehar, Legovina, Silvano Radoš.*

*Istarski fuži*



U Istri je težački život starih Istrijana najviše obilježio gastronomiju i jela koja se od davnina spravljaju na poluotoku. Među tim izvornim jelima važno mjesto oduvijek je imala tradicionalna istarska tjestenina koja je na putu iz Italije prema Istri mijenjala svoje oblike i nazive

Najpoznatije istarsko jelo „na žlicu“– maneštra, duboko je ukorijenjena u kulinarsku tradiciju Istre. Najčešće jelo na istarskim stolovima, u povijesti nerijetko i jedino, maneštra je danas opet u modi. Istarski pršut je trajni suhomesnati proizvod, proizveden od svinjskog buta na istarski način odnosno suho salamuren morskom soli i prirodnim mirodijama te se suši na buri bez dimljenja. Čripnja – istarska peka.Uz sve to kušajte jela pod čripnjom (jela ispod peke) i kada smo kod peke, moramo napomenuti da se peka može pripremiti u količini od 100 obroka odjednom! Tu se pripremaju isključivo jela tradicionalne domaće istarske kuhinje (domaća tradicionalna jela – domaći tradicionalni specijaliteti). Istarske kobasice tradicionalno se rade od biranih dijelova svinjskog mesa, uz dodatak domaće malvazije, morske soli, papra te češnjaka, ružmarina i lovora.



*Istarski specijaliteti*

**IZLETI**

Istra je savršen spoj morskih i kontinentalnih prirodnih ljepota čiji je obilazak omiljena aktivnost turista. Dobar geografski položaj Općine omogućava posjet poznatim kulturološkim mjestima smještenim na zapadnoj i istočnoj obali Istre (Pula, Otočje Brijuni, Rovinj, Limski kanal, Poreč,) kao i posjeti mjestima u unutrašnjosti Istre koju s pravom zovu „Istarskom Toskanom“ (Motovun, Oprtalj, Pazin, Završje, Buzet, Labin). Osim navedene kulturološke ponude, Istra nudi i planinarenja na svojim obroncima Ćićarije i Učke, razgled preko 30 dostupnih slapova. Izleti brodom predstavljaju poseban doživljaj s gledišta drugačije perspektive doživljavanja krajolika. Individualnim se gostima pruža mogućnost posjeta i razgleda Postojnske jame, kobilarne Lipica, Škocjanske jame, posjet Trstu, Veneciji itd.

### *6.1.3. Obilježja turističke potražnje u destinaciji*

Postoje brojne definicije turističke potražnje, ovisno o znanstvenom području interesa samih autora. Najčešće se turistička potražnja za potrebe turističke statistike definira kao ukupan broj osoba koji sudjeluje u turističkim kretnjama ili se želi uključiti u turistička kretanja da bi se koristile različitim turističkim uslugama u mjestima izvan svoje uobičajene sredine u kojoj žive i/ili rade. S ekonomskog aspekta turističku potražnju moguće je definirati kao količinu robe i usluga koja se pod određenim uvjetima i uz određenu cijenu može plasirati na turističkom tržištu, odnosno za koju postoji realan i objektivan interes mogućih turističkih korisnika . U teoriji turizma razlikujemo idealnu, potencijalnu, realnu i efektivnu turističku potražnju, ali treba naglasiti da postoje i apsolutni ne potrošači ili apstinenti od turističkih putovanja.

Ključne činjenice turističke potražnje su:

 na potražnju može utjecati bezbroj čimbenika, a ne samo cijena;

 potražnju ne čine samo osobe koje se stvarno uključuju u turistička kretanja

već i one osobe koje bi to željele, ali se iz određenih razloga ne mogu uključiti;

 turistička potražnja određuje odnose na turističkom tržištu.

Kod odabira proizvoda ili usluga koje turisti potražuju često se nalaze oni koji inače nisu podložni trgovanju kao što je kultura (razgledavanje ili sam njen doživljaj) ali naravno ne zanemaruju se i oni proizvodi i usluge kojima se inače trguje kao što su putničke usluge, smještaj, hrana itd. U suvremenom modelu potražnje gleda se na to da kupac potražuje maksimalnu korisnost od nekog proizvoda te da je korisnost funkcija obilježja koji neki proizvod može imati u različitim količinama, takvu potražnju ograničuju cijena i raspoloživi  
dohodak

*Postoje četiri oblika turističke potražnje* :

1. Idealna potražnja – čine je svi stanovnici neke zemlje koji imaju objektivnu potrebu uključiti se u turistička kretanja. To istodobno ne znači da se svi oni i mogu uključiti u turistička kretanja.

2. Potencijalna potražnja – sve one osobe kod kojih postoji potreba, ali i mogućnost da zadovolje svoje turističke potrebe, ali koji još nisu donijeli konačnu odluku o uključivanju u turistička kretanja.

3. Realna potražnja – to su svi oni koji su donijeli odluku da sva ili dio svojih slobodnih sredstava i slobodnog vremena potroše na zadovoljavanje svoji turističkih potreba.

4. Efektivna potražnja – dio realne potražnje, koji se s aspekta različitih razina turističke ponude koristi uslugama upravo u toj destinaciji, odnosno kod točno određenog pružatelja usluge**.**

**Tablica 14. Ostvarena noćenja i dolasci u osnovnim objektima**

|  |  |  |  |  |  |  |  |
| --- | --- | --- | --- | --- | --- | --- | --- |
|  | | **2018** | **2017** |  | **2018** |  | **2017** |
| **Turistička zajednica Naziv** | **Objekt Vrsta objekta** | **Broj noćenja** | **Broj noćenja Usporedba** | **Broj noćenja Indeks** | **Broj dolazaka** | **Broj dolazaka Usporedba** | **Broj dolazaka Indeks** |
| TZ općine - Kaštelir-Labinci | Objekti na OPG-u (seljačkom domaćinstvu) | 934 | 965 | 96,79 | 90 | 88 | 102,27 |
| TZ općine - Kaštelir-Labinci | Objekti u domaćinstvu | 39.604 | 38.460 | 102,97 | 4.492 | 4.171 | 107,70 |
| TZ općine - Kaštelir-Labinci | Ostali ugostiteljski objekti za smještaj (Druge vrste - skupina kampovi) | 22.887 | 18.714 | 122,30 | 2.705 | 2.235 | 121,03 |
| **Ukupno** |  | **74.151** | **70.539** | **105,12** | **7.818** | **7.119** | **109,82** |

*Izvor: TZ općine Kaštelir – Labinci, 2019*.

**Tablica 15. Broj noćenja i dolazaka po strukturi smještaja u Općini Kaštelir – Labinci 2018. – 2017.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Broj noćenja i dolazaka po strukturi smještaja** | | **2018** | **2017** |  | **2018** | **2017** |  |
| Turistička zajednica Naziv | Objekt Podvrsta objekta | Broj noćenja | Broj noćenja Usporedba | Broj noćenja Indeks | Broj dolazaka | Broj dolazaka Usporedba | Broj dolazaka Indeks |
| TZ općine - Kaštelir-Labinci | Apartman | 6.168 | 5.819 | 106,00 | 671 | 629 | 106,68 |
| TZ općine - Kaštelir-Labinci | Izvorna stara obiteljska kuća (vikendica) | 215 | 196 | 109,69 | 8 | 11 | 72,73 |
| TZ općine - Kaštelir-Labinci | Kuća stanovnika općine/grada | 1.597 | 1.339 | 119,27 | 122 | 89 | 137,08 |
| TZ općine - Kaštelir-Labinci | Kuća za odmor | 15.630 | 11.693 | 133,67 | 1.793 | 1.339 | 133,91 |
| TZ općine - Kaštelir-Labinci | Kuća za odmor (vikendica) | 8.529 | 10.191 | 83,69 | 372 | 496 | 75,00 |
| TZ općine - Kaštelir-Labinci | Objekti na OPG-u (seljačkom domaćinstvu) | 934 | 965 | 96,79 | 90 | 88 | 102,27 |
| TZ općine - Kaštelir-Labinci | Objekti u domaćinstvu | 39.604 | 38.460 | 102,97 | 4.492 | 4.171 | 107,70 |
| TZ općine - Kaštelir-Labinci | Soba za iznajmljivanje | 776 | 700 | 110,86 | 208 | 218 | 95,41 |
| TZ općine - Kaštelir-Labinci | Stan stanovnika općine/grada | 105 | 58 | 181,03 | 5 | 3 | 166,67 |
| TZ općine - Kaštelir-Labinci | Stan za odmor (vikendica) | 280 | 616 | 45,45 | 24 | 26 | 92,31 |
| TZ općine - Kaštelir-Labinci | Studio apartman | 313 | 502 | 62,35 | 33 | 49 | 67,35 |
| **Ukupno** |  | **74.151** | **70.539** | **105,12** | **7.818** | **7.119** | **109,82** |

*Izvor: TZ Istarske županije, 2019.*

Prema podacima TZ Istarske županije, u 2018. godini ostvareno je 7.818 dolazaka, te 74.151 noćenja, što je u odnosu na 2017. god. povećanje od 5,12% te povećanje od 9,82 % dolazaka. Najveći broj noćenja ostvaren je objektima u domaćinstvu 39.604 i dolascima od 4.492 gostiju. Najveće povećanje noćenja bilježe stanovi stanovnika 81,03%, kuće za odmor 33,67 %

**Tablica 16. Broj dolazaka domaćih i stranih gostiju u Općini Kaštelir – Labinci 2017.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Turist Domaći/strani** | **Turistička zajednica** | **Broj noćenja**  **2018** | **Broj noćenja Usporedba**  **2017** | **Broj noćenja Indeks** | **Broj dolazaka**  **2018** | **Broj dolazaka Usporedba**  **2017** | **Broj dolazaka Indeks** |
| Domaći | TZ Općine Kaštelir-Labinci | 1.800 | 1.294 | 97.92 | 216 | 177 | 122,03 |
| Strani | TZ Općine Kaštelir-Labinci | 72.351 | 69.245 | 104,49 | 7.602 | 6.942 | 109,51 |
|  |  |  |  |  |  |  |  |
| **Ukupno** |  | **74.151** | **70.539** | **105,12** | **7.818** | **7.119** | **109,82** |

*Izvor. TZ Istarske županije, siječanj 2019.*

Iz tablice 16. vidljivo je da sa broj noćenja u 2018. povećao za 5 %, od toga, 39.10 % domaćih gostiju, te 4.49 % stranih. Broj dolazaka domaćih gostiju se povećao za 22 % , a stranih za 9.51%, što ukupno čini povećanje od 9.82 %

**Tablica 17. Broj noćenja i dolazaka agencijski i domaći gosti u Općini Kaštelir – Labinci**

|  |  |  |  |  |  |  |  |
| --- | --- | --- | --- | --- | --- | --- | --- |
| **Turistička zajednica** | **Turist Agencijski** | **Broj noćenja**  **2018** | **Broj noćenja Usporedba**  **2017** | **Broj noćenja Indeks** | **Broj dolazaka**  **2018** | **Broj dolazaka Usporedba**  **2017** | **Broj dolazaka Indeks** |
| TZ Općine Kaštelir-Labinci | Agencijski | 8.863 | 9.051 | 84,09 | 939 | 992 | 94,66 |
| TZ Općine - Kaštelir-Labinci | Nije agencijski | 65.288 | 61.488 | 115,61 | 6.879 | 6.127 | 112,27 |
| **Ukupno** |  | **74.151** | **70.539** | **105,12** | **7.818** | **7.119** | **109,82** |

*Izvor: TZ Istarske županije, siječanj, 2019*.

Iz tablice 17. vidljivo je da su u 2018. najviše dolazaka 6.879 i 65.288 noćenja ostvarili individualni gosti koji su u ukupnom broju imali povećanje od 15,61 % noćenja te 12.27% dolazaka u odnosu na 2017. Agencijsku gosti su ostvarili 939 dolazaka i 8.863 noćenja, za cca 16 %, te 6% dolazaka manje u odnosu na 2017.

**Tablica 18. Broj noćenja i dolazaka zemljama u Općini Kaštelir – Labinci 2017. (prvih 12 zemalja)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Broj noćenja i dolazaka** | | **2018** | **2017** |  | **2018** |  | **2017** |
| Turistička zajednica Naziv | Turist država prebivališta Skraćeni naziv | Broj noćenja | Br. noćenja Usporedba | Br. noćenja Indeks | Br. dolazaka | Br. dolazaka Uspored. | Br. dolazaka Indeks |
| TZ općine - Kaštelir-Labinci | Njemačka | 43.776 | 43.774 | 100,00 | 4.376 | 4.022 | 108,80 |
| TZ općine - Kaštelir-Labinci | Austrija | 6.458 | 5.823 | 110,91 | 871 | 815 | 106,87 |
| TZ općine - Kaštelir-Labinci | Slovenija | 3.123 | 2.702 | 115,58 | 186 | 154 | 120,78 |
| TZ općine - Kaštelir-Labinci | Nizozemska | 3.063 | 3.126 | 97,98 | 312 | 323 | 96,59 |
| TZ općine - Kaštelir-Labinci | Italija | 2.936 | 2.545 | 115,36 | 395 | 358 | 110,34 |
| TZ općine - Kaštelir-Labinci | Velika Britanija | 1.888 | 2.064 | 91,47 | 178 | 172 | 103,49 |
| TZ općine - Kaštelir-Labinci | Hrvatska | 1.800 | 1.294 | 139,10 | 216 | 177 | 122,03 |
| TZ općine - Kaštelir-Labinci | Bosna i Hercegovina | 1.130 | 503 | 224,65 | 67 | 33 | 203,03 |
| TZ općine - Kaštelir-Labinci | Poljska | 1.028 | 854 | 120,37 | 106 | 121 | 87,60 |
| TZ općine - Kaštelir-Labinci | Švicarska | 1.028 | 1.078 | 95,36 | 99 | 108 | 91,67 |
| TZ općine - Kaštelir-Labinci | Belgija | 1.009 | 1.355 | 74,46 | 112 | 163 | 68,71 |
| TZ općine - Kaštelir-Labinci | Srbija | 1.008 | 641 | 157,25 | 73 | 29 | 251,72 |

*Izvor: TZ Istarske županije, siječan, 2019.*

Iz tablice 18. vidljivo je da su gosti iz Njemačke ostvarili najviše noćenja i dolazaka (8.8 % više). Slijede gosti iz BiH (124 % noćenja te 103.49 % dolazaka) itd.

### *6. 1. 4. SWOT ANALIZA*

SWOT analiza predstavlja analizu postojeće situacije, mogućnosti i prijetnji te analizu okruženja i vrednovanja geografskih i turističkih resursa (S- *strenghts*, W- *weaknesses*, O*opportunities*, T- *threats*). Korištenjem ove analize sustavno se suprotstavljaju unutrašnje sposobnosti i slabosti tržišta i odmjeravaju izgledi za uspjeh u odnosu na konkurenciju i opasnosti u okruženju. Snage i slabosti su interni, dok su prilike i prijetnje eksterni faktori. Postojeće stanje resursa i djelatnosti na području Općine Kaštelir – Labinci može se za ovu priliku sagledati pomoću SWOT analize koja je provedena na temelju prethodne analize resursa. SWOT analiza je dakle kritički osvrt na postojeću situaciju destinacije, a predstavlja i prvi korak pri definiranju postojeće i poželjne pozicije na tržištu.

**SNAGE**

* Povoljan geostrateški položaj (Europa)
* Postojanje mreže strukturnih institucija za obrazovanje kadrova u turizmu
* Očuvana priroda i nezagađen okoliš (održivi razvoj)
* Vrijedna kulturno-povijesna baština
* Djelomično izgrađena infrastruktura (distribucija električne energije, voda, djelomično gospodarenje otpadom, djelomično riješena odvodnja i pročišćavanje, telekomunikacijski sustav)
* Mreža zdravstvenih institucija (šire ih promatrajući)
* Donekle razvijena ugostiteljsko-turistička djelatnost

⮚ Razvoj visokokvalitetnih poljoprivrednih proizvoda (vino, maslinovo ulje, sir)

⮚ Planska dokumentacija ( razvojno plansko opredjeljenje )

⮚ Postojanje tradicijskih manifestacija

⮚ Radišno stanovništvo, usvojena znanja i iskustva

**SLABOSTI**

* Nedovoljan broj stručnih kadrova za turizam (nema programa koji bi sustavno tretirao ovaj problem)
* Nedovoljno valorizirana kulturo povijesne baštine
* Nedovoljno kvalitetan sustav rješenja infrastrukture (promet, gospodarenje otpadom,, odvodnja, vodovod)
* Nedovoljno razvijena mreža zdravstvenih usluga na području Općine
* Nedovoljno razvijen uslužni sektor (trgovine, servisi, itd.). Potreban je integralni pristup razvoju
* Neusklađenost planske dokumentacije
* Nerazvijen sustav poticaja turizmu
* Nedovoljno (kvalitetna, kvantitativna struktura) ugostiteljsko-turistički sektor
* Loše riješeno urbano uređenje (nema plana organizacije)
* Djelomično riješen sustav suradnje (Općina, Turistička zajednica, gospodarstvo, ostali dionici)
* Nema razvijenog plana (sustav organizacije) novih proizvoda, poboljšanje postojećih selektivnih vidova turizma
* Nema izgrađen sustav integralnog razvoja
* Nedovoljno razvijen komunalni sustav
* Neuravnotežen razvoj cijelog područja Općine
* Nedovoljno korištenje poljoprivrednog zemljišta i promocija autohtonih proizvoda
* Sezonalni karakter poslovanja u turizmu (naglašeno)

**MOGUĆNOSTI**

* Plan osiguranja stručnih kadrova (dugoročno)
* Bolja valorizacija prirodnih resursa u turističkoj ponudi
* Puno veća i bolja valorizacija kulturno povijesne baštine
* Usklađenje ukupnog razvoja- integralni pristup
* Razvoj infrastrukture
* Sanacija ilegalnih odlagališta otpada
* Valorizacija kulturno povijesne baštine
* Program zdravstvenih usluga na području Općine
* Razvoj komunalnog sustava
* Usklađeni razvoj gospodarstva (turizam, poljoprivreda, uslužna djelatnost)
* Produženje turističke sezone (restrukturiranje i repozicioniranje )
* Usklađenje planske dokumentacije
* Realizacija Strategije razvoja turizma Općine Kaštelir – Labinci
* Program uređenja prostora Općine (turistički pristup)
* Postaviti princip organizacije i suradnje vezano na razvoj turizma (integralni pristup)

⮚ Produženje turističke sezone

**PRIJETNJE**

* Zastoj u razvoju infrastrukture
* Nepovoljna društveno-ekonomska kretanja (RH), niska stopa rasta (utjecaj na razvoj Općina, standard stanovništva, negativni refleks na zaposlene u turizmu)
* Nedostatna radna snaga za ugostiteljsko-turistički sektor

# 7. TRŽIŠNI ELEMENTI

U ovom poglavlju dajemo pregled tržišne pozicije turizma, tržišna kretanja, neusklađenost ponude i potražnje kao i mišljenja vezana u poboljšanje gore navedenih poglavlja.

## 7.1. Tržišna pozicija turizma na prostoru destinacije

Svaka turistička destinacija koja ima ozbiljnije ambicije na turističkom tržištu mora komunicirati bazični sustav iskustava kojeg je u stanju pružiti potencijalnim korisnicima, bilo da je riječ o krajnjim potrošačima (turistima i/ili posjetiteljima), ili je riječ o turističkim posrednicima (putničkim agencijama i turoperatorima). Profesionalno i jasno strukturiranje turističkog sustava destinacije kompleksan je i dugotrajan proces. Pritom nije dovoljno raspolagati turističkim atrakcijama, već je potrebno sustavno poticati izgradnju cjelovitog lanca vrijednosti, gdje svi elementi destinacijske ponude moraju biti usklađeni sa zahtjevima tržišta. To je posebno osjetljivo u destinacijama koje su u tzv. inicijalnoj fazi razvoja kada se tek procjenjuje kvaliteta njihovog resursno-atrakcijskog potencijala te razviju poslovno-upravljački i/ili organizacijski kapaciteti. Sukladno tome, Općina Kaštelir – Labinci kao turistička destinacija može dugoročno uspjeti tek ako iza samog geografsko-političkog pojma stoji sustav dobro osmišljenih turističkih iskustava i/ili doživljaja upakiranih u profesionalno oblikovane turističke proizvode.

Turistička potrošnja predstavlja osnovu svih ekonomskih učinaka turizma jer bez njene realizacije ne bi bilo moguće postići niti jedan ekonomski učinak koji bi proizašao iz razvoja turizma. Turistička potrošnja je ukupna potrošnja roba i usluga koje turist kupuje ili konzumira da bi zadovoljio prvenstveno svoje turističke potrebe, bez obzira na to da li se akt potrošnje dogodio u mjestu stalnog boravka turista, tijekom putovanja ili u turističkoj destinaciji. Nužno je razlikovati domaću i inozemnu turističku potrošnju zbog razlika u ekonomskim učincima koji iz njih proizlaze, ali i zbog razlika u analitičkom (metodološkom) pristupu:

– Domaćom turističkom potrošnjom vrši se preraspodjela stečenog dohotka u okviru

nacionalnog prostora koji „migrira“ iz jedne prostorno-administrativne cjeline (npr. županije ili grada) u drugu što ne utječe znatno na BDP zemlje.

-Inozemnom turističkom potrošnjom vrši se prelijevanje dohotka iz turistički emitivne u turistički receptivnu zemlju, na temelju koje se postižu znatni ekonomski učinci, naročito u smislu povećanja BDP-a zemlje

– Inozemna turistička potrošnja predstavlja dio osobnog dohotka pojedinaca stečen izvan granica promatranog gospodarstva, čija agregatna vrijednost čini proširenu potrošnju u zemlji privremenog boravka.

•Ekonomski učinci turizma su promjene koje nastaju u strukturi gospodarstva turistički emitivnih, tranzitornih i turistički receptivnih područja kao posljedica turističkih kretanja i turističke potrošnje, a u konačnici i turističkog razvoja.

•Ekonomske učinke turizma nije moguće izolirano promatrati, jer su u neraskidivoj međuovisnosti s ostalim učincima koji se postižu razvojem turizma: društvenim, kulturološkim, ekološkim (prostornim) i ostalim učincima

*Ekonomske učinke moguće je klasificirati u sljedeće kategorije:*

 redistribucija dohotka i priljev strane valute

 generiranje prihoda

 utjecaj na zaposlenost,

 poboljšanje ekonomskih struktura,

 poticanje poduzetničkih aktivnosti,

 stimuliranje regionalnog razvoja i smanjenje regionalnih nejednakosti.

Smjer i intenzitet razvoja turizma u destinaciji u velikoj je mjeri određen vrstom njezinih turističkih resursa, kao i njihovom privlačnom snagom odnosno kvalitetom. Pojam emitivnog tržišta podrazumijeva područje, ili zemlju, koju karakterizira značajan broj stanovnika koji su ekonomski sposobni da se uključe u turistički promet. Pojam receptivnog tržišta podrazumijeva područje, ili zemlju, koje ugošćava turiste. Turistička ponuda i turistička potražnja stupaju u poslovni odnos na receptivnom tržištu, a preduvjet tog stvarnog odnosa su aktivnosti koje receptivni subjekt poduzima na emitivnom tržištu (praćenje, istraživanje, promocija i dr.). Receptivne turističke zemlje, bez obzira na geografsku veličinu, su područja na kojima je koncentrirana turistička ponuda. Preduvjet su iskoristivi turistički resursi i atrakcije. Turističke destinacije koje se uspiju prilagoditi suvremenim trendovima te unaprijediti svoju konkurentnost i atraktivnost, opstati će na tržištu i ostvarivati pozitivne fizičke i financijske rezultate**.** Planiranje turizma mora biti temeljna aktivnost svake destinacije, pogotovo u današnjem turbulentnom poslovnom okruženju. Integralno planiranjenajpoželjnije je kod planiranja razvoja Općine, i planiranja pojedinih sektora kao što je turizam.

*Integralno planiranje se strukturira na:*

- strateško planiranje: definira cjelokupnu svrhu i smjer, odnosno daje smjernice za sve operativne aktivnosti, a od sudionika zahtjeva postizanje konsenzusa o srednjoročnim i dugoročnim ciljevima, i na

- operativno planiranje: koncentrira se na formuliranje detaljnih tehničkih programa, politika i procedura nužnih za ostvarenje strateškog plana.

### *7.1.1. Tržišna kretanja i trendovi*

Sustavni razvoj turizma u Hrvatskoj počinje u 19. stoljeću kada je Hrvatska bila u sastavu Austro-Ugarske i kad se počinju graditi prvi hoteli. Sve značajnije se turizam počinje razvijati 50-tih godina 20. stoljeća, a 60-tih godina Hrvatska već postaje jedna od značajnijih konkurentskih destinacija u zemljama Sredozemlja.

Turizam je jedan od najvažnijih pokretača razvoja gospodarstva u svijetu, pa tako i u Republici Hrvatskoj. Pravilno pozicioniranje na dinamičnom i konkurentnom turističkom tržištu uvjetovano je praćenjem suvremenih trendova kroz koje se identificiraju kretanja potražnje, nove tržišne prilike, područja mogućih ulaganja i infrastrukturne potrebe. Ova Strategija određuje značenje novih trendova u hrvatskom turizmu i razvoja po načelima održivosti. Novi trendovi moraju na temelju intelektualnog kapitala i informacija pretvoriti prirodne preduvjete u konkurentske prednosti temeljene na inovacijama radi multipliciranja profita. „Zeleni hoteli” kao dobri primjeri novih trendova u turizmu predstavljaju priliku kvalitativnog preoblikovanja hrvatske smještajne ponude radi očuvanja okoliša, privlačenja zahtjevnijih turista, produženja turističke sezone i turističke valorizacije cjelokupnog prostora RH. Imajući u vidu da prilagodba novim trendovima u turizmu „budućnosti” neće biti nimalo laka s obzirom na sve veću dinamiku promjena, u ovom se poglavlju navode neki od suvremenih i vjerojatnih budućih trendova:

• gospodarski aspekti,

• ekološki aspekti,

• promjene na tržištu ponude,

• promjene na tržištu potražnje,

• ciljni segmenti i pozicioniranje.

Gospodarska perspektiva za tradicionalno industrijske zemlje danas uključuje znatno usporeni rast i stagnirajući raspoloživi dohodak po stanovniku. Nedvojbeno je da će na globalnoj razini konkurencija novih destinacija i novih objekata koji se razvijaju i dalje rasti. Turističko tržište pruža priliku hrvatskoj turističko- ugostiteljskoj ponudi ostvarenje konkurentnosti temeljenoj na inovativnim proizvodima i afirmaciji lokalnih vrijednosti u funkciji diversificiranja od univerzalne globalne ponude. Posljedica sve veće svijesti o tome da ljudski rod i prirodni okoliš dijele zajedničku sudbinu, promoviranje je očuvanja prirodnih bogatstava na mnogim razinama. Pitanje odnosa turizma i zaštite prirode postavlja se danas često u proturječnom značenju, no ipak priroda i njezine ljepote spadaju u red osnovnih turističkih vrednota.

Sve veća ekološka svijest javnosti očituje se u tendenciji izbjegavanja onih destinacija koja su već prešla razinu tolerancije, ne samo prema mišljenju stručnjaka, već i s gledišta potrošača.

Stanovnici turističkih područja sve više usvajaju realne strategije za zadržavanje svoje neovisnosti i zaštitu svojeg okoliša. Ekološki održiva strategija primarna je pretpostavka uspjeha čak i najboljih hotela, restorana i drugih turističko-ugostiteljskih objekata. Održivost u sebi sadrži načelo trajnog opstanka prirodnog resursa, dok razvoj označava koncepciju u sklopu društvene znanosti koja se odnosi na poredak ljudskih resursa. Ako se analiziraju oba pojma zajedno, održivi razvoj se može definirati kao odnos između dinamičkih gospodarskih sustava koje osmišljava čovjek i većih dinamičkih ekoloških sustava koji se sporo mijenjaju i koji moraju biti u ekološkoj ravnoteži. Ako se analizira definiciju da je održivi razvoj „razvoj koji će zadovoljiti potrebe sadašnjeg naraštaja, a da se pritom ne dovedu u pitanje potrebe budućih naraštaja”, može se uočiti tri važna elementa u koncepciji održivog razvoja:

• koncept razvoja – u sebi uključuje kulturološki, društveni i gospodarski opseg razvoja,

• koncept potreba – pri čemu termine „osnovnih” potreba i „kvaliteta” života je potrebno preispitati i točno definirati,

• koncept budućih naraštaja – povezuje buduće generacije s današnjim razvojem uz pretpostavku razvijene ekološke i moralne svijesti današnjeg stanovništva.

Potrebno je, dakle, pomno paziti da se aktivnostima ne ugroze prirodni resursi pa je stoga danas, prijeko potrebno napraviti zaokret u eksploataciji resursa te posvetiti veću pažnju učinkovitosti u raspodjeli resursa i preraspodjeli bogatstva.

**Trendovi u turizmu:**

Pri pristupu analizi turističkog tržišta, obično se analiziraju trendovi dosadašnjeg razvoja turizma te se na temelju tih trendova daju predviđanja budućeg razvoja. Pristupi analizi trendova mogu biti različiti, ovisno o tome koji se kriteriji za analizu primjenjuje. Prema vrstama obilježja koje se prate treba razlikovati kvantitativne i kvalitativne trendove. Uglavnom se analize usredotočuju na globalne trendove razvoja turističkog tržišta općenito te posebno na globalne trendove razvoja turističke ponude i turističke potražnje. Za svaku emitivnu i receptivnu turističku zemlju važno je analizirati trendove kretanja turističke ponude i potražnje na njima relevantnim turističkim tržištima, ali i na tržištu konkurencije. Analiza trendova pomaže turistički emitivnim i receptivnim zemljama da kritički analiziraju vlastiti položaj na turističkom tržištu, da spoznaju koje se promjene na tržištu događaju kako bi se mogle što brže prilagoditi tim promjenama i bolje se nositi s konkurencijom.

-Novi motivi (aktivnost i boravak u prirodi, doživljaji, rekreacija, zdravlje)

-Sve veća očekivanja od cijele destinacije

-Promjena u potrebama (manje slobodnog vremena, više puta godišnje putovanja, veći zahtjevi)

-Potražnja za očuvanim ekološkim prostorima (dobro održavani)

-Osobna sigurnost (sveukupna)

-Potražnja za manjim objektima (više individualnosti)

-Potražnja za složenim proizvodom (odmor u tišini, zabava, kupanje, rekreacija)

-Povećanje potražnje za ponudom koja održava elemente održivog razvoja

-Povećanje putovanja turista treće dobi

-Održavanost, opremljenost, urednost destinacije je sve značajniji element potražnje

### *7.1.2. Neusklađenost ponude i potražnje*

Uslijed zasićenosti turista tradicionalnim kupališnim oblikom turizma, devedesetih godina 20. stoljeća dolazi do razvoja različitih selektivnih oblika turističke ponude, a naglasak se stavlja na autentičnost, ekologiju i privlačnost kraja. Turistima manje razvijena i ruralna područja postaju sve zanimljiva za provođenje slobodnog vremena. Broj turista koji traže mir, prirodu, slobodu i lijepe doživljaje svakim danom raste.

Razvoj turizma na očuvanim područjima s bogatom i raznovrsnom florom i faunom postaje veoma zanimljiv. Razmatrajući sve relevantne čimbenike koji utječu na kvalitetu turističke ponude, a nisu u skladu sa potražnjom (manjim ili većim dijelom), dolazimo do sljedećih ocjena:

**Tablica 19. Ponuda i potražnja**

|  |  |
| --- | --- |
| **A/ Lokacija i površina**  1.Prostorno-geografska komponenta  2.Pristup destinaciji | Uglavnom su zadovoljavajući. |
| **B/ Ljudski resursi**  1.Zaposlenost  2.Obrazovna struktura | Problem kadrova, a posebno obrazovna struktura je izražen (stanje nije zadovoljavajuće) što bi u razvoju mogao biti faktor ograničenja. |
| **C/ Prirodni resursi**  Flora  Fauna  Poljoprivredno i šumsko zemljište | Nije u svim elementima korištenja i održavanja u skladu sa turističkim standardima. Inače, ove resurse treba daleko intenzivnije koristiti u turističkoj ponudi. |
| **D/ Kulturno-povijesna baština**  Arheološki lokaliteti  Povijesne civilne građevine  Povijesne sakralne građevine  Povijesno seosko naselje  Tradicijska graditeljstvo  Tradicijska prehrana  Tradicijski običaji  Edukacijske radionice za izradu originalnih suvenira  Likovne izložbe  Poticanje tradicijskih zanata  Muzejska postava | Ovi resursi nisu planski održavani i razvijani u turističke svrhe što je veliki hendikep.  Ovaj segment zahtjeva interdisciplinarni i planski pristup. Svaki od navedenih elemenata zahtjeva posebnu obradu. |
| **E/ Komunalna infrastruktura**  Odvodnja otpadnih voda  Sustav javne kanalizacije  Energetska infrastruktura  Pošta i telekomunikacije  Groblja | Zadovoljavajuće osim telekomunikacija |
| **F/ Prometna infrastruktura**  Cestovna infrastruktura-nerazvrstane ceste  Parkirališne zone  Turistička signalizacija  Signalizacija uz prometnice  Javni prijevoz | Djelomično je riješena, međutim za ozbiljan turistički razvoj nije dovoljno kvalitetno izgrađena. Potrebno je osuvremenjivanje i već postojeće prometne infrastrukture |
| **G/ Društvene djelatnosti**  Obrazovanje  Kultura  Tehnička kulture  Sport  Socijalna skrb  Karitativne organizacije  Udruge  Zdravstvo | Navedene djelatnosti djelom udovoljavaju potrebe stanovništva. Međutim, kada se promatra u odnosu na mogući razvoj turizma stanje nije dovoljno razvijeno |
| **H/ Gospodarstvo**  Trgovine, servisi, mali proizvodni obrti i druge uslužne djelatnosti  Industrijske djelatnosti  Poslovna zona  Ugostiteljstvo i turizam  Poljoprivreda i šumarstvo  Poslovna namjena – komunalno-servisna | S obzirom na integralni pristup razvoja turističke destinacije ovom se području mora prići daleko organiziranije i planski. Svaki dio je problem za sebe i traži posebnu obradu. |
| **I/ Razvojno-planska dokumentacija**  Republika Hrvatska  Istarska županija  Općina | Dio planske dokumentacije još uvijek nije usklađen međusobno, a također s potrebama i željama razvoja. |
| **J/ Poticajne mjere**  Poticaji turističkoj djelatnosti  Kreditna sredstva  Sredstva EU fondova  Ostali poticaji | Za ozbiljan turistički razvoj mora biti razrađen i usklađen sustav poticaja. Sadašnje stanje nije zadovoljavajuće. |
| **K/ Ugostiteljsko-turistička ponuda**  Hoteli  Apartmani  Kuće za odmor  Sobe za iznajmljivanje  Gastronomska ponuda  Poljoprivredni proizvodi u turističkoj ponudi  Suveniri i stari zanati  Zabava  Lov  Biciklizam  Pješačenje  Konjički sport  Sportska ponuda  Tranzitni turizam  Izletnički turizam  Kulturni turizam  Manifestacije  Plasman poljoprivrednih proizvoda  Izleti | Svaki element ovog područja zahtjeva posebnu razradu, ocjenu i program poboljšanja.  Generalno je moguće podvući činjenicu da u suštini i kvalitativno skoro niti jedan element nije u skladu s turističkom potražnjom. |
| **L/ Urbano uređenje**  Javne površine  Održavanje naselja (zgrada i okućnica) | Nije u skladu s turističkom potražnjom i standardima u turizmu. |
| **M/ Suradnja**  Lokalna zajednica  Turistička zajednica  Gospodarstvo  Lokalne institucije | Suradnja svih dionika u turističkoj destinaciji mora biti daleko bolja |
| **N/ Promocija i afirmacija novog koncepta razvoja**  Turistička edukacija stanovništva  Promocija novog koncepta razvoja | Općina Kaštelir – Labinci kao suvremena destinacija traži bolji i organiziraniji pristup |

*Izvor: Obrada autora, 2019.*

Prema tome, dolazak turista u destinaciju u velikoj je mjeri određen razinom ukupne atraktivnosti destinacijskog proizvoda. Uz naslijeđene resurse i turističku infra i suprastrukturu, na atraktivnost destinacijskog turističkog proizvoda izravno utječe i sustav upravljanja turizmom u destinaciji, a koji se odnosi na povezivanje različitih interesnih skupina (razvojnih dionika) u destinaciji i njihovo sudjelovanje u upravljanju. Privređivanje u turizmu podrazumijeva izgradnju tzv. turističkog lanca vrijednosti na destinacijskoj razini. U njemu, svojim neposrednim aktivnostima, mora sudjelovati velik broj sudionika privatnog (smještajni objekti, objekti hrane i pića, različiti uslužni servisi, institucije financijskog posredovanja, turistički posrednici, trgovine i sl.) i javnog sektora (javni prijevoz, komunalna infrastruktura, čistoća i uređenost mjesta, sigurnost, turističke informacije, kulturne institucije i sl.).

Cjelovit (dubok i širok) turistički lanac vrijednosti omogućava međusobno kombiniranje, variranje, grupiranje i/ili doziranje različitih pojedinačnih (uslužnih) proizvoda različitih proizvođača (ponuđača), s ciljem i na način koji će udovoljavati različitim (posve individualiziranim) osobnim preferencijama potencijalnih korisnika .Promjene na strani potražnje, naime, dovode do potrebe uključivanja sve većeg broja različitih ponuđača u stvaranje destinacijskog lanca vrijednosti, a oni mogu imati različite stavove, a koji puta i konfliktne vizije i ciljeve destinacijskog turističkog razvoja. U takvim je složenim uvjetima upravljanje razvojem turizma u većini turističkih destinacija bitno otežano, zbog nepostojanja svojevrsnog lidera koji bi takav razvoj usmjeravao i koordinirao.



*Kaštelir (centar)*

# 8. RAZVOJNE MOGUĆNOSTI

Turistička djelatnost oduvijek je bila jedna od najvažnijih gospodarskih grana Republike Hrvatske koja doprinosi rastu dohotka stanovništva, rastu javnih prihoda, rastu prihoda od izvoza te rastu poduzetničke aktivnosti, a posljednjih godina se uloga turizma sve više ističe te je sama ponuda turističkog sadržaja sve raznovrsnija. Budući da Hrvatska obiluje prirodnim ljepotama i vrijednom kulturno-povijesnom baštinom važno je kontinuiranim radom očuvati i osigurati napredak i konkurentsku prednost, pri čemu uvelike može pomoći kvalitetna ponuda i promocija turizma, ali i stalno unapređivanje kadrovskih potencijala u turizmu**.**

Tržišni položaj Općine Kaštelir – Labinci moguće je poboljšati samo ako se ponuda i način njezina izlaska na tržište prilagode suvremenim zbivanjima na međunarodnom turističkom tržištu. Do punog izražaja moraju doći inovacije u turističkoj ponudi, novi programi i novi turistički sadržaji jer će oni između ostaloga biti odlučujući činitelji za putovanje u neko turističko odredište.

## 8.1. Razvojne mogućnosti

Svako područje ima razvojne mogućnosti koje se trebaju prepoznati kako bi se uključile u planiranje budućeg razvoja turizma destinacije. Turistička ponuda trebala bi biti jedinstvena i nuditi turistima nove doživljaje i iskustva. Među specifične oblike turizma koji se razvijaju i imaju potencijal daljnjeg razvoja u općini ubrajaju se ruralni, kulturni, sportski, avanturistički, manifestacijski i lovni turizam. Rezultati provedenog istraživanja ukazuju kako je u općini najzastupljeniji ruralni turizam te je većina ponude usmjerena upravo na taj oblik turizma. Dobiveni podaci na temelju istraživanja ukazuju na to kako lokalno stanovništvo pozitivno gleda na turizam i želi da se turizam razvija i dalje.

Analiza postojećeg stanja turizma Općine Kaštelir – Labinci ukazuje na čitav niz karakteristika, a za ovu priliku ističemo:

* Postojeća turistička ponuda sa svim svojim nedostacima, te poticajima, organiziranjem (upravljanjem destinacijom), marketingom itd., ne omogućava ozbiljniji razvoj turizma i njegov doprinos ukupnom razvoju.
* Nedvojbeno je da postoje značajni resursi, čine se određeni napori, ulažu se određena sredstva, poticaji i želje za razvojem itd., što otvara značajne mogućnosti razvoju turizma .
* Također treba naglasiti da potražnja, a posebno trendovi u turizmu, daju priliku razvoju ruralnog turizma na području Općine Kaštelir – Labinci.
* Prema tome, može se zaključiti da su, bez obzira relativno dobro postojeće stanje turizma Općine, mogućnosti razvoja velike

**Vizija mogućeg razvoja**

Vizija predstavlja željeno stanje u kojem se Općina vidi u 2025. godini, a koje će proisteći kroz ostvarenje zacrtanih turističkih ciljeva i prioriteta, a kroz primjenu predviđenih mjera u ovom dokumentu. Razvojni ciljevi, prioriteti i mjere proistekli su iz analize stanja te SWOT analize sektora turizma koja je raspravljena sa stručnjacima iz prakse iz radne skupine imenovane za ove potrebe izrade. Vizija turističkog razvoja Općine predstavlja kratku izjavu o tome kako ovaj prostor treba izgledati u budućnosti. Drugim riječima, radi se o slici poželjne budućnosti kojoj teže različite interesne grupe i pojedinci uključeni, posredno ili neposredno, u razvoj turizma. Vizija je, stoga, zaokruženi i cjeloviti koncept onoga što Općina želi postići u okvirima budućeg turističkog razvoja. Dobro osmišljena vizija stvara tenziju između postojećeg stanja i poželjnog stanja u budućnosti tako da je projekcija budućnosti izazovna, ali i ostvariva.

Vizija turističke destinacije predstavlja funkcionalnu i inspirativnu sliku turizma u destinaciji u određenom duljem vremenskom razdoblju (npr. za deset godina). Vizija je slika budućnosti kakva se želi. U tom kontekstu, vizija predstavlja ne samo osnovno polazište, već i najkritičniju komponentu turističke politike, s obzirom da se postavlja kao vodilja turističkog razvoja i, kasnije, turističkog upravljanja destinacijom.

|  |
| --- |
| *Vizija Općine Kaštelir – Labinci*   * Prepoznatljiva destinacija (autohtono – RURALNI TURIZAM – turizam na ruralnom prostoru) * Usklađeni razvoj poljoprivrede i turizma (proizvodi i usluge) * Destinacija dinamičnog turističkog razvoja (smještaj, ostala ponuda, poljoprivredni proizvodi) * Produljenje turističke sezone * Ponuda raznolikih sadržaja i događaja prilagođenim ciljanim skupinama (ljubitelji prirode, aktivni odmor, rekreativci, gurmani, vikendaši, lovci i drugi) * Cijela Općina će „disati” turistički po uzoru na razvijene ruralne regije Italije, Francuske i Slovenije * Održivi i uravnotežen razvoj * Odgovorno društveno ponašanje (ljudi, prostor) * Struktura smještajnih kapaciteta (hoteli, naselja, ruralni kamp, smještaj na seoskim domaćinstvima) biti će vrhunske kvalitete |

Vizija treba ponuditi odgovor na sljedeće pitanje: kakva ćemo destinacija biti, odnosno vizija je polazište za turističko pozicioniranje destinacije i odgovore na pitanja:

* kakav imidž želimo graditi,
* kakve goste/turiste želimo privući,
* kakve proizvode možemo ponuditi,
* kakve sadržaje ponude (glavne i sporedne) valja izgraditi/ponuditi (u smislu izgradnje cjelovitog lanca vrijednosti),
* kakve sadržaje i podršku valja osigurati (od obrazovanja do infrastrukture)
* kako će se koncipirati novi imidž destinacije.

## 8.2. Mogući pravci razvoja

S obzirom da vizija razvoja destinacije daje odgovor na osnovno pitanje kakva će ona u budućnosti biti, odnosno, predstavlja sliku željene budućnosti ona mora, sjedne strane, počivati na turističkim resursima i atrakcijama, a druge strane uzeti u obzir sve one mogućnosti koje nudi turističko tržište tj. one koje su relevantne i važne za destinaciju s obzirom na njene potencijale. Zbog toga se može reći da je vizija na neki način „sanjanje željene budućnosti“, ali se isto tako treba temeljiti na stvarnim mogućnosti koje neko mjesto ima. Ipak, između turističkih atrakcija i zadovoljenja tržišta nalaze se stanovnici grada koji trebaju oblikovati željenu budućnost te su sami dio turističke atrakcijske osnove. Zbog toga je od ključne važnosti da definirana vizija odražava stavove, aspiracije, želje i potrebe njenih žitelja jer je oni u budućnosti svojim djelovanjem trebaju podržavati kako bi se kroz određeno vremensko razdoblje pretvorila u realnost.

Ruralni turizam sa svojom ponudom koja raste iz godine u godinu danas je dominantan turistički proizvod Općine, a to će ostati i u budućnosti pod uvjetom da se njegova konkurentska pozicija na tržištu kontinuirano unapređuje kroz sadržajno obogaćivanje i povećanje kvalitete smještajne i uslužne ponude, odnosno produbljivanje destinacijskog lanca vrijednosti. S druge strane, današnja dominantna pozicija proizvoda sunca i mora istodobno je i osnovni razlog izrazite sezonalnosti turističke potražnje i koncentracije turističkog prometa na uski priobalni pojas.

Općina se u razdoblju do 2025. godine mora pojačano okrenuti razvoju turističkih proizvoda koji će omogućiti ne samo veće korištenje raspoloživih kapaciteta izvan ljetnih mjeseci, nego i aktiviranje svih turističkih potencijala Općine. Polazeći od globalnih trendova na turističkom tržištu i kvalitete resursno atrakcijske osnove, odnosno razvojnih potencijala pojedinih proizvoda, za razvoj turizma do 2025. godine, uz sunce i more, posebno su važne sljedeće grupe proizvoda: ruralni turizam, kulturni turizam, cikloturizam (*biking*), eno i gastroturizam, te pustolovni i sportski turizam. Uz te grupe proizvoda, Općina svoju priliku vidi i u razvoju nekoliko specifičnih grupa proizvoda, pri čemu ponajviše ekoturizma.

Za razvoj pojedinih proizvoda od izuzetne je važnosti osigurati suvremenu i inovativnu komunikaciju s tržištem, što se prije svega odnosi na bitan iskorak u e-marketingu, odnosno unapređenje *online* informacijsko-prodajnih portala ponuđača usluga i destinacija (npr. kontinuirani rad na sadržaju, usmjerenje prema ciljnim potrošačkim segmentima, doživljajan prikaz ponude, optimizacija portala prema tražilicama), intenziviranje mogućnosti online kupnje i/ili rezervacije usluga (npr. smještaja, izleta, karata za događanja) na destinacijskim portalima .

U sljedećem prikazu (tablica 20) nalaze se tri varijante, odnosno mogući pravci razvoja turizma na području Općine Kaštelir – Labinci u periodu od slijedećih nekoliko godina.

**Tablica 20. Varijante razvoja – mogući scenarij**

|  |  |  |  |
| --- | --- | --- | --- |
| **OPIS** | **SADAŠNJE STANJE**  **1. VARIJANTA** | **50 POSTELJA GODIŠNJE**  **2. VARIJANTA** | **100 POSTELJA GODIŠNJE**  **3. VARIJANTA** |
| **Smještaj** | Za sad zadovoljavajući | Struktura prema smještaju | Struktura prema smještaju |
| **Ugostiteljska ponuda** | Trenutno zadovoljavajuća ponuda | Poboljšanja autohtona ponuda | Povećana autohtona ponuda |
| **Turistička ponuda** | Za sad zadovoljavajući | Poboljšana | Povećana |
| **Novi proizvodi (usluge)** | Spori razvoj | Poboljšani | Povećani |
| **Poboljšanje postojećeg stanja ponude** | Spori i neusklađeni razvoj | Bolje | Povećani |
| **Okruženje** | Spori razvoj | Poboljšani | Usklađeno |
| **Struktura**  **gostiju** | Za sad zadovoljavajući | Poboljšana | Planska |
| **Popunjenost kapaciteta (dana)** | 40 dana | Povećana 60 | 70 |
| **Postelje** | 1.877 | 2.200 | 2.450 |
| **Noćenja** | **74.151** | **132.000** | **171.500** |

*Izvor: Obrada autora, 2019.*

***Prva varijanta***

Prva varijanta predstavlja zatečeno stanje u kojem ugostiteljsku ponudu čine već postojeći objekti, bez značajnijeg povećanja broja novih objekata. Turistička ponuda bi se zasnivala na postojećim smještajnim kapacitetima, već postojećoj ponudi izleta, kulture i sporta bez dodatnih poboljšanja, dakle ponuda bi se razvijala sistemom inercije. Prema navedenom modelu ne bi se razvijali novi proizvodi. Prateće bi se društvene i gospodarske djelatnosti sporo razvijale. Struktura gostiju ne bi se bitno mijenjala, a popunjenost kapaciteta iznosila bi tek 40 dana, bez povećanja smještajnih kapaciteta odnosno novih postelja. Broj noćenja u prvom modelu bio bi približno 74.151.

***Druga varijanta***

Druga varijanta pretpostavlja rast smještajnih kapaciteta od 50 postelja godišnje. Ugostiteljska ponuda se ne bi značajnije mijenjala. Turistička bi se ponuda lagano razvijala u skladu sa zahtjevima tržišta. U destinaciji bi došlo do gradnje novih hotela više kategorije, turističkih naselja integriranih u okoliš (estetski i funkcionalno) i kampova . Društvene i gospodarske djelatnosti doživjele bi usporeni razvoj prateći pri tom razvoj turističke ponude. Struktura gostiju ostala bi ista, uz manje promjene uslijed provedbe segmentacije i odabira najzanimljivijih tržišta. Popunjenost kapaciteta iznosila bi 60 dana, a došlo bi i do povećanja smještajnih kapaciteta s novih 300 postelja pri čemu bi se ostvarilo 132.000 noćenja u 2025. godini.

***Treća varijanta***

Treća varijanta pretpostavlja rast smještajnih kapaciteta od **cca 100** postelja godišnje, uz naglašenu ponudu autohtonih specijaliteta u ugostiteljstvu. Ugostiteljski bi objekti bili potaknuti na uvrštavanje tradicionalnih jela u ponudu. S obzirom na nove tendencije u turizmu, gdje se izrazito cijeni autentičnost i potreba doživljaja sredine u koju turisti dolaze, autohtonost u ponudi bila bi izrazito naglašena. Otvorili bi se tako novi objekti prehrane koji bi ponudu bazirali prvenstveno na autohtonim jelima (pršut, kobasice, lokalna tjestenina, tartufi, riblja ponuda i sl.). Postojeće bi se ugostiteljske objekte nastojalo potaknuti na promjenu u ponudi, a to bi se činilo i organiziranjem tradicionalnih manifestacija posvećenih lokalnoj gastronomiji (pučke fešte, prikazi nekadašnjeg života i sl.). Turistička ponuda bila bi zasnovana na različitim novim proizvodima u skladu s tendencijama tržišta i obilježjima destinacije. Posebice bi se razvijao izletnički turizam, prirodi blizak turizam, agroturizam, gastroturizam, sportsko rekreativni i drugi oblici turizma. Postojeća bi ponuda bila dodatno osuvremenjena i nadopunjena novim sadržajima, a rasla bi i ukupna kvaliteta ponude. Okruženje bi se razvijalo dinamično, dakle društvene i gospodarske djelatnosti pratile bi razvoj turizma. Na taj način turizam bi ostvarivao multiplikativnu ulogu koja se od njega i očekuje. Ciljana bi se tržišta polako mijenjala sukladno potražnji. Popunjenost kapaciteta iznosila bi 70 dana godišnje, uz rast postelja od cca 600. Po trećem bi se modelu broj noćenja u 2025. godini popeo na 171.500.

**8.3. Očekivani efekti**

Na temelju podataka iz prethodnog poglavlja o mogućim pravcima razvoja turizma na području Općine Kaštelir - Labinci razrađeni su očekivani efekti koji proizlaze iz treće varijante, a prikazani su u donjoj tablici kroz strategiju rasta i razvoja do 2025. godine.

**Tablica 21. Očekivani efekti**

|  |  |  |  |  |  |
| --- | --- | --- | --- | --- | --- |
| **PONUDA** | **2018. Postelje stolice** | **% učešća** | **2025. Postelje stolice** | **% učešća** | **Razlika**  **2025.-2017.** |
| Hoteli |  |  | 40 | 1,7 | 150 |
| Pansion |  |  | 40 | 1,7 | 50 |
| Apartmani | 107 | 5.7 | 150 | 6,1 | 93 |
| Studio apartmani | 14 | 0.7 | 20 | 0,8 | 6 |
| Turističko naselje |  |  | 100 | 4,1 | 100 |
| Kamp |  |  | 200 | 8,1 | 500 |
| Izvorna stara kuća (vikendica) | 47 | 2,5 | 50 | 2.1 | 6 |
| Kuća za odmor | 237 | 12,6 | 300 | 12,2 | 91 |
| Kuća stanovnika | 170 | 9.0 | 150 | 6,1 | 20 |
| Kuća za odmor (vikendica) | 609 | 32.5 | 600 | 24,5 | 28 |
| Objekt seljačko domaćinstvo | 14 | 0,7 | 50 | 2,1 | 36 |
| Objekti u domaćinstvu | 643 | 34,3 | 600 | 24,5 | 59 |
| Sobe za iznajmljivanje | 15 | 0,8 | 50 | 2,1 | 85 |
| Stan stanovnika | 2 | 0,1 | 50 | 2,1 | 48 |
| Stan za odmor (vikendica) | 29 | 1,6 | 50 | 2,1 | 21 |
| SMJEŠTAJ UKUPNO | 1.877 | 100 | 2.450 | 100 | 1.293 |
| Ugostiteljska ponuda (stolice) | 300 | - | 800 |  | 500 |
| Turistička ponuda | Osrednja |  | Dobra |  | Dobra |
| Novi proizvodi | Osrednji |  | Kvalitetni |  | Kvalitetna |
| Okruženje prateće | Srednje |  | Dobro |  | Dobro |

*Izvor: Obrada autora, 2019*.

U narednih šest godina planirano je razviti i ponuditi nove proizvode. Ukupno okruženje trenutno nije usklađeno s razvojem turizma te ga do 2025. godine treba uskladiti, što bi značilo da se društvene i gospodarske djelatnosti paralelno razvijaju s turizmom te se međusobno nadopunjuju.

**Opredjeljenje za varijantu**

Treća je varijanta, s obzirom na karakteristike, najprihvatljivija za Općinu Kaštelir – Labinci kao destinaciju na kojoj će se naglašeno razvijati turizam. Navedenom bi se varijantom ostvarili najveći prihodi po postelji, čime bi se znatno povećala i zaposlenost te bi u tom slučaju multiplikativni efekti na okruženje bili viši.

Prihodi od turizma na području Općine iskazani su u tablici 22. u eurima.

**Tablica 22. Planirani prihodi od turizma**

|  |  |  |  |  |
| --- | --- | --- | --- | --- |
| **Opis** | **2025.** | **2025.**  **Prihod (€)** | **2018.** | **2018.**  **Prihod (€)** |
| Noćenja | 171.500 | 6.860.000 | 74.151 | 2.294.040 |
| Ugostiteljska ponuda  (stolice) | 800 | 1.200.000 | 300 | 300.000 |
| Turistička ponuda  (posjete, izleti) | 2.000 | 40.000 | 500 | 5.000 |
| Novi proizvodi  (posjete) | 5.000 | 150.000 | 1.000 | 20.000 |
| Ukupni prihodi |  | *8.250.000* |  | *2.690.040* |

*Izvor: Obrada autora, 2019.*

Iz tablice 22. vidljivo je da su prikazane samo dvije godine – 2018. godina kao početno stanje – i 2025. godina kao ciljna godina u kojoj bi trebalo ostvariti planske ciljeve. Zatim, u opisu su navedene pojedine vrste ponude koja je iskazana u apsolutnom iznosu i financijskom iznosu.

Tako procjena za 2018. godinu iznosi 74.151 noćenja s prihodom od 2.294.040 eura, a plan za 2025. godinu predviđa 171.500 noćenja s prihodom od 6.860.000 eura. Nadalje, ugostiteljska ponuda sa sadašnjih 300 stolica i prihodom od 300.000 eura penje se na 800 stolica s prihodom od 1.200.000 eura. Turistička ponuda koja se sastoji od posjeta i izleta procijenjena je na 500 turista s prihodom od 5.000 eura za 2018. godinu, a planirani broj je 2.000 turista s prihodom od 40.000 eura u 2025. godini. Razvoj novih proizvoda planiran je za narednih sedam godina, te bi na temelju tih proizvoda bilo moguće ostvariti ukupno 5.000 posjeta s prihodom od 150.000 eura.

Ukupni prihodi od turizma na području Općine procijenjeni su za 2018. godinu na razini od 2.690.040 eura, dok očekivani ukupni prihodi za 2025. godinu iznose 8.250.000 eura.

# 9. RAZVOJNA STRATEGIJA I CILJEVI

Svaka turistička destinacija koja ima ozbiljnije ambicije na turističkom tržištu mora komunicirati bazični sustav iskustava kojeg je u stanju pružiti potencijalnim korisnicima, bilo da je riječ o krajnjim potrošačima (turistima i/ili posjetiteljima), ili je riječ o turističkim posrednicima (putničkim agencijama i turoperatorima).Sukladno tome, Općina Kaštelir – Labinci kao turistička destinacija može dugoročno uspjeti tek ako iza samog geografsko-političkog pojma stoji sustav dobro osmišljene turističke ponude. U ovom poglavlju govorimo o viziji Općine - odabrane varijante, o odabranom modelu razvoja, najznačajnijim ciljevima razvoja, te dajemo strategiju rasta i razvoja, kao i prognozu ulaganja u infrastrukturu.

## 9.1. Vizija – odabrana varijanta

Proces „destinacijskog vizioniranja“ u kojem sudjeluju različite interesne skupine u destinaciji vrlo je težak. Postizanje rezultata, odnosno zajedničko donošenje razvojne vizije turističke destinacije koju lokalna zajednica razumije i prihvaća, u koju vjeruje i koja ju inspirira, još je puno teže. Za brojne turističke destinacije u Hrvatskoj ovo su novi procesi. Dodatno, pod pritiskom gorućih egzistencijalnih problema (npr. generiranje novih radnih mjesta, povećanje životnog standarda, rješavanje komunalne infrastrukture i sl.) diskusije o „turističkoj viziji“ i proces njezina donošenja mogu se činiti nevažnima. Razgovori na ovu temu nerijetko su izloženi riziku nezainteresiranosti od strane donosioca odluka, odnosno postaju forumi za iznošenje raznih pritužbi. Polazeći od značajki turizma na području Općine, provedenih istraživanja i posebice, rezultata tematskih prezentacija i radionica o viziji turističke destinacije, temeljne vrijednosti lokalne zajednice na kojima se bazira turistička vizija ovog područja u nastupajućem razdoblju do 2025. godine, na bazi četvrte varijante, moguće je sažeti na sljedeći način:

* Prepoznatljiva destinacija (autohtono istarski novi imidž),
* Destinacija dinamičnog turističkog razvoja, selektivni vidovi turizma, i poboljšanje postojeće ponude,
* Produženje turističke sezone,
* Ponuda raznolikih sadržaja i događaja prilagođenih ciljanim skupinama (ljubiteljima prirode, aktivnog odmora, rekreativcima, gurmanima, vikendašima, lovcima i ribolovcima, i drugima;
* Održivi i uravnotežen razvoj,
* Odgovorno društveno ponašanje (ljudi, prostor).

Vizija Općine Kaštelir – Labinci kao turističke destinacije nužno je odraz temeljnih vrijednosti lokalne zajednice: potrebe za prepoznatljivošću destinacije, za dinamičnim turističkim razvojem i produženja sezone, ponudom raznolikih sadržaja i događaja, te odgovornim društvenim ponašanjem. Ove vrijednosti već oblikuju i oblikovat će buduću turističku aktivnost, u smislu da će se priklanjati takvim oblicima turizma koji će omogućiti generiranje koristi za široki sloj domaćih ljudi, koji će koristiti prostorne, prirodne i kulturne resurse poštujući principe održivosti te koji će valorizirati tradicijsko i povijesno naslijeđe potičući integraciju ovog područja u širi europski kontekst.Viziju turističkog razvoja destinacije moguće je ostvariti ukoliko se poštuju osnovna načela razvoja i ukoliko se postave konkretni ciljevi tog razvoja. Vizija Općine polazi od primarne potrebe podizanja kvalitete života lokalne zajednice, očuvanje tradicije i naslijeđenih kulturno-povijesnih vrijednost te potrebu oblikovanja proizvoda koji će posjetiteljima pružiti ugodan i inspirativan doživljaj.

## 9.2. Odabrani model razvoja

Na temelju prethodnog poglavlja („Razvojne mogućnosti“) u kojem su navedene i opisane različite varijante razvoja turizma na prostoru Općine, u nastavku se navodi odabrani model.

Model razvoja turizma na području Općine podrazumijeva sljedeće aktivnosti koje proizlaze iz četvrte varijante:

* Smještajni kapaciteti – godišnji rast od cca 100 kreveta
* Ugostiteljska ponuda – specijalizacija i autohtonost,
* Turistička ponuda – intenziviran razvoj (jako naglašena),
* Novi proizvodi – intenzivan razvoj,
* Okruženje – usklađeni razvoj (to znači intenzivan),
* Struktura gostiju ciljanog tržišta (marketing),
* Popunjenost kapaciteta 70 dana godišnje.

Odabrani model razvoja turizma na području Općine ima sljedeće karakteristike:

* Rast popunjenosti kapaciteta od 15 % godišnje (cilj je ostvarenje godišnjeg popunjavanja kapaciteta 70 dana),
* Rast osobne potrošnje 8-10 % godišnje,
* Rast turističkog prometa 15 % godišnje,
* Zaposlenost (izravna i neizravna) na godišnjoj razini 20 – 30 novih radnih mjesta,

• Naglašena uloga turizma u razvoju ruralnog prostora, posebno poljoprivrede.

## 9.3. Najznačajniji ciljevi razvoja

Polazeći od identificiranih strateških prednosti i nedostataka turističkog sektora Općine te postavljene vizije Općine kao turističke destinacije, potrebno je specificirati ključne ciljeve kojima se osigurava okvir za razvoj i za kontinuirano povećanje konkurentske sposobnosti turističkog sektora Općine te njezinih pojedinih dijelova.

*Najznačajniji su ciljevi pri razvoju turizma na prostoru Općine:*

* Dinamičan, kvalitetan i organiziran razvoj turizma na cijelom prostoru Općine (razvojno opredjeljenje),
* Turizam u funkciji razvoja cijelog prostora (sinergijski efekti),
* Poboljšanje standarda života (individualnog i društvenog),
* Formiranje turističke ponude na osnovama održivog razvoja i ekologije,
* Usklađeni razvoj turizma s poljoprivrednim i ostalim djelatnostima te ukupnim društvenim razvojem,
* Turistički će proizvod biti formiran na bazi autohtonosti i tradicije područja,
* Definiranje razvojnog programa i ponude,
* Poboljšanje postojeće ponude, kreiranje nove ponude,
* Sustavno podizanje znanja (globalno) i pojedinačno (djelatnici).

U tablici 23. prikazani su prioriteti u razvoju turizma (strategija rasta i razvoja) na prostoru Općine.

**Tablica 23. Strategija rasta i razvoja (u eurima)**

|  |  |  |  |
| --- | --- | --- | --- |
| **Ponuda** | **Ukupna vrijednost ulaganja** | **Ulaganja u nove proizvode** | **Ulaganja u poboljšanje ponude** |
| Hoteli | 4.000.000 | 4.000.000 |  |
| Privatni smještaj | 6.000.000 | 5.000.000 | 1.000.000 |
| Turističko naselje | 8.000.000 | 8.000.000 |  |
| Kamp | 2.000.000 | 2.000.000 |  |
| Ukupno smještaj | 20.000.000 | 19.000.000 | 1.000.000 |
| Ugostiteljska ponuda (stolice) | 6.000.000 | 5.000.000 | 1.000.000 |
| Turistička ponuda | 1.300.000 | 1.000.000 | 300.000 |
| Novi proizvodi | 6.500.000 | 6.000.000 | 500.00 |
| **Ukupno** | **13.800.000** | **12.000.000** | **1.800.000** |

*Izvor: Obrada autora, 2019*.

Ukupno planirano ulaganje u turističko-ugostiteljske sadržaje do 2025. godine iznosi 13.800.000 eura, uz napomenu da je ulaganje u novu ponudu na razini 12.000.000 eura.. Budući da je planirani prihod od turizma potrebno ostvariti do 2025. godine, uz već spomenute prioritete u prethodnoj tablici, u sljedećoj su tablici navedena ulaganja u turističku i komunalnu infrastrukturu.

**Tablica 24. Prognoza ulaganja u infrastrukturu** **(komunalna i turistička)**

|  |  |  |  |
| --- | --- | --- | --- |
| **Sadržaji** | **Vrijednost u**  **( 000 € )** | **Javni sektor** | **Privatni sektor** |
| Prometnice |  | 250.000 |  |
| Parking |  | 30.000 |  |
| Otpadne vode |  | 800.000 | 200.000 |
| Krupni otpad |  | 100.000 | 500.000 |
| Vodovod |  | 600.000 |  |
| Rasvjeta |  | 150.000 |  |
| Zdravstvene usluge |  |  | 100.000 |
| Obrazovne institucije |  | 1.000.000 |  |
| Turističke zajednice |  | 30.000 |  |
| Komunalne usluge |  | 40.000 |  |
| Signalizacija |  | 20.000 | 5.000 |
| Zajedničke manifestacije |  | 60.000 | 20.000 |
| **Ukupno** |  | 3.080.000 | 825.000 |

*Izvor: Obrada autora, 2019*.

Posljednjih godina uočava se pomak u izgradnji infrastrukture i jednom djelu modernizacije, međutim to je nedovoljno kvalitetno i dinamično, stoga je u gornjoj tablici osmišljen sustavni i organizirani pristup rješavanju ove problematike. Vidljivo je da se veći dio projekata treba financirati zajednički od strane javnog i privatnog sektora, dok se manji dio projekata treba financirati samo od strane javnog sektora kao što su prometnice te zdravstvene usluge i obrazovne institucije.

# 10. POBOLJŠANJE PONUDE I NOVI PROIZVODI (integralni pristup)

S obzirom na ocjenu turističke ponude koja ne udovoljava potražnji, potrebno je mijenjati postojeću, a isto tako treba intenzivno, sustavno i organizirano razvijati novu ponudu jer na taj način Općina Kaštelir – Labinci može nastati prepoznatljiva turistička destinacija. Da bi proizvod u konačnici bio uspješan i da bi gosti bili zadovoljni svojim posjetom i boravkom različiti gospodarski subjekti, poduzetnici, javna poduzeća, stanovništvo i drugi dionici svojim djelovanjem utječu na njega. Stoga stvaranje konkurentnih i zanimljivih proizvoda s jedne strane počiva na resursima destinacija a s druge strane na spremnosti i aktivnosti svih dionika u destinaciji da taj proizvod stvaraju, čine kvalitetnim i plasiraju na tržištu.

## 10.1. Poboljšanje postojećeg stanja

Sve čimbenike koji čine ili utječu na sadašnju turističku ponudu koja, smatra se, nije zadovoljavajuća, treba mijenjati tako da se stanje značajno poboljša.Da bi u tome bili uspješni potrebna je prije svega dobra suradnja i koordinacija kao i razumijevanje složenosti i slojevitosti turističkog proizvoda. Turistička zajednica može inicirati i poticati razvoj proizvoda, turističke agencije će ga nuditi na tržištu ali razumijevanje i prihvaćanje turizma kao razvojne opcije treba biti dio cjelokupne zajednice u Općini.

**A/ Lokacija i površina**

Bez obzira na relativno zadovoljavajuće stanje, potrebno je o ovim elementu stalno voditi računa i organizirano ga održavati i mijenjati.

**B/ Ljudski resursi**

- Ljudskim se resursima treba davati sve veće značenje, je će oni u budućnosti biti odlučujuća konkurentska snaga u turističkoj djelatnosti

S obzirom na stanje neophodno je planski prići rješavanju nezadovoljavajućeg stanja.

**C/ Prirodni resursi**

- Raznolikost prirodnih resursa kao i geografski položaj danas su veliki potencijal za razvoj turizma destinacije.

- Bogatstvo flore i faune, ekološki čista destinacija, plodno su tlo za razvoj turizma i mamac su za nove potrošače.

**D/ Kulturna i povijesna baština**

- Veliki dio resursa kulturno-povijesne baštine danas su neiskorišteni u pravoj mjeri ili ih se uopće ne prezentira u turističkoj ponudi. Površine na kojima se spomenici i arheološki ostaci nalaze neuređene su, vlasnički odnosi zemljišta na kojima su spomenici ostali su neriješeni, a putovi koji vode do njih zapušteni su.

- Izvorni ostaci (lokaliteti s povijesnom i kulturnom ostavštinom) premalo su do sada promovirani, potrebno je bolje određivanju važnosti baštine na odabranim lokalitetima u javnosti.

- Promidžba tradicijskih elemenata (nošnje, gastronomije i običaja) događa se većinom na lokalnom tržištu.

**E/ Komunalna infrastruktura**

- Posljednjih godina uočava se pomak u izgradnji infrastrukture i jednom dijelu modernizacije, međutim to je nedovoljno kvalitetno i dinamično, stoga treba osmisliti sustavni i organizirani pristup rješavanju ove problematike.

**F/ Prometna infrastruktura**

- Pristup destinaciji treba stalno poboljšavati, posebno u nekim dijelovima Općine

- Postojeća prometna infrastruktura mora biti kvalitetnije riješena s obzirom na potrebe stanovništva, a posebno turizma,pogotovo rješenje prometa u mirovanju (parkirališnih mjesta)

**G/ Društvene djelatnosti**

- Destinacija ima dobru osnovu za razvoj društvenih djelatnosti *na kojima treba surađivati sa*svim dionicima društvenog života Općine

- Postoji osnovni sustav društvenih djelatnosti kao i mreža društvene *infrastrukture koju*treba bolje valorizirati

- Za kvalitetniji razvoj turizma treba više stimulirati razvoj pojedinih segmenata, posebno obrazovanja, kulture, športa i zdravstva.

**H/ Gospodarstvo**

- Dosadašnji gospodarski razvoj bio je u stagnaciji ili tek s manjim pozitivnim pomacima.

*-*Gospodarstvo je najviše vezano uz turistička ponudu koja nije dostatno razvijena, te bi se više pažnje trebalo dati razvoju poljoprivrede, malom i srednjem poduzetništvu postojećoj turističkoj ponudi destinacije

- Lokalni proizvođači ne nalaze u turističkom tržištu dovoljan poticaj za dinamičniji razvoj (malo tržište)

- Dinamičniji razvoj turizma neminovno će doprinijeti ukupnom gospodarskom razvoju.

**I/ Razvojno - planska dokumentacija**

-Razvojno-planska dokumentacija – često je ograničavajući faktor razvoja turizma. Mora postojati razumijevanje za brže promjene i usklađenje sa zahtjevima tržišta.

**J/ Poticajne mjere**

-Postojeći sustav poticaja (ukupan) nije bio dovoljan za turističku djelatnost, a posebno ne u odnosu na razvoj. Stoga ga je potrebno značajno mijenjati. Bilo bi neophodno poticaje za poslovanje i razvoj promatrati sustavno. Naime, poticaji mogu biti različiti (financijski, porezi i davanja, oslobođenje od nekih naknada i ostalo)

-Posvetiti veću pažnju na pripremi, poticanju, provođenju i praćenju programa i mjera razvitka turizma i ugostiteljstva u skladu s Master planom razvoja turizma i Marketinškim planom turizma Istarske županije.

**K/ Ugostiteljsko - turistička ponuda**

- Ugostiteljska ponuda (gastronomija) nije zadovoljavajuća***,*** jer se bazira na jednostavnijim ponudama od onih koje tradicionalno obilježavaju područje

- Kraće poslovanje ugostiteljskih objekata ne pridonosi namjeri destinacije o produženju turističke sezone

- Dosadašnji smještajni kapaciteti (apartmani, kuće za odmor i sobe za iznajmljivanje) su u mogućnosti prihvatiti i ugostiti veći broj turista, no kvaliteta ponude nije uvijek zadovoljavajuća

- Ugostiteljsko-turistička ponuda bi se trebala orijentirati na produljenje sezone

- Pomanjkanje inovativnih i kvalitetnijih sadržaja boravka gostiju.

**L/ Urbano uređenje**

- Odlučujuće je značajno za turistički doživljaj uređenje javnih površina i održavanje naselja. Dosad se ovom segmentu nije pridavala dovoljna važnost, što bi se u budućnosti moralo promijeniti.

**M/ Suradnja**

- Suradnja svih sudionika u turističkoj destinaciji neophodna je jer samo na taj način turistička destinacija formira zapravo jedinstveni turistički proizvod.

***-***Dobri mehanizmi komuniciranja ključni su za povezivanje različitih interesa kako bi se ostvarilo zajedničko djelovanje.

**N/ Promocija i afirmacija novog koncepta razvoja**

- Utjecaj je lokalne zajednice velik na području osvješćivanja o turističkoj kulturi, promociji i koncepciji razvoja destinacije.

## 10.2. Novi proizvodi (ponuda)

Izrazita segmentacija tržišta, *nove* vrijednosti i rastuća sofisticiranost kupaca stvarat će potrebu za sve većom raznolikosti sadržaja, aktivnosti i usluga u destinaciji, širenje oblika smještajne ponude i rast *kombiniranih* odmora „sunca i mora“ s drugim turističkim proizvodima***.***

**1.Botanički vrt**

**-** zbog obilja vegetacije područja, nudi bogat asortiman biljnih kultura **(**ljekovito bilje,raslinje)koje bi se u obliku botaničkog vrta mogle gostu prezentirati kao vrijednost koja u današnjim urbanim središtima više nije mnogima dostupna i vidljiva.

**2.Organiziranje umjetničkih kolonija**

**-** umjetnost, kao oblik rekreacije ili profesionalizam, zahtijeva ambijent koji će motivirati na stvaranje, a područja u okolici **(**ruralni dijelovi Općine**)** pružaju uvijete za ovakav turizam.

**3.Cikloturizam**

**-** postojeće rute, staze i stazice trebalo bi urediti i izgraditi nove jer su idealan način za organiziranje biciklijada ili turističkih vožnja biciklom, npr. za obitelji**.**

**4. Pustolovni i avanturistički sportovi**

**-** zbog zasićenosti tržišta komercijalnim oblicima turističke ponude, sve je više trend neistraženi i pustolovni turizam i vraćanje prirodi kroz istraživački odmor.

**5. Lovni turizam –**predjeli bogati divljim životinjama (srne, zečevi, fazani) oduvijek su privlačili lovce iz cijeloga svijeta, a u ovim dijelovima naglašeno je obilje flore i faune što je preduvjet razvoja lovnog turizma.

**6. Gastronomska ponuda**

- gastronomija je, kao dio kulturološkog identiteta, oduvijek privlačila ljubitelje dobrog zalogaja i kapljice. Tradicionalna kuhinja bogat je izvor gastronomske ponude za sve sladokusce, prezentirajući prvenstveno svoje najtipičnije specijalitete.

**7. Jahanje, škola jahanja**

- jahanje**,** kao dio turističke ponude, mogu ponuditi svoje usluge u suradnji s nekim lokalnim centrima za organizaciju trka, škola jahanja i izletničkog jahanja. Također, kao dio zdravstvenog, rehabilitacijskog turizma, ali i sportskih natjecanja.

**8. ZOO PARK**

- iskoristiti bogatstvo domaćih životinja na ruralnom prostoru, kao dio turističke ponude. Ne radi se o klasičnom ZOO vrtu nego bi životinjski svijet trebao da bude sa ovih prostora uže i šire.

**9. Vidikovci za promatranje okoliša**

- izrada sustava vidikovaca

**10. Formiranje cesta za branje gljiva ,cesta sira, cesta maslinova ulja, vinska cesta, meda i sl.**

- očuvana priroda, kojim područje raspolaže, specifičnost raslinja (šuma) pogoduje gljivarstvu, pa bi se i ta prednost trebala bolje valorizirati

- čista voda i zdrava ispaša domaćih životinja preduvjet su za dobivanje kvalitetnog mlijeka i mliječnih prerađevina.

**-** cesta maslinovaulja i vinske ceste bolje popularizirati, kao i cestu meda i proizvoda od meda

**11. *Trekking*, trčanje u prirodi**

- konfiguracija terena nudi idealne uvijete za razvoj ove ponude

- brzina i opasnost privlače kako mlađe goste tako i starije, a pista za karting odličan je izbor razonode za sve one koji vole brzinu i zabavu.

**12. Ljetni kampovi za dječje kolonije**

- izgradnja novih ili uređenjem postojećih objekata na atraktivnim lokacijama može se u ponudu uvrstiti sadržajni oblik edukativno-zabavnog karaktera za djecu, učenike i studente u područjima koja su vezana uz centar grada, ali se nalaze u dijelovima bogate vegetacijske raznolikosti.

**13. Eko poljoprivreda – uzgoj i prerada domaćih proizvoda (turistička valorizacija)**

- današnji trendovi u poljoprivredi i proizvodnji sve više vode ka umjetno uzgojenim proizvodima te je tako ovo područje, kao protuteža ovakvoj modificiranoj ponudi, odličan rezervat prirodne ishrane.

**14. Izleti**

- treba napraviti program koji će tretirati mogućnosti na području Općine, ali i izvan područja Općine

**15. *Merchanding* – izrada manjih tipičnih suvenira**

- svaki kraj ima svoje posebnosti i povijest koju na tržište možemo plasirati kroz oblikom manje ili veće suvenire koji će široj javnosti prezentirati tradicionalni duh kraja ili će ostati jedna lijepa uspomena na posjećenu destinaciju.

**16. Zabava**

- otvaranje novih i uređenje postojećih;

- mlađi i stariji gosti, da bi upotpunili svoj odmor, najčešće vole izvor zabave potražiti i u noćnom veselom životu, tako da su disko klubovi, kockarnice i sl. idealni punktovi gdje se svi mogu zabaviti i potrošiti novce.

**17. Muzejske postave**

- veći dio povijesnog i kulturnog blaga (eksponati) smješten je u muzejima gradova Poreča, Rovinja, Pule

- plan aktivnosti Općine uključuje skoro uređenje Etnografskog muzeja i zbirke

**18. *wellness, fitness, aerobic, pilates***

- gosti vole prirodu, ali se mnogi ne odriču blagodati modernog društva, tako da svi oblici tzv. moderno-rekreativnog sadržaja trebaju biti dostupni gostu kao samostalni centri ili u sklopu postojećih hotela i prostora.

**19. Organiziranje festivala narodne glazbe i običaja**

- iako je i dosadašnja ponuda kulture, glazbe i običaja bila slabo zastupljena, većom marketinškom djelatnošću lokalni se običaji i manifestacije mogu proširiti i internacionalizirati (npr. tradicija druženja pripadnika drugih naroda ili očuvanje tradicije)

**20. Otvaranje tipičnih restorana, slastičarnica**

- gastronomija kao jedan od najvažnijih čimbenika u turističkoj ponudi i promidžbi često je najbolja reklama za kulturu i tradiciju određenog kraja pa bi stoga otvaranje novih restorana trebalo biti prioritet u izgradnji novih ili uređenju postojećih ugostiteljskih objekata u tradicionalnom ruhu ili u kombinaciji starog i novog

**21. Otvaranje suvenirnica, manjih butika kao i drugih trgovina, uslužnih djelatnosti**

- gost želi i voli potrošiti novce. Otvaranjem luksuznih butika, frizerskih salona, kozmetičkih salona, ponuda ne samo da se obogaćuje, već pruža osjećaj ekskluzivne i potpune usluge.

**22. Otvaranje turističkih agencija**

- otvaranje agencije koja će biti izvor informacija gostu preduvjet je zdravog razvoja turizma, kao i otvaranje ureda koji će svojom aktivnošću pratiti druge razvojne trendove i destinacije te na temelju iskustva pronaći idealna rješenja za razvoj vlastitog turizma. Turistička signalizacija.

**23. Info-punktovi i turistička signalizacija**

**-** lijepo osmišljeni i dobro opremljeni info-punktovi i paneli, postavljeni na adekvatna mjesta, mogu pomoći u promociji destinacije.

- plan aktivnosti Općine uključuje uskoro postavljanje, uređenje info - turističkog punkta

**24. Kulturni turizam**

-kulturni turizam – etnografske zbirke, prezentacija starih obrta, prikaz običaja kraja ima značajnu ulogu u ukupnoj turističkoj ponudi stoga je potrebno vrlo seriozno programirati i osmišljavati ovaj vid ponude.

**25. Događaji i manifestacije**

- događaji i manifestacije jedan su od najznačajnijih elemenata ponude. Općina nudi veliku i raznoliku ponudu događaja i manifestacija koje svakom godinom postaju sve popularnije, a time povećavaju i dolazak i boravak gostiju na ovom području

**26. Sportski turizam**

-sportski turizam predstavljaju svi oblici aktivnog ili pasivnog uključivanja u sportsku aktivnost, na individualnoj ili organiziranoj osnovi u komercijalne ili nekomercijalne svrhe, koji podrazumijevaju putovanje izvan uobičajenog mjesta boravka, oblik turističkih kretanja u kojima je sport glavni motiv. [Sportski turizam](http://www.savremenisport.com/Osnove_Sport_i_turizam.html) svrstavamo u tzv. specifične oblike turizma koji se zasnivaju na motivaciji za putovanjem, odnosno ono što je važno za njihovo razlikovanje je „motivacija za putovanjem i sadržaj boravka u određenoj turističkoj destinaciji.“ Tako sportski turizam definiramo kao „turizam u kojem je sport glavni motiv putovanja i boravka turista u turističkom odredištu.

- Općina ulaže napore za uređenje postojećih i izgradnju novih biciklističkih staza.

- Općina je do sada uvela i električnu punionicu za bicikle u centu Kaštelira.



*Paraglajding u Općini Kaštelir – Labinci*

*Biciklističke staze*

*Sportski teren za nogomet*  


 *Punionica za bicikle (Kaštelir)*

# 11. DESTINACIJSKI MENADŽMENT I MARKETING

Destinacijski menadžment (u širem smislu) podrazumijeva uključivanja različitih sektora, grupa dionika i partnera – poput državnih agencija, lokalnih zajednica, poslovnih klubova i udruženja – koji zajedničkim radom, svaki iz svoje perspektive, realiziraju zajedničke ciljeve pojedine destinacije. Sveobuhvatni destinacijski menadžment podrazumijeva profesionalno planiranje, implementaciju, redovno revidiranje i ocjenjivanje provedenih aktivnosti. Destinacijski menadžment Općine Kaštelir – Labinci podrazumijeva uključenje svih struktura koje formalno ili neformalno upravljaju destinacijom (lokalna uprava i samouprava, tijela turističke zajednice, turističko posredovanje, iznajmljivači, gospodarstvenici, interesne skupine i drugi (konkretno se predlaže formiranje odbora, koordinatora, TZ).

Prilikom upravljanja turističkom destinacijom, od temeljne je važnosti znati uvažavati i upravljati jedinstvenim prirodnim resursima, kulturnim atributima i interesima zajednice. Stoga, jedan od ciljeva efikasnog sustava destinacijskog menadžmenta je i postizanje održivog turizma visoke razine kvalitete i konkurentnosti na međunarodnom planu, što je ostvarivo uz uvažavanje prednosti tradicionalnih i autohtonih proizvoda i djelatnosti koji egzistiraju na prostoru turističke destinacije.

## 11.1. Destinacijski menadžment Općine

Turizam mora omogućiti ostvarivanje pozitivnih efekata danas, ali i stvoriti perspektivno nasljeđe budućim generacijama (princip održivog razvoja). Efektivnost (raditi prave stvari) i efikasnost (raditi na pravi način) procesa planiranja, razvoja i marketinga određene destinacije zasniva se na istraživanjima i percipiranju potreba turista. Upravljati turizmom (i turističkom destinacijom) na nivou mjesta, regije ili šire geografske cjeline podrazumijeva usredotočenost na više čimbenika, odgovarajuću sustavnost u redoslijedu poteza, s ciljem utvrđivanja odgovarajuće menadžerske strategije i politike, koje će pridonijeti ostvarenju postavljenih ciljeva svake konkretne turističke destinacije.

Za efikasan destinacijski menadžment najvažnije je :

* partnerstvo javnog i privatnog sektora
* fleksibilnost u upravljanju
* planiranje, organiziranje, kadroviranje, vođenje i *kontroling*

Aktivnom participacijom lokalne samouprave u sustavu upravljanja turističkom destinacijom, stvaraju se pretpostavke za postizanje održivog razvoja samog turističkog gospodarstva. Konstantnom participacijom lokalne samouprave gradi se ukupna uspješnost poslovanja nositelja turističke ponude, što će rezultirati kvalitativnim i kvantitativnim poboljšanjima razine pružanja turističkih proizvoda i usluga iste.

## 11.2. Destinacijski marketing Općine

U tom procesu, marketing je neizbježan proces poslovanja. Ipak, baš kao i menadžment destinacije, da bi bio uspješan treba slijediti pomno razrađene i precizne korake. Koraci koji vode marketing destinacije slični su u jako velikoj mjeri onima koji služe menadžmentu destinacije, ipak je marketing sastavni dio menadžmenta destinacije. Najveća razlika krije se u specijaliziranosti, dok se menadžment bavi cjelokupnom destinacijom, cilj marketinških aktivnost jest promovirati, distribuirati, ali i sačuvati proizvode i elemente destinacije na najefektivniji način. Navedeno se postiže situacijskom analizom te opreznim kombiniranjem elemenata marketinškog miksa kako bi bile zadovoljene potrebe različitih destinacija (ne može se djelovati prema šabloni, već svaka aktivnost mora biti prilagođena i u skladu sa specifičnostima destinacije). Strateško marketinško planiranje kao dio ukupnog razvojnog planskog postupka sastoji se od sljedećih cjelina:


* analiza stanja
* formuliranja destinacijske misije, vizije i strateških ciljeva
* formuliranja destinacijske strategije
* razvoja strategije marketinškog miksa te
* implementacije i monitoringa marketinškog plana

Kako bi strateško marketinško planiranje bilo moguće nužno je pratiti trendove primjene marketinške koncepcije koji predstavljaju odrednicu koncepcije marketinga turističke destinacije. Promocija je jedan od glavnih elemenata marketinga destinacije te cilj iste postaje pozicioniranje na tržištu kako bi smisleno oblikovana tržišna ponuda bila zamijećena i odabrana u konkurentskom okruženju. Također, prilikom formiranja marketinga destinacije jedan od bitnih faktora jest USP (*unique selling proposition*) koji omogućava destinaciji da se izdvoji od konkurencije te na taj način stvori autonomiju ponudu, ali i da izazove snažniji utisak kod posjetitelja.

Korištenje informacijskih i komunikacijskih tehnologija može bitno doprinijeti napretku i razvitku marketinga destinacije i to pomoću pojednostavljenja marketinga, regionalnog umrežavanja, uspostavljanja sustava za upravljanje destinacijom. Upravo zbog toga e-marketing doživljava sve veći porast. E-marketing predstavlja bilo kakvu vrstu marketinga koja se radi putem web stranica ili pomoću bilo kakvog online alata. Glavne aktivnosti kojima se koristi e-marketing su tzv. *newsletteri*, pristup i oglašavanje putem društvenih mreža, optimizacijom alata za pretragu, mobilnim aplikacijama, *webinarima*, raznim edukativnim videima, sadržajem koji je posebno formiran, plaćenim oglasima te elektroničkom poštom.

Primjena informacijskih tehnologija u marketingu stvorila je novu generaciju odnosa s kupcima. Približavajući karakteristike proizvoda u bilo koje vrijeme gotovo na bilo kojem mjestu te do sad, najvećom brzinom, e-marketing potrošačima približava proizvod na potpuno nov i inovativan način. Upravo je put koji posjetitelji prolaze prije, tijekom i nakon kupnje destinacijskog proizvoda okosnica za aktivnosti kojima se koristi e-marketing kako bi privukao posjetitelje

**Slika. Marketing destinacije**

****

Slika prikazuje cjeloviti pregled turističke destinacije sa sudionicima koji su dužni razvijati samu destinaciju u smjeru zacrtanog cilja. Svaka destinacija, pa tako i ova, ima jedinstveni spoj karakteristika koje utječu na turiste, ali i lokalno stanovništvo. Destinacija raspolaže mnoštvom resursa koji su grupirani u više cjelina. Ukupni resursi obuhvaćaju prometnu infrastrukturu, usluge u destinaciji, smještajne kapacitete, prirodne značajke, turističke atrakcije i aktivnosti. Uz resurse, na raspolaganju menadžmentu destinacije moraju stajati i odgovarajuća financijska sredstva te potrebna suradnja sa stručnjacima iz područja turizma i marketinga.

**Marketinški plan destinacije Kaštelir – Labinci**

Od 2020. godine biti će u funkciji klaster Poreč (Poreč, Tar – Vabriga, Vrsar, Funtana, Vižinada, Kaštelir – Labinci) pa će iz tog razloga marketinški plan biti drugačije koncipiran.

- Izrada krovnog vizualnog identiteta destinacije

- Izrada promotivnih materijala destinacije i linije proizvoda destinacije

- Suveniri s vizualnim identitetom: suvenira - majica, čaša, kapa, privjesaka, vrećica, kabanica

- Tradicionalni suveniri

- Promotivni materijali: brošure, katalozi, *pocket guide*, tiskanje brošura, plakata, razglednica,

- Organiziranje sponzoriranih posjeta destinaciji u partnerstvu s turističkim agencijama

- Poticanje javno-privatnih partnerstava u stvaranju pojedinih proizvoda destinacije

- Poboljšanje znanja u turizmu i uslužnim djelatnostima

- *E-mail* liste obavijesti potencijalnim dionicima destinacije.

- Web oglašavanje – paketi aranžmana – prema broju posjete ili pak prema korisnicima – kulturni odmor, avanturistički odmor

- Internet korišten u marketinške svrhe: rezervacija smještaj preko interneta, informacije o ponudi destinacije kao i ponudi okolnih destinacije, ponuda „krojena“ po željama različitih skupina dobne skupine i psihografičke (avanturizam, romantika, opuštanje itd.)

- Novo uređenje web stranice - treba odražavati teme destinacije, izgled, privlačnosti destinacije te prijedloge za odmor ili jednodnevni posjet temeljene na lokalnim specifičnostima – ugostiteljstva, lokalnog jela i pića, festivala, prirode - šetnja i biciklizma, kulturnih događanja, sportskih aktivnosti itd.

- Razviti bolju upotrebu novih tehnologija i interneta, on-line medija za promotivne svrhe

- Predstavljanje destinacije na lokalnim, regionalnim, nacionalnim i međunarodnim turističkim sajmovima.

### *11.2.1.* Brendiranje *destinacije*

Danas prisutna izuzetno visoka razina konkurencije među turističkim destinacijama čini ne samo stalno unapređenje ponude, već i uspješnost u generiranju prepoznatljivog te motivirajućeg destinacijskog imidža kritičnim faktorima njihova uspjeha. U tom je smislu praksa destinacijskog *brendiranja* kao jednog od potentnih alata strateškog upravljanja razvojem i imidžem postala nezaobilazan dio suvremenog destinacijskog marketinga i menadžmenta.


Proces destinacijskog *brendiranja* počiva na deriviranju ujedinjavajućeg, za destinaciju istinitog, za goste relevantnog i u odnosu na konkurente diferencirajućeg obilježja ili svojstva mjesta. Radi se o postavljanju destinacijskog *brend* koncepta koji kako bi bio održiv mora odražavati snažno prisutna obilježja identiteta mjesta, istovremeno važna i privlačna potencijalnim gostima te drugačija, ako je moguće čak i jedinstvena, u konkurentskom krugu. *Brend* koncept mora, nadalje, biti lako razumljiv i pamtljiv što znači da je uobičajeno slojevite i brojne atribute destinacije potrebno destilirati u jezgrovit iskaz njezine srži ili biti.

Jednom prepoznat, *brend* koncept ili konkurentan tržišni identitet mjesta, postaje ujedinjavajuća destinacijska razvojna i komunikacijska platforma čime pridonosi strateški usmjerenom razvoju te gradnji diferencirajućeg i motivirajućeg imidža, odnosno višoj konkurentnosti destinacije na turističkom tržištu. *Brend* koncept je i *input* kreativnim marketinškim agencijama pri izradi promotivnih kampanja za destinaciju, odnosno specifično u osmišljavanju vizualnog identiteta i slogana.

***11.2.2 Sustav upravljanja turizmom***

Polazeći od predloženih stavova u prethodnim poglavljima, a uzimajući u obzir sustav funkcioniranja regionalne i lokalne uprave i samouprave, predlaže se sustav upravljanja turizmom Općine Kaštelir – Labinci.

**Shema. Organizacijska shema**



*Izvor: Institut za turizam, Izvještaj 13, 2012 .*

***1. Odbor za koordinaciju i praćenje razvoja turizma Općine Kaštelir – Labinci***

* Strateško planiranje
* Koordinacija i praćenje strategije razvoja turizma
* Koordinacija svih dionika destinacije
* Suradnja sa dionicima turističkog sustava na nivou Županije
* Kontrola izvršenja zacrtanih razvojnih programa i projekata

1. ***Turističke zajednica Općine Kaštelir – Labinci***

* Suradnja sa Županijskom turističkom zajednicom
* Razmatranje i predlaganje stava u vezi strateškog i operativnog planiranja
* Marketing plan (strateški i operativni)
* Upravljanje kvalitetom destinacije
* Informiranje o destinaciji

- Inovativne inicijative u vezi razvoja turizma

- Program i događaji na razini destinacije

- Javna turistička infrastruktura (predlaganje)

# 12. PLAN PROVEDBE

Cilj je plana provedbe što jasnije i jednostavnije odrediti koje to zadatke treba realizirati, način realizacije, rok i nositelje. Svaka od navedenih mjera stvarno mora biti detaljnije sagledana, ocijenjena i ukratko programirana. To nikako ne znači da se sugerira izrada velikih programa koji bi izazivali dodatne troškove već bi svaku od mjera trebalo ukratko razraditi s prijedlogom konkretnih aktivnosti

**Tablica 23. Plan provedbe**

|  |  |  |  |  |  |
| --- | --- | --- | --- | --- | --- |
| **RED. BR** | **MJERA , PROGRAM** | **Aktivnost**  **(zadatak)** | **ROK** | **Inicijativa**  **(Koordinacija)** | **Realizacija** |
| 1 | **Lokacija i površina** | **Analiza program** | **2019.** | **Općina** | Detaljno analizirati cijelu površinu Općine sa aspekta turizma (kompatibilnosti prostora i turizma) |
| 2 | **Ljudski resursi** | **Analiza program** | **2019.** | **Općina** | Napraviti program promjena (cilj, mjere) |
| 3 | **Prirodni resursi** | **Analiza program** | **2019.-2020.** | **Općina** | Vezano na analizu lokacije i površine (st.1) |
| 4 | **Kulturno – povijesna baština** | **Analiza program valorizacije** | **2019.-2020.** | **Općina** | S obzirom na značaj ovog segmenta, u turističkoj ponudi potrebno je jako pažljivo i stručno tretirati ovo područje. |
| 5 | **Komunalna infrastruktura** | **Analiza program** | **2019.** | **Općina** | Analizirati i programirati posebno sa aspekta razvoja svaki projekt, razvoj, traži određene zahvate) |
| 6 | **Infrastruktura** | **Program** | **2019.** | **Općina** | Isto kao i prethodno (rb 5) |
| 7 | **Društvene djelatnosti** | **Program** | **2019.** | **Općina** | Poticati program- projekte da se uključi širi krug mještana, posebno volontera u turističku aktivnost. Riješiti problematiku zdravstva, obrazovanja, sporta. |
| 8 | **Gospodarstvo** | **Kontinuirano** |  | **Općina** | Programirati i pratiti usklađenost ukupnog gospodarskog razvoja i turizma, (poljoprivreda, prerada, uslužne djelatnosti), pristup integralnog razvoja |
| 9 | **Razvojno-planska dokumentacija** | **Kontinuirano** |  | **Općina** | Potrebna je detaljna analiza i ocjena utjecaja za razvoj, te davanje inicijative za promjene. |
| 10 | **Poticajne mjere** | **Kontinuirano** |  | **Općina** | Sadašnje stanje ne udovoljava, mora se koncipirati cijeli sustav poticaja |
| 11 | **Ugostiteljsko-turistička ponuda** | **Prema konceptu SRT** |  | **Općina** | Potrebna je ozbiljna, programirana i organizirana promjena u skladu sa SRT |
| 12 | **Urbano uređenje** | **Program** | **2019.** | **Općina** | Ovo područje je vezano na stavku br 1, međutim, ovdje treba do kraja jasno programirati aktivnosti po dinamici i sadržajima |
| 13 | **Suradnja - Sustav** | **Sporazum** | **2019.** | **Općina** | U realizaciji SRT ovo je najznačajnije područje. Ukoliko ovo ne bude funkcioniralo javljat će se nepremostive poteškoće. To podrazumijeva usklađeno djelovanje odbora, JLS, koordinatora i TZ (kako je predviđeno u poglavlju sustava upravljanja razvojem turizma) |
| 14 | **Promocija i afirmacija novog koncepta razvoja** | **Plan aktivnosti** | **2019.** | **Turistička zajednica** | Kao i prethodna točka i ova je vrlo značajna za realizaciju SRT te mora biti povezana s njom |
| 15 | **Botanički vrt** | Ocjena i programa | 2019.-2020. | Općina -TZ | Razmišlja se o botaničkom vrtu podneblja Istre i Mediterana |
| 18 | **Organiziranje umjetničkih kolonija** | Program | 2019.-2020. | Općina i TZ | U izradi programa treba angažirati osobe iz umjetničke struke |
| 19 | **Cikloturizam** | Program | 2019.-2020. | Općina i TZ | Programiranje mora biti sustavno, ne radi se samo o biciklističkim stazama već i svim potrebama biciklista |
| 20 | **Motociklizam** | Program | 2019.-2020. | Općina i TZ | Prvenstveno treba procijeniti da li uopće organizirati ovaj vid turističke ponude. Ako da, pristup mora biti sustavan |
| 21 | **Lovni turizam** | Analiza ocjena | 2019.-2020. | Općina i TZ | Ovo područje se čini vrlo interesantnim međutim na putu realizacije postoji čitav niz prepreka. Stoga je potrebno napraviti detaljan program (ako opredjeljenje bude pozitivno) |
| 23 | **Gastronomska ponuda** | Program | Kontinuirano | TZ | Čini se lako shvatljivo i jednostavno, međutim to nije tako, stoga treba prići problemu seriozno i stručno |
| 24 | **Jahanje, škola jahanja** | Ocjena i programa | 2019.-2020. | TZ | Potrebno je detaljno razraditi program jer postoji vrlo široka i interesantna mogućnost u koncipiranju turističke ponude destinacije |
| 25 | **ZOO park** | Ocjena i programa | 2019.-2020. | Općina i TZ | Zamisao je da se konceptualno program postavi na bazi životinja ovog područja. Priča treba biti dobro osmišljena. |
| 26 | **Vidikovci za promatranje okoliša** | Program | 2019.-2020. | TZ | Svakako je interesantno, treba pronaći lokalitet i teme promatranja. |
| 27 | **Formiranje cesta za branje gljiva i cesta sira, vina, ulja, meda i sl.-** | Program | 2019.-2020. | TZ | Ovaj vid ponude je neophodan s obzirom na strateški pristup razvoja turizma. Svakako zahtjeva osmišljen pristup |
| 28 | ***Trekking* trčanje u prirodi** | Program | 2019.-2020. | Općina i TZ | Programiranje treba vezati na valorizaciju cijelog prostora, posebno na biciklizam i tematske ceste itd. |
| 29 | **Pustolovni turizam-**  **Avanturistički sportovi** | Ocjena i programa | 2019.-2020. | TZ | Prvenstveno je potreba procjena mogućnosti s obzirom na konfiguraciju teren i ostalo |
| 30 | **Ljetni kampovi za dječje kolonije** | Ocjena i programa | 2019.-2020. | Općina | Proizvod vezati na postojeću ili novu ugostiteljsko - turističku ponudu |
| 31 | **Eko poljoprivreda – uzgoj i prerada domaćih proizvoda** | Program | 2019.-2020. | Općina | Možda bi bilo adekvatnije ove programe vezati na ekološki turizam ili ponudu, pa program tretirati u paketu (zajedno) |
| 32 | **Izleti** | Program | 2019. | TZ | Program izleta mora biti šire tretiran u smislu i vremenu i prostoru. Zato je potrebno uključiti sve neophodne dionike. |
| 33 | ***Merchanding* – izrada manjih tipičnih suvenira** | Ocjena i program | 2019.-2020. | TZ | Svakako u programiranju tretirati i plasman |
| 34 | **Zabava** | Ocjena potrebe | 2019. | TZ | Ovo je širok pojam, veoma zahtjevan i stručan, a istovremeno mora biti sustavno tretiran i usklađen sa ostalom ponudom. |
| 35 | **Muzejske postave** | Program | 2019. | TZ | Zahtjeva stručno sagledavanje |
| 36 | ***wellness, fitness, aerobic, pilates*** | Program | 2019.-202.0 | Općina | Programirati se mogu pojedine  ponude u postojećim objektima, novim u prirodi. Svakako bi cijelo područje moralo biti pokriveno ovom ponudom. |
| 37 | **Otvaranje tipičnih restorana, slastičarnica, konoba, agroturizma** | Program | 2019. | Općina i TZ | Programirati i razvijati u okviru gastronomske ponude (sustava) |
| 38 | **Otvaranje suvenirnica, manjih butika kao i drugih trgovina uslužnih djelatnosti** | Program | 2019.-2020. | Općina i TZ | Navedeno područje je važno u plasmanu lokalne proizvodnje, a može biti tretirano u okviru objekata i naselja, kao posebni punktovi (sajmovi i sl.). Zato treba detaljno sagledati sinergijski efekt svih dionika |
| 39 | **Nekretnine** | Ocjena potrebe | 2019.-2020. | Općina | Vrlo komplicirano područje koje je nezaobilazno i vezano za destinaciju i turističku ponudu |
| 40 | **Turistička signalizacija i info-punktovi** | Program | 2019. | TZ | Treba detaljno razraditi i stalno inovirati |
| 41 | **Postavljanje „Parka skulptura** | Program | 2019.-2020. | TZ | Značajno obogaćuje ponudu i prostor |
| 42 | **Tematski parkovi** | Program | 2019. | TZ | Tematski parkovi i poučne staze vezati na šetnice, biciklističke staze |
| 43 | **Kulturni turizam** | Program | 2019. | TZ | Vid turizma koji se sve više razvija kao poseban segment turizma. Razmotriti mogućnost stanje destinacije i programirati posebno ili integralno |
| 44 | **Događaji i manifestacije** | Program | 2019.-2020. | TZ | U kontekstu ukupne zabave planirati događaje i manifestacije, proširiti dosadašnju ponudu |
| 45 | **Poljoprivredno prehrambeni proizvodi (autohtoni)- ugostiteljstvo i plasman** | Program | 2019. | Općina | Tretirati slično ili zajedno sa ekološkim turizmom, mada nije uvijek tako i ne mora biti |

*Izvor: Obrada autora, 2019*.

Cilj provedbe navedenog plana, mora biti promjena sadašnjeg stanja ponude (turističkog proizvoda) i razvoj turizma u unutrašnjosti Općine (mali dio), te da taj razvoj postane kompatibilan i potiče i nadopunjuje jedan drugog. U tom kontekstu neophodno je dinamično, usklađeno i organizirano realizirati ovaj plan provedbe. Isti će sigurno doživljavati i promjene s obzirom na nivo razvijenosti turizma, a isto tako vezano na turističku potražnju koja se brzo mijenja.

**SAŽETAK**

Strategija razvoja turizma Općine Kaštelir – Labinci do 2025. temeljni je dokument razvoja turizma koji u prvom redu kao dugoročni cilj razvoja turizma ističe blagostanje lokalnog stanovništva i ostvarenje gospodarskog prosperiteta uz maksimalno poštivanje načela održivog razvoja te valorizaciju kulturne baštine i tradicije ovoga područja. Turizam u Općini Kaštelir – Labinci i okolice je u početnoj fazi razvoja, turistički je proizvod potrebno izgraditi i repozicionirati na turističkom tržištu. Nedovoljna razvijenost turizma na području Općine Kaštelir – Labinci zahtjeva primjenu dva razvojna modela: restrukturiranja i repozicioniranja, te ubrzanog razvoja kao teorijski utemeljenog, praktično provedivog, jasnog i poticajnog razvojnog modela turizma Općine Kaštelir – Labinci. Realizacijom postavljenih strateških ciljeva i ostvarenjem ključnih razvojnih projekata unaprijediti će se i obogatiti turistička ponuda destinacije i povećati atraktivnost što će rezultirati stvaranjem konkurentne i prepoznatljive destinacije na turističkog tržištu.

Izrada i primjena ove Strategije usmjerena je na pružanje jasne i realne slike o mogućnostima rješavanja temeljnih otvorenih pitanja turističkog razvoja Općine Kaštelir – Labinci, pri čemu je poseban naglasak na partnerskom pristupu svih dionika koji sudjeluju u razvoju turizma. (integralni pristup). Strategija treba postati osnovni strateški dokument na području turizma, kojim će se pokrenuti novi razvojni ciklus turizma na području Općine Kaštelir – Labinci, kao i stvoriti stabilne uvjete za nove investicije u turizmu, te potaknuti involviranje lokalnog stanovništva za nove poduzetničke poduhvate direktno ili indirektno povezane s turizmom. Turistički sektor na području Općine Kaštelir – Labinci, danas je, u usporedbi s mogućnostima, nedovoljno razvijen te ostvaruje ekonomske učinke ispod objektivnih mogućnosti. Prisutna je i devastacija visokovrijednog prostora na području Općine. To je dodatni čimbenik koji uvjetuje stvaranje regulatornog okvira budućega turističkog razvoja Općine Kaštelir – Labinci.

Opće gospodarsko stanje na području Općine Kaštelir – Labinci je relativno zadovoljavajuće. Zbog toga, bez odlaganja treba iskoristi šansu koju pruža razvoj turizma kao opći generator gospodarskog boljitka. Upravo je Strategija turističkog razvoja poduzetnički okvir koji definira najprimjerenija strateška usmjerenja turističkog razvoja koja će potaknuti opći gospodarski prosperitet Općine, sinergijski efekt. Time se stvaraju osnova i uvjeti za poboljšanje kvalitete života lokalnog stanovništva. Strategija razvoja turizma Općine Kaštelir – Labinci čini uz uvod jedanaest poglavlja, kroz koje se analiziraju stanja resursa, posebno ponuda i potražnja, te se na kraju predlaže koncepcija razvoja turizma. Integralni pristup kao zakonitost i nit vodilja (koncepcijska postavka), bez čega ne može biti ozbiljnog razvoja destinacije Kaštelir – Labinci. To najpraktičnije znači da se cijelo područje Općine treba tretirati kao turistička destinacija koja mora djelovati usklađeno na svim područjima (prirodni resursi, povijesno-kulturna baština, infrastruktura, komunalna djelatnost, ukupno gospodarstvo, društvene djelatnosti). Praktično sve djelatnosti, resursi, usluge, cijeli prostor mora biti tretiran „turistički“. U tom kontekstu valja promatrati utjecaj i usklađenost razvojno-planske dokumentacije i sustav poticaja. Stanje nije u svim elementima zadovoljavajuće što znači da ga treba mijenjati.

Postojeće stanje ponude je djelom zadovoljavajuće. Analiza stanja pokazuje da se zapravo mora napraviti vrlo ozbiljan iskorak na svim elementima ponude (ljudski resursi, kulturna i povijesna baština, infrastruktura, urbano uređenje, a posebno ugostiteljsko-turistička ponuda i čimbenici koji su dio te ponude kao što su zabava, događaji, izleti, selektivni vidovi turizma itd.). Postojeće stanje potražnje ukazuje na negativnosti u komparaciji s trendovima razvoja u turizmu, a u krajnjem slučaju rezultira niskom potrošnjom, kratkom turističkom sezonom itd. Polazeći od sagledavanja stanja, uzeta je u obzir, kao podloga za koncipiranje strategije razvoja još i globalna procjena društveno-ekonomskih kretanja u užem i širem okruženju. Ovo područje sagledavanja ne daje puno nade za dinamičniju stopu rasta i razvoja, što inače ima utjecaj na turistički razvoj. Tržišno kretanje i trendovi u turizmu, te usklađenost ponude otkriva čitav niz nedostataka skoro na svim područjima. Polazeći od rečenog, a posebno promatrajući potencijalne mogućnosti, moguće je konstatirati da prostor Općine Kaštelir – Labinci daje mogućnosti razvoja ambicioznih postavki i elemenata turizma što bi ubuduće moglo polučiti pozitivne efekte na dobrobit svih mještana i šire.

*Stoga je predloženo sljedeće:*

*1. Koncept dinamičnog razvoja s povećanjem postelja* od cca 100 godišnje, značajno povećanje i poboljšanje ugostiteljske ponude. Također, turistička djelatnost mora pratiti ukupan razvoj (kvantitativno i kvalitativno). Sve rečeno je raščlanjeno i opisano kroz područja „ poboljšanja postojeće ponude“ i kroz „ nove proizvode“. Ukupno okruženje mora pratiti razvoj ove djelatnosti (integralni pristup). Sve to se treba reflektirati na promjenu strukture gostiju, popunjenost kapaciteta na prosječno 70 dana. U krajnjem bi destinacija Općina Kaštelir – Labinci na kraju planskog perioda ostvarivala 171.500 noćenja, značajno povećanje potrošnje po noćenju sa sadašnjih 30 eura na 50 eura.

*2. Povezati program brendiranja destinacije Kaštelir – Labinci* koji mora imati sadržajno elemente uravnoteženog i održivog razvoja

- u skladu s prirodom (povratak prirodi)

- poštivanje ekoloških načela

- naglasak na autentičnost (prostor, objekti, hrana, piće, događaji itd.)

3. I na kraju, s ciljem da se razvoj i funkcioniranje turističke destinacije Kaštelir – Labinci realizira prema zacrtanoj Strategiji*, predložen je* *Plan provedbe* u kojem je sublimirana koncepcijska postavka, a također su date sve mjere koje treba realizirati. U Planu provedbe su predložene mjere i aktivnosti i dinamika realizacije. Skrećemo pažnju na pristup predloženog Plana aktivnosti u smislu da su date aktivnosti, zadaci s naznakom – sugestijom kako realizirati pojedine aktivnosti. Budući da autori, a i ostali učesnici u izradi ovog programa smatraju da svaku od aktivnosti treba detaljnije sagledati, u većini prijedloga dat je i stav da se napravi mini program. Ne bi se smjelo dogoditi da se troši puno vremena i novaca za ove zadatke, njih treba da realiziraju pojedine grupacije za svoje područje.

4. Vrijedno bi bilo *razmotriti mogućnosti direktnog uključivanja Općine i šireg kruga mještana u realizaciji nekih konkretnih projekata* (smještajni kapaciteti, imovina i sl.) po principu privatno-javnog partnerstva za što postoje konkretni pozitivni primjeri (Vrsar, Bale).

# 13. IZVORI

ARRKOD RH

Azzri-Strateški program ruralnog razvoja Istarske županije (2008.-2013.)

DZS Popis stanovništva 2011.

HZZ Područni ured Pula

HZZM Zagreb

HZZO područni ured Pula

Izmjene i dopune Prostorni plan Općine Općina Kaštelir – Labinci 2017.

LAG Središnja Istra

Master plan razvoja turizma Istarske županije 2015. - 2025.

Ministarstvo regionalnog razvoja i fondova Europske unije 2019.

Općina Kaštelir - Labinci- razni dokumenti

PP Županije Istarske

Strateški marketinški plan hrvatskog turizma za razdoblje 2014.-2020.

Strategija razvoja turizma RH do 2020.

SUR Općina Kaštelir - Labinci

TZ Istarske županije

http://www.istrapedia.hr/

https://www.istra-istria.hr/uploads/media/Istarska\_kulturna\_strategija.pdf

www.heartofistria.com/ Održivi razvoj kulturnog turizma Istre

http://www.istra-istria.hr/uploads/media/20140624\_x2\_iksHR\_02.pdf



|  |
| --- |
|  |